cyanic-selkie/wikianc huggingface dataset:
ᱠᱷᱚᱲᱚᱜᱽᱯᱩᱨ-ᱯᱩᱨᱤ ᱞᱟᱭᱤᱱ
ᱠᱷᱚᱲᱚᱜᱽᱯᱩᱨ–ᱯᱩᱨᱤ ᱞᱟᱭᱤᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱠᱷᱚᱲᱚᱜᱽᱯᱩᱨ ᱡᱚᱸᱠᱥᱚᱱ ᱟᱨ ᱳᱰᱤᱥᱟ ᱨᱮ ᱯᱩᱨᱤ ᱡᱚᱲᱟᱣᱟᱜ ᱢᱤᱫ ᱨᱮᱞ ᱞᱟᱭᱤᱱ ᱠᱟᱱᱟ ᱾ ᱜᱩᱴ ᱞᱟᱭᱤᱱ ᱫᱚ ᱠᱷᱚᱸᱰ ᱨᱮ ᱦᱟᱹᱴᱤᱧ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱞᱟᱭᱤᱱ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ-ᱠᱷᱩᱨᱫᱟ ᱨᱚᱰ ᱴᱷᱟᱶ, ᱡᱟᱦᱟᱸ ᱫᱚ ᱦᱟᱵᱽᱲᱟ-ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱟᱨ ᱠᱷᱩᱨᱫᱟ ᱨᱚᱰ-ᱯᱩᱨᱤ ᱴᱷᱟᱶ ᱠᱟᱱᱟ ᱾
ᱠᱷᱚᱲᱚᱜᱽᱯᱩᱨ–ᱠᱷᱩᱨᱫᱟ ᱨᱚᱰ ᱠᱷᱚᱸᱰ
ᱱᱚᱣᱟ ᱠᱷᱚᱸᱰ ᱫᱚ ᱢᱩᱬ ᱦᱟᱵᱽᱲᱟ-ᱪᱮᱱᱱᱟᱭ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱷᱚᱸᱰ ᱨᱮᱱᱟᱜ ᱡᱤᱞᱤᱧ ᱫᱚ ᱓᱖᱓.᱑ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱫᱚ ᱖᱕ ᱜᱚᱴᱟᱝ ᱤᱱᱴᱟᱨᱢᱤᱰᱤᱭᱟᱨᱤ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱠᱷᱚᱸᱰ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱚᱫᱚ ᱵᱟᱞᱮᱥᱚᱨ, ᱵᱷᱚᱫᱽᱨᱚᱠ, ᱡᱟᱡᱽᱯᱩᱨ ᱠᱮᱶᱡᱷᱚᱨ ᱨᱚᱰ ᱟᱨ ᱵᱷᱩᱵᱽᱱᱮᱥᱚᱨ ᱠᱟᱱᱟ ᱾
ᱠᱷᱩᱨᱫᱟ ᱨᱚᱰ-ᱯᱩᱨᱤ ᱠᱷᱚᱸᱰ
ᱱᱚᱣᱟ ᱠᱷᱚᱸᱰ ᱨᱮᱱᱟᱜ ᱡᱤᱞᱤᱧ ᱫᱚ ᱔᱓.᱘ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱙ ᱜᱚᱴᱟᱝ ᱤᱱᱴᱟᱨᱢᱤᱰᱤᱭᱟᱨᱤ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱠᱷᱚᱲᱚᱜᱽᱯᱩᱨ-ᱯᱩᱨᱤ ᱞᱟᱭᱤᱱ ᱫᱚ ᱥᱚᱵᱚᱨᱱᱟᱠᱷᱟ, ᱵᱮᱭᱛᱚᱨᱚᱬᱤ, ᱵᱨᱟᱦᱢᱟᱱᱤ ᱟᱨ ᱢᱟᱦᱟᱱᱟᱫᱤ ᱞᱮᱠᱟᱱ ᱜᱟᱰᱟ ᱯᱟᱨᱚᱢ ᱠᱟᱛᱮ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱴᱟᱺᱰᱤ ᱨᱮᱱᱟᱜ ᱠᱚᱧᱮ ᱥᱮᱫ ᱮ ᱯᱟᱨᱚᱢᱟ ᱾ ᱥᱟᱢᱟᱝ ᱜᱷᱟᱴ ᱟᱨ ᱵᱮᱝᱜᱚᱞ ᱫᱚᱨᱭᱟ ᱛᱟᱞᱟ ᱨᱮ ᱫᱚᱨᱭᱟ ᱫᱷᱟᱨᱮ ᱴᱟᱺᱰᱤ ᱦᱚᱲ ᱮᱞ ᱟᱜ ᱩᱥᱩᱞ ᱰᱮᱱᱥᱤᱴᱤ ᱥᱟᱶᱛᱮ ᱠᱷᱚᱛ ᱦᱟᱥᱟ ᱪᱟᱥ ᱚᱛ ᱢᱮᱱᱟᱜᱼᱟ ᱾ ᱞᱟᱭᱤᱱ ᱫᱚ ᱠᱚᱴᱚᱠ ᱥᱩᱨ ᱪᱮᱱᱟᱞ ᱨᱮᱱᱟᱜ ᱢᱤᱫ ᱢᱟᱞᱟ ᱥᱟᱶᱛᱮ ᱙᱐᱐ ᱠᱤᱞᱚᱢᱤᱴᱚᱨ (᱕᱕᱙ ᱢᱤᱞ) ᱡᱤᱞᱤᱧ ᱢᱟᱦᱟᱱᱟᱫᱤ ᱨᱮᱱᱟᱜ ᱢᱟᱨᱟᱝ ᱰᱮᱞᱴᱟ ᱨᱮ ᱵᱚᱞᱚᱱᱟ ᱾
ᱦᱟᱵᱽᱲᱟ-ᱪᱮᱱᱱᱟᱭ ᱢᱩᱬ ᱞᱟᱭᱤᱱ
᱑᱘᱙᱓ ᱠᱷᱚᱱ ᱑᱘᱙᱖ ᱥᱟᱞ ᱛᱟᱞᱟ ᱨᱮ, ᱤᱥᱴ ᱠᱳᱥᱴ ᱤᱥᱴᱮᱴ ᱨᱮᱞᱣᱮ ᱨᱮᱱᱟᱜ ᱑,᱒᱘᱗ ᱠᱤᱞᱚᱢᱤᱴᱚᱨ (᱘᱐᱐ ᱢᱤᱞ) ᱵᱮᱱᱟᱣ ᱮᱱᱟ ᱟᱨ ᱱᱤᱭᱟᱹ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮ ᱡᱷᱤᱡ ᱮᱱᱟ ᱾ ᱱᱚᱣᱟ ᱵᱨᱟᱦᱢᱟᱱᱤ, ᱠᱚᱛᱷᱟᱡᱚᱲᱤ, ᱠᱩᱣᱟᱠᱷᱟᱭ ᱟᱨ ᱵᱤᱨᱩᱯᱟ ᱞᱮᱠᱟᱱ ᱜᱟᱰᱟ ᱨᱮ ᱛᱟᱨᱟ ᱟᱹᱰᱤ ᱢᱟᱨᱟᱝ ᱯᱚᱞ ᱵᱮᱱᱟᱣ ᱨᱮᱱᱟᱜ ᱞᱟᱹᱠᱛᱤ ᱧᱮᱞ ᱮᱱᱟ ᱾ ᱑᱙᱐᱑ ᱥᱟᱞ ᱨᱮ ᱢᱚᱦᱟᱱᱚᱫᱤ ᱨᱮ ᱯᱚᱞ ᱵᱮᱱᱟᱣ ᱯᱩᱨᱟᱹ ᱠᱟᱛᱮ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱠᱚᱴᱚᱠ ᱫᱷᱟᱹᱨᱤᱡ ᱞᱟᱭᱤᱱ ᱫᱚ ᱜᱚᱴᱟ ᱥᱮᱫ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾
ᱤᱥᱴ ᱠᱳᱥᱴ ᱤᱥᱴᱮᱴ ᱨᱮᱞᱣᱮ ᱨᱮᱱᱟᱜ ᱕᱑᱔ (᱓᱑᱙ ᱢᱤᱞ) ᱡᱤᱞᱤᱧ ᱠᱚᱧᱮ ᱠᱷᱚᱸᱰ ᱫᱚ ᱑᱙᱐᱒ ᱥᱟᱞ ᱨᱮ ᱵᱤ.ᱮᱱ.ᱟᱨ ᱨᱮ ᱢᱮᱥᱟ ᱮᱱᱟ ᱾
ᱠᱷᱩᱨᱫᱟ ᱨᱚᱰ-ᱯᱩᱨᱤ ᱠᱷᱚᱸᱰ ᱫᱚ ᱑ ᱯᱷᱮᱵᱨᱩᱟᱨᱤ ᱑᱘᱙᱗ ᱥᱟᱞ ᱨᱮ ᱦᱮᱡ ᱥᱮᱱ ᱞᱟᱹᱜᱤᱫ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾
ᱡᱩᱞᱟᱭ ᱒᱐᱑᱕ ᱠᱷᱚᱱ ᱠᱷᱩᱨᱫᱟ ᱨᱚᱰ-ᱯᱩᱨᱤ ᱠᱷᱚᱸᱰ ᱨᱮ ᱵᱟᱨᱭᱟ ᱞᱟᱭᱤᱱ ᱢᱮᱱᱟᱜᱼᱟ ᱾
ᱫᱩᱨᱜᱚᱴᱱᱟ
ᱡᱩᱱ ᱒᱐᱒᱓ ᱥᱟᱞ ᱨᱮ ᱵᱟᱦᱟᱱᱟᱜᱟ ᱵᱟᱡᱟᱨ ᱨᱮᱞᱣᱮ ᱥᱴᱮᱥᱚᱱ ᱴᱷᱮᱱ ᱴᱨᱮᱱ ᱴᱷᱚᱠᱚᱯᱚᱨ ᱨᱮ ᱒᱘᱐ ᱦᱚᱲ ᱠᱚ ᱵᱚᱸᱜᱟ ᱛᱟᱞᱟ ᱮᱱᱟ ᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮ ᱕ ᱯᱷᱤᱴ ᱖ ᱜᱮᱡᱽ ᱨᱮᱞᱣᱮ ᱛᱷᱚᱠ:ᱳᱰᱤᱥᱟ ᱨᱮ ᱨᱮᱞ ᱦᱮᱡ ᱥᱮᱱ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞ ᱦᱮᱡ ᱥᱮᱱ * * ᱛᱷᱚᱠ:ᱠᱷᱚᱲᱚᱜᱽᱯᱩᱨ ᱨᱮ ᱦᱮᱡ ᱥᱮᱱ ᱛᱷᱚᱠ:ᱯᱩᱨᱤ ᱨᱮ ᱦᱮᱡ ᱥᱮᱱ
ᱯᱟᱹᱣᱩᱞ ᱡᱩᱡᱷᱟᱹᱨ
ᱥᱟᱱᱛᱟᱲᱤ ᱥᱟᱶᱦᱮᱫ ᱚᱱᱚᱬᱦᱮ ᱨᱮᱭᱟᱜ ᱱᱟᱜᱟᱢ ᱨᱮ ᱟ.ᱰᱤ ᱢᱟ.ᱱᱟᱱ ᱚᱱᱚᱬᱦᱤᱭᱟ. ᱟᱨ ᱡᱚᱛᱚ ᱠᱷᱚᱱ ᱯᱩᱭᱞᱩ ᱚᱱᱚᱬᱦᱤᱭᱟ. ᱫᱚ ᱯᱟ.ᱣᱩᱞ ᱡᱩᱡᱷᱟ.ᱨ ᱥᱚᱨᱮᱱ ᱜᱮ ᱾ ᱚᱱᱟᱛᱮ ᱥᱟᱱᱛᱟᱲᱤ ᱥᱟᱶᱦᱮᱫ ᱚᱱᱚᱬᱦᱮ ᱨᱮᱭᱟᱜ ᱱᱟᱜᱟᱢ ᱨᱮᱫᱚ ᱯᱟ.ᱣᱩᱞ ᱡᱩᱡᱷᱟ.ᱨ ᱡᱩᱜᱽ ᱡᱤᱣᱤᱫ ᱮ ᱛᱟᱦᱮᱸᱱᱟ ᱾
ᱚᱞ-ᱵᱮᱞ
ᱯᱟ.ᱣᱩᱞ ᱡᱩᱡᱷᱟᱨ ᱥᱚᱨᱮᱱ ᱫᱚ ᱥᱟᱱᱛᱟᱲᱤ ᱥᱟᱶᱦᱮᱫᱤᱭᱟ. ᱠᱚ ᱛᱟᱞᱟᱨᱮ ᱢᱤᱫ ᱧᱩᱛᱩᱢᱟᱱ ᱚᱱᱚᱬᱦᱤᱭᱟ.ᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱟ.ᱰᱤ ᱜᱚᱱᱚᱝ ᱟᱱ ᱚᱞ ᱚᱱᱚᱬᱦᱮ ᱯᱩᱛᱷᱤ ᱵᱟᱦᱟ ᱰᱷᱟ.ᱞᱣᱟ.ᱜ ᱜᱮ ᱯᱩᱭᱞᱩ ᱚᱱᱚᱬᱦᱮ ᱯᱩᱛᱷᱤ ᱛᱟᱭ ᱫᱚ ᱾ ᱱᱚᱶᱟ ᱫᱚ ᱑᱙᱔᱓ ᱥᱟᱞᱮᱨᱮ ᱟᱨ ᱦᱚᱸ ᱛᱤᱱᱟ.ᱝ ᱜᱟᱱ ᱚᱱᱚᱬᱦᱮ ᱚᱞ ᱥᱟᱞᱟᱜ ᱠᱟᱛᱮ ᱱᱟᱶᱟ ᱞᱮᱠᱟᱛᱮᱭ ᱩᱪᱷᱟ.ᱱ ᱞᱮᱜ-ᱟ ᱾ ᱚᱱᱚᱬᱦᱤᱭᱟ. ᱯᱟ.ᱣᱩᱞ ᱡᱩᱡᱷᱟ.ᱨ ᱥᱚᱨᱮᱱ ᱫᱚ ᱚᱱᱚᱬᱦᱮ ᱠᱚ ᱢᱟᱭ ᱚᱞ ᱞᱮᱫ ᱜᱮᱭᱟ, ᱤᱠᱷᱟ.ᱱ ᱚᱱᱟ ᱠᱚᱫᱚ ᱠᱟ.ᱣᱰᱤ ᱟᱱᱟᱴ ᱠᱷᱟ.ᱛᱤᱨ ᱵᱟᱭ ᱪᱷᱟᱯᱟ ᱥᱚᱫᱚᱨ ᱫᱟᱲᱮᱭᱟᱫ-ᱟ ᱾ ᱟᱨ ᱫᱚᱦᱚ ᱨᱮᱜᱮ ᱛᱟᱦᱮᱸ ᱫᱚᱦᱚ ᱮᱱ ᱛᱟᱭᱟ ᱾ ᱚᱱᱚᱬᱦᱤᱭᱟ. ᱯᱟ.ᱣᱩᱞ ᱡᱩᱡᱷᱟ.ᱨ ᱫᱚ ᱥᱟᱱᱛᱟᱲᱤ ᱯᱟ.ᱨᱥᱤ ᱥᱟᱶᱦᱮᱫ ᱞᱟ.ᱜᱤᱫ ᱟ.ᱰᱤ ᱡᱩᱨ ᱜᱮᱭ ᱠᱩᱨᱩᱢᱩᱴᱩ ᱞᱮᱜ-ᱟ ᱾ ᱥᱟᱱᱛᱟᱲᱤ ᱯᱟ.ᱨᱥᱤ ᱟᱨBold text ᱥᱟᱶᱦᱮᱫ ᱨᱮ ᱟ.ᱰᱤ ᱵᱟ.ᱲᱛᱤ ᱫᱩᱞᱟ.ᱲ ᱛᱟᱦᱮᱸ ᱠᱟᱱ ᱛᱟᱭᱟ ᱾
ᱜᱩᱨ
ᱥᱟᱶᱛᱟ ᱨᱮ ᱦᱚᱲ ᱢᱟ ᱟ.ᱰᱤ ᱰᱷᱮᱨ ᱜᱮ ᱾ ᱤᱠᱷᱟ.ᱱ ᱯᱟ.ᱣᱩᱞ ᱡᱩᱡᱷᱟ.ᱨ ᱥᱚᱨᱮᱱ ᱜᱮ ᱢᱤᱫ ᱱᱚᱝᱠᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱮᱴᱟᱜ ᱡᱟ.ᱛᱤ ᱠᱚ ᱧᱮᱞ ᱠᱟᱛᱮ ᱟᱡ ᱦᱚᱸ ᱥᱟᱱᱛᱟᱲ ᱥᱟᱶᱛᱟ ᱨᱮᱭᱟᱜ ᱯᱟ.ᱨᱥᱤ ᱟᱨ ᱥᱟᱶᱦᱮᱫ ᱵᱟᱧᱪᱟᱣ ᱫᱚᱦᱚ ᱥᱟᱱᱟ ᱞᱮᱫᱮᱭᱟ ᱾ ᱡᱟᱦᱟᱸ ᱠᱷᱟ.ᱛᱤᱨ ᱥᱟᱱᱛᱟᱲᱤ ᱯᱟ.ᱨᱥᱤ ᱞᱟ.ᱜᱤᱫ ᱫᱚ ᱟᱡ ᱜᱮ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮ ᱚᱱᱚᱬᱦᱮᱭ ᱜᱟᱞᱟᱝ ᱜᱟᱵᱟᱱ ᱞᱮᱜ-ᱟ ᱾ ᱥᱟᱱᱛᱟᱲᱤ ᱯᱟ.ᱨᱥᱤ ᱨᱮ ᱱᱩᱱᱟ.ᱝ ᱫᱩᱞᱟ.ᱲ ᱛᱟᱦᱮᱸᱱ ᱢᱟ.ᱱ ᱯᱟ.ᱣᱩᱞ ᱡᱩᱡᱷᱟ.ᱨ ᱥᱚᱨᱮᱱ ᱜᱚᱢᱠᱮ ᱫᱚ ᱑᱙ ᱯᱷᱮᱵᱨᱩᱣᱟᱨᱤ ᱑᱙᱕᱔ ᱥᱟᱞᱮᱨᱮ ᱱᱚᱶᱟ ᱫᱷᱩᱲᱤ ᱫᱷᱟ.ᱨᱛᱤ ᱠᱷᱚᱱ ᱫᱚ ᱡᱟᱭᱡᱩᱜᱽ ᱞᱟ.ᱜᱤᱫ ᱵᱤᱫᱟ.ᱭ ᱮ ᱦᱟᱛᱟᱣ ᱥᱟ.ᱨᱤ ᱞᱮᱜ-ᱟ ᱾ ᱤᱠᱷᱟ.ᱱ ᱵᱤᱫᱟ.ᱭ ᱮ ᱦᱟᱛᱟᱣ ᱟᱠᱟᱫ ᱨᱮᱦᱚᱸ ᱟᱡᱟᱜ ᱚᱞ-ᱵᱮᱞ ᱠᱟ.ᱢᱤ ᱠᱟ.ᱨᱫᱷᱟ.ᱱᱤ ᱦᱚᱛᱮᱛᱮ ᱟᱵᱚ ᱠᱚ ᱛᱟᱞᱟᱨᱮ ᱡᱟᱭᱡᱩᱜᱽ ᱡᱤᱭᱟ.ᱛ ᱠᱤᱱ ᱛᱟᱦᱮᱸ ᱫᱚᱦᱚ ᱮᱱᱟ ᱾
ᱥᱟᱹᱠᱷᱭᱟᱹᱛ
paul jujhar soren
ᱥᱟᱞᱤᱱᱤ ᱯᱟᱴᱤᱞ
ᱥᱟᱞᱤᱱᱤ ᱯᱟᱴᱤᱞ ᱫᱚ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱵᱚᱥᱤᱸᱛᱫᱟᱫᱟ ᱯᱟᱴᱤᱞ ᱨᱤᱱᱤᱡ ᱵᱤᱫᱷᱣᱟ ᱠᱟᱱᱟᱭ ᱾ ᱢᱟᱱᱤᱡ ᱯᱟᱴᱤᱞ, ᱱᱩᱭ ᱫᱚ ᱥᱟᱞᱤᱱᱤᱛᱟᱭ ᱧᱩᱛᱩᱢ ᱛᱮ ᱰᱮᱦᱮᱨ ᱛᱮᱫ ᱵᱟᱰᱟᱭᱚᱜᱼᱟ, ᱟᱡᱟᱜ ᱟᱡ ᱨᱮ ᱢᱤᱫ ᱞᱟᱹᱠᱛᱤᱭᱟᱱ ᱨᱟᱡᱽᱟᱹᱨᱤ ᱦᱚᱸ ᱛᱟᱦᱮᱸ ᱠᱟᱱᱟᱭ ᱟᱨ ᱑᱙᱘᱐ ᱥᱟᱞ ᱨᱮ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱠᱚᱝᱜᱽᱨᱮᱥ ᱯᱟᱨᱴᱤ ᱥᱚᱨᱠᱟᱨ ᱨᱮ ᱢᱚᱱᱛᱨᱤ ᱯᱚᱫᱽ ᱨᱮ ᱛᱟᱦᱮᱸ ᱠᱟᱱᱟᱭ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱨᱟᱡᱽᱟᱹᱨᱤ
ᱥᱟᱞᱤᱱᱤ ᱯᱷᱟᱞᱠᱮ ᱟᱜ ᱡᱟᱱᱟᱢ ᱫᱚ ᱑᱙᱓᱑ ᱥᱟᱞ ᱨᱮ ᱢᱤᱫ ᱨᱮᱸᱜᱮᱡ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱛᱤᱨᱞᱟᱹ ᱥᱮᱪᱮᱫ ᱨᱮ ᱯᱟᱹᱛᱭᱟᱹᱣᱟᱜ ᱠᱟᱱᱟ ᱛᱟᱦᱮᱸᱫ ᱾ ᱥᱟᱞᱤᱱᱤ ᱫᱚ ᱑᱙᱕᱐ ᱥᱟᱞ ᱨᱮ ᱥᱭᱚᱢᱨᱟᱣ ᱡᱟᱫᱷᱚᱵᱽ ᱥᱟᱞᱟᱜ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱥᱟᱞᱟᱜ ᱩᱱᱤᱨᱤᱱ ᱯᱩᱱᱭᱟᱹ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱵᱟᱯᱞᱟ ᱚᱠᱛᱚ ᱠᱟᱱᱩᱱ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱥᱟᱞᱤᱱᱤ ᱫᱚ ᱨᱟᱡᱽᱟᱹᱨᱤ ᱨᱮ ᱵᱚᱞᱚ ᱮᱱᱟ ᱛᱚᱵᱮ ᱮᱱᱟᱝ ᱪᱮᱠᱟ ᱠᱮᱜᱼᱟ ᱚᱱᱟ ᱚᱠᱛᱚ ᱫᱚ ᱟᱡᱤᱜ ᱜᱤᱫᱽᱨᱟᱹ ᱦᱩᱰᱤᱧ ᱜᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱯᱩᱭᱞᱩ ᱫᱤᱥᱩᱣᱟᱹ ᱚᱵᱚᱥᱛᱟ ᱥᱚᱛᱟᱨᱟ ᱦᱚᱱᱚᱛ ᱵᱟᱹᱭᱥᱤ (ᱠᱟᱣᱩᱱᱴᱤ ᱠᱟᱣᱩᱱᱥᱤᱞ) ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱮᱢᱯᱤᱥᱤᱥᱤ (ᱢᱚᱦᱟᱨᱟᱥᱴᱨᱚ ᱯᱨᱚᱫᱮᱥ ᱠᱚᱝᱜᱽᱨᱮᱥ ᱠᱩᱢᱩᱴ) ᱨᱤᱱᱤᱡ ᱛᱤᱨᱞᱟᱹ ᱣᱤᱝ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱦᱟᱞ ᱮᱱᱟ, ᱑᱙᱖᱔ ᱥᱟᱞ ᱨᱮ ᱥᱭᱚᱢᱨᱟᱣ ᱫᱚ ᱵᱚᱸᱜᱟ ᱛᱟᱞᱟ ᱭᱮᱱᱟ ᱟᱨ ᱩᱱᱤ ᱵᱚᱸᱜᱟ ᱛᱟᱞᱟ ᱮᱱ ᱠᱷᱟᱱ ᱞᱚᱜᱚᱱ ᱜᱮ ᱛᱟᱭᱚᱢ, ᱥᱟᱞᱤᱱᱤ ᱫᱚ ᱢᱟᱨᱟᱴᱷᱤ ᱨᱟᱡᱽᱟᱹᱨᱤ ᱵᱚᱥᱚᱸᱛᱫᱟᱫᱟ ᱯᱟᱴᱤᱞ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ ᱾
ᱨᱟᱡᱽᱟᱹᱨᱤ ᱠᱟᱹᱢᱤ
ᱩᱱᱤᱫᱚ ᱑᱙᱘᱐ ᱥᱟᱞ ᱨᱮ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱠᱚᱝᱜᱽᱨᱮᱥ ᱯᱟᱨᱴᱤ ᱥᱚᱨᱠᱟᱨ ᱨᱮ ᱢᱚᱱᱛᱨᱤ ᱯᱚᱫᱽ ᱨᱮ ᱠᱟᱹᱢᱤ ᱠᱮᱫᱟ ᱾ ᱑᱙᱘᱑ ᱥᱟᱞ ᱨᱮ, ᱩᱱᱤᱫᱚ ᱱᱤᱛᱚᱜᱤᱜ ᱥᱤᱨᱟᱹ ᱢᱚᱱᱛᱨᱤ ᱮ.ᱟᱨ. ᱚᱱᱛᱩᱞᱮ ᱫᱚ ᱟᱲᱟᱜ ᱜᱤᱰᱤ (resign) ᱠᱟᱛᱮ ᱞᱟᱹᱠᱛᱤᱭᱟᱱ ᱯᱟᱴ ᱮ ᱫᱮᱠᱷᱟᱣ ᱞᱮᱫ ᱛᱟᱦᱮᱸᱫ ᱾ ᱥᱟᱞᱤᱱᱤᱛᱟᱭ ᱫᱚ ᱵᱚᱥᱚᱸᱛᱫᱟᱫᱟ ᱯᱟᱴᱤᱞ ᱥᱟᱞᱟᱜ ᱵᱟᱯᱞᱟ ᱠᱟᱛᱮ ᱛᱟᱭᱚᱢ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱨᱟᱡᱽᱟᱹᱨᱤ ᱨᱮ ᱮᱠᱴᱤᱵᱽ ᱦᱩᱭ ᱮᱱᱟ ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱑᱙᱘᱐ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱽ (ᱞᱳᱠ ᱥᱚᱵᱷᱟ) ᱨᱮ ᱥᱟᱝᱞᱤ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱨᱮᱯᱨᱤᱡᱮᱱᱴᱮᱥᱚᱱ ᱠᱮᱫᱟ ᱾ ᱩᱱᱤᱫᱚ ᱑᱙᱙᱙ ᱥᱟᱞ ᱠᱷᱚᱱ ᱒᱐᱐᱙ ᱥᱟᱞ ᱫᱷᱟᱹᱵᱤᱡ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱨᱮ ᱠᱚᱨᱮᱜᱟᱶ, ᱥᱚᱛᱟᱨᱟ ᱨᱮᱱᱟᱜ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱨᱮᱯᱨᱤᱡᱮᱱᱴᱮᱥᱚᱱ ᱠᱮᱫᱟ ᱾ ᱚᱱᱟ ᱢᱟᱲᱟᱝ ᱫᱚ ᱩᱱᱤᱫᱚ ᱑᱙᱙᱐ ᱥᱟᱞ ᱟᱨ ᱑᱙᱙᱕ ᱥᱟᱞ ᱨᱮ ᱡᱚᱱᱚᱛᱟ ᱫᱚᱞ ᱞᱟᱹᱜᱤᱫ ᱛᱮ ᱟᱨ ᱢᱤᱫ ᱱᱤᱨᱫᱚᱞᱤᱭᱟ ᱞᱮᱠᱟᱛᱮ ᱢᱟᱹᱪᱤ ᱠᱷᱚᱱ ᱵᱟᱪᱷᱱᱟᱣ ᱮ ᱞᱟᱹᱲᱦᱟᱹᱭ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱢᱟᱨᱟᱴᱷᱤ ᱦᱚᱲ ᱛᱷᱚᱠ:᱗ ᱟᱱᱟᱜ ᱞᱳᱠ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱞᱳᱠ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱥᱟᱝᱞᱤ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱷᱚᱠ:ᱢᱚᱦᱟᱨᱥᱴᱨᱚ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱛᱷᱚᱠ:ᱥᱚᱛᱟᱨᱟ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱠᱷᱚᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱨᱟᱡᱽᱟᱹᱨᱤᱭᱟᱱ
ᱨᱟᱹᱱᱤ ᱠᱚᱨᱱᱟᱵᱚᱛᱤ
ᱨᱟᱹᱱᱤ ᱠᱚᱨᱱᱟᱵᱚᱛᱤ, ᱨᱟᱹᱱᱤ ᱠᱚᱨᱢᱟᱵᱚᱛᱤ (ᱵᱚᱸᱜᱟ ᱛᱟᱞᱟ ᱘ ᱢᱟᱨᱪ ᱑᱕᱓᱔) ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ, ᱫᱚ ᱱᱟᱦᱟᱜ ᱥᱤᱧᱚᱛ ᱨᱮᱭᱟᱜ ᱨᱟᱡᱚᱥᱛᱷᱟᱱ ᱨᱮᱭᱟᱜ ᱵᱩᱸᱫᱤ ᱨᱮᱱ ᱢᱤᱫ ᱨᱟᱡᱽ ᱠᱩᱲᱤ ᱟᱨ ᱪᱤᱛᱳᱨᱜᱚᱲ ᱨᱮᱱ ᱚᱥᱛᱷᱟᱭᱤ ᱥᱟᱥᱚᱱᱤᱭᱟᱹ ᱮ ᱛᱟᱦᱮ ᱠᱟᱱᱟ᱾ ᱩᱱᱤᱭᱟᱜ ᱫᱚ ᱢᱮᱣᱟᱲ ᱨᱟᱡᱽ ᱨᱮᱭᱟᱜ ᱨᱟᱡᱽᱜᱟᱲ ᱪᱤᱛᱳᱨᱜᱚᱲ ᱨᱮᱱ ᱨᱟᱱᱟ ᱥᱟᱸᱜᱟ ᱥᱟᱶ ᱵᱟᱯᱞᱟ ᱦᱩᱭ ᱞᱮᱱᱟ ᱛᱟᱭᱟ᱾ ᱩᱱᱤ ᱫᱚ ᱛᱟᱭᱚᱢ ᱛᱮᱱᱤᱡ ᱵᱟᱨᱭᱟ ᱨᱟᱱᱟ, ᱨᱟᱱᱟ ᱵᱤᱠᱨᱚᱢᱟᱫᱤᱫᱽᱭᱚ ᱟᱨ ᱨᱟᱱᱟ ᱩᱫᱚᱭ ᱥᱤᱝ ᱨᱮᱱ ᱡᱟᱱᱟᱢ ᱫᱟᱛᱟ ᱟᱨ ᱵᱤᱨ ᱢᱚᱦᱟᱨᱟᱱᱟ ᱯᱨᱚᱥᱛᱟᱯ ᱨᱮᱱ ᱜᱚᱲᱚᱢ ᱵᱩᱰᱷᱩᱭ ᱛᱟᱦᱮ ᱠᱟᱱᱟ᱾ ᱩᱱᱤ ᱑᱕᱒᱗ ᱥᱟᱞ ᱠᱷᱚᱱ ᱑᱕᱓᱓ ᱥᱟᱞ ᱦᱟᱹᱵᱤᱪ ᱟᱡ ᱨᱮᱱ ᱜᱤᱫᱽᱨᱟᱹ ᱟᱜ ᱠᱟᱹᱴᱤᱡ ᱩᱢᱮᱨ ᱨᱮ ᱨᱤᱡᱮᱱᱴ ᱞᱮᱠᱟᱛᱮ ᱟᱸᱜᱤᱵᱷᱟᱨ ᱮ ᱜᱚᱜ ᱞᱮᱫᱟ᱾ ᱩᱱᱤ ᱫᱚ ᱟᱡ ᱡᱟᱶᱟᱭ ᱞᱮᱠᱟ ᱜᱮ ᱫᱟᱲᱮᱭᱟᱱ ᱮ ᱛᱟᱦᱮ ᱠᱟᱱᱟ ᱟᱨ ᱢᱤᱫ ᱦᱩᱰᱤᱝ ᱯᱷᱟᱹᱫᱽ ᱨᱮᱭᱟᱜ ᱜᱩᱴ ᱥᱟᱶ ᱛᱮᱜᱮ ᱩᱱᱤ ᱫᱚ ᱪᱤᱛᱳᱨ ᱮ ᱵᱟᱧᱪᱟᱣ ᱫᱚᱦᱚ ᱟᱠᱟᱫ ᱛᱟᱦᱮᱱᱟ ᱛᱤᱱ ᱜᱷᱟᱹᱨᱤᱪ ᱱᱚᱣᱟ ᱫᱚ ᱜᱩᱡᱽᱨᱟᱴ ᱨᱮᱱ ᱵᱟᱦᱟᱫᱩᱨ ᱥᱟᱦ ᱟᱜ ᱟᱹᱭᱩᱨ ᱛᱮ ᱟᱠᱨᱚᱢᱚᱱ ᱞᱮᱱ ᱯᱷᱟᱹᱫᱽ ᱴᱷᱮᱱ ᱵᱟᱝ ᱠᱚ ᱦᱟᱨᱟᱣ ᱚᱪᱚ ᱟᱠᱟᱱ ᱩᱱ ᱦᱟᱹᱵᱤᱪ᱾ ᱞᱟᱹᱰᱷᱟᱹᱭ ᱨᱮ ᱵᱟᱭ ᱫᱟᱲᱮ ᱞᱮᱱ ᱨᱮᱦᱚᱸ ᱩᱱᱤ ᱫᱚ ᱚᱸᱰᱮ ᱠᱷᱚᱱ ᱵᱟᱭ ᱧᱤᱨ ᱞᱮᱱᱟ ᱟᱨ ᱟᱡᱟᱜ ᱢᱟᱹᱱ ᱵᱟᱧᱪᱟᱣ ᱞᱟᱹᱜᱤᱫ ᱡᱚᱣᱦᱟᱨ ᱮ ᱯᱟᱞᱟᱣ ᱞᱮᱫᱟ᱾
ᱣᱤᱞᱤᱭᱟᱹᱢ ᱜᱭᱵᱚᱱ ᱟᱹᱛᱷᱮᱨᱥᱴᱚᱱ
ᱣᱤᱞᱤᱭᱟᱹᱢ ᱜᱭᱵᱚᱱ ᱟᱹᱛᱷᱮᱨᱥᱴᱚᱱ (᱑᱘᱑᱔ ᱼ ᱑᱘᱙᱘) ᱫᱚ ᱢᱤᱫᱴᱟᱹᱝ ᱢᱮᱰᱤᱠᱟᱞ ᱯᱨᱟᱠᱴᱤᱥᱱᱚᱨ, ᱱᱮᱪᱩᱨᱟᱞᱤᱥᱴ, ᱟᱨ ᱡᱤᱭᱚᱞᱚᱡᱤᱥᱴ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱠᱚᱧᱮ ᱟᱯᱷᱨᱤᱠᱟᱱ ᱡᱤᱭᱚᱞᱚᱡᱤ ᱨᱤᱱᱤᱡ pioneer ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱠᱮᱯ ᱯᱟᱨᱞᱭᱥᱢᱮᱸᱴ ᱨᱤᱱᱤᱡ ᱥᱚᱫᱚᱥᱭᱚ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾
ᱡᱤᱣᱚᱱ
ᱩᱱᱤ ᱑᱘᱒᱐ ᱥᱮᱨᱢᱟ ᱦᱤᱞᱚᱜ ᱠᱚᱧᱮ ᱟᱯᱷᱨᱤᱠᱟ ᱟᱡ ᱯᱚᱨᱤᱭᱟᱨ ᱥᱟᱞᱟᱜ ᱦᱮᱡ ᱞᱮᱱᱟᱭ ᱾ ᱟᱡ ᱵᱟᱵᱟᱼᱟᱜ ᱧᱩᱛᱩᱢ ᱰᱨ. ᱡᱚᱦᱱ ᱟᱹᱛᱷᱮᱨᱥᱴᱚᱱ ᱠᱟᱱᱟ ᱟᱨ ᱟᱡ ᱫᱚ ᱑᱘᱒᱒ ᱥᱮᱨᱢᱟ ᱨᱮ ᱡᱤᱞᱞᱟᱹ ᱥᱚᱨᱡᱚᱨᱤᱭᱟᱱ ᱪᱟᱹᱠᱨᱤ ᱮ ᱧᱟᱢ ᱞᱮᱫᱟᱭ ᱾ ᱑᱘᱓᱖ ᱨᱮ ᱩᱱᱤ ᱰᱩᱵᱤᱱ ᱨᱮ ᱢᱮᱥᱴᱰᱡᱥᱤᱱ ᱮ ᱯᱟᱲᱦᱟᱣ ᱮᱱᱟᱭ ᱾ ᱟᱨ ᱚᱱᱟ ᱥᱮᱨᱢᱟ ᱜᱮ ᱩᱱᱤ ᱮᱢ. ᱟᱨ. ᱥᱤ. ᱮᱥ ᱨᱮ ᱮᱰᱢᱤᱥᱚᱱ ᱮ ᱧᱟᱢ ᱞᱮᱫᱟᱭ ᱾ ᱩᱱᱤ ᱦᱮᱭᱰᱮᱱᱵᱟᱹᱨᱜ, ᱡᱟᱹᱨᱢᱟᱱᱭ ᱨᱮ ᱟᱡᱟᱜ ᱮᱢ. ᱰᱤ ᱧᱟᱢ ᱠᱟᱛᱮ ᱟᱡ ᱜᱨᱟᱦᱢᱥᱴᱚᱱ ᱛᱮ ᱩᱴᱬᱟᱣ ᱮᱱᱟᱭ, ᱚᱱᱰᱮ ᱩᱱᱤ ᱟᱡ ᱵᱟᱵᱟ ᱥᱟᱞᱟᱜ ᱠᱟᱹᱢᱤ ᱪᱷᱩᱴᱟᱹᱣᱮᱱᱟᱭ ᱾ ᱩᱱᱤ ᱟᱡᱟᱜ ᱨᱤᱥᱚᱨᱪ ᱵᱳᱠᱳᱼᱨᱚᱜᱚ, ᱥᱟᱫᱚᱢᱼᱨᱚᱜᱚ ᱟᱨ ᱴᱤᱠᱼᱡᱟᱱ ᱨᱚᱜᱚ ᱠᱚ ᱮᱢᱟᱱ ᱨᱮ ᱠᱚᱨᱟᱣ ᱞᱮᱫ ᱛᱟᱦᱮᱸᱡ ᱾ ᱑᱘᱔᱗ ᱨᱮ ᱩᱱᱤ ᱯᱩᱭᱞᱩ ᱦᱚᱲ ᱮ ᱛᱟᱦᱮᱸ ᱠᱟᱱᱟᱭ ᱚᱠᱚᱭ ᱫᱚ ᱭᱩᱨᱚᱯ ᱟᱨ ᱟᱢᱮᱨᱤᱠᱤ ᱫᱤᱥᱚᱢ ᱵᱟᱦᱨᱮ ᱮᱢᱞᱩᱞᱮᱥᱚᱱ ᱨᱮᱭᱟᱜ ᱛᱤᱠᱤᱪᱷᱟ ᱟᱱᱮᱥᱛᱮᱴᱷᱤᱠ ᱛᱮ ᱴᱷᱤᱠ ᱞᱟᱹᱫ ᱠᱚᱣᱟᱭ ᱾ ᱱᱚᱶᱟ ᱚᱯᱨᱮᱥᱚᱱ ᱫᱚ ᱑᱖ ᱡᱤᱱ ᱑᱘᱕᱗ ᱦᱤᱞᱚᱜ ᱟᱞᱵᱮᱭ ᱰᱮᱯᱩᱴᱭ ᱥᱷᱮᱨᱤᱯᱷ ᱟᱨ ᱢᱨ. ᱮᱯᱷ ᱠᱟᱨᱞᱤᱥᱟᱹᱞ ᱪᱮᱛᱟᱱ ᱨᱮ ᱵᱤᱱᱟ ᱰᱤᱜᱟᱹᱣ ᱛᱮ ᱦᱩᱭᱮᱱᱟ ᱾ ᱚᱱᱟ ᱛᱮ ᱴᱷᱤᱠ ᱠᱟᱛᱮ ᱨᱩᱜᱤ ᱤᱝᱨᱟᱡᱤ ᱛᱮ ᱢᱮᱱᱠᱮᱜᱼᱟᱭ "What? My leg is off? Impossible - I can't believe it!....It's the greatest discovery ever made" ᱾ ᱑᱘᱓᱙ ᱨᱮ ᱟᱡᱟᱜ ᱯᱚᱥᱸᱫ ᱡᱤᱭᱚᱞᱚᱡᱭ ᱪᱮᱛᱟᱱ ᱨᱮ ᱦᱮᱡ ᱮᱱ ᱛᱟᱭᱟ ᱾
ᱥᱟᱹᱠᱷᱭᱟᱹᱛ
᱑. This article incorporates text from a publication now in the public domain: Chisholm, Hugh, ed. (1911). "Atherstone, William Guybon". Encyclopædia Britannica. 2 (11th ed.). Cambridge University Press. p. 845. ᱒. Cohen, Alan (25 May 2006). "Atherstone, William Guybon (1814–1898), medical practitioner, botanist, and geologist". Oxford Dictionary of National Biography (online ed.). Oxford University Press.
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱰᱟᱹᱱ
ᱰᱟᱹᱱ ᱫᱚ ᱢᱤᱫ ᱚᱱᱠᱟᱱ ᱟᱹᱲᱟᱹ ᱠᱟᱱᱟ ᱡᱟᱦᱟᱸᱭ ᱫᱚ ᱟᱧᱡᱚᱢ ᱥᱮ ᱯᱩᱭᱞᱩ ᱫᱷᱟᱣ ᱟᱧᱡᱚᱢ ᱟᱠᱟᱫ ᱞᱮᱠᱷᱟᱱ ᱜᱮ ᱢᱚᱱᱮ ᱨᱮ ᱢᱤᱫ ᱵᱚᱛᱚᱨ ᱥᱤᱨᱤᱡᱚᱜ ᱠᱟᱱᱟ,  ᱦᱩᱭᱩᱜ ᱠᱟᱱᱟ ᱡᱮ ᱟᱸᱫᱷᱟ - ᱯᱟᱹᱛᱭᱟᱹᱣ ᱠᱚ ᱢᱮᱛᱟᱣᱟᱜ ᱠᱟᱱᱟ, ᱢᱮᱱᱠᱟᱷᱟᱱ ᱡᱩᱫᱤ ᱱᱚᱶᱟ ᱵᱟᱵᱚᱫ ᱛᱮ ᱱᱟᱯᱟᱭ ᱥᱟᱺᱦᱤᱡ ᱵᱟᱰᱟᱭ ᱧᱟᱢ ᱠᱮᱠᱷᱟᱱ ᱡᱟᱦᱟᱸᱭ ᱵᱟᱝ ᱡᱟᱦᱟᱸ ᱚᱱᱠᱟ ᱥᱟᱹᱨᱤ ᱜᱮ ᱧᱟᱢ ᱦᱮᱡ ᱫᱟᱲᱮᱭᱟᱜ-ᱟ ᱾ ᱡᱩᱫᱤ ᱥᱟᱭᱠᱳᱞᱳᱡᱤ ᱨᱮᱱᱟᱜ ᱢᱟᱱᱟᱣ ᱠᱮᱠᱷᱟᱱ ᱫᱚ ᱢᱤᱫ ᱵᱟᱭᱮᱯᱳᱞᱟᱨ ᱰᱤᱥ ᱳᱨᱰᱚᱨ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱡᱟᱦᱟᱸᱭ ᱦᱚᱲ ᱴᱷᱮᱱ ᱦᱩᱭ ᱟᱠᱟᱱ ᱴᱷᱮᱱ ᱱᱚᱶᱟ ᱨᱮᱱᱟᱜ ᱱᱚᱡᱚᱨ ᱦᱤᱡᱩᱜ ᱠᱟᱱᱟ ᱾
ᱢᱤᱫ ᱚᱨᱵᱤᱱᱫᱽ ᱠᱩᱢᱟᱨ ᱧᱩᱛᱩᱢᱟᱱ ᱥᱚᱣᱮᱢ ᱢᱤᱫ ᱦᱚᱲ ᱚᱱᱠᱟᱭ ᱵᱟᱰᱟᱭ ᱧᱟᱢ ᱟᱠᱟᱫᱟ ᱡᱮ ᱵᱟᱝ ᱯᱟᱹᱛᱭᱟᱹᱣ ᱟᱠᱟᱱ ᱠᱷᱟᱱ ᱰᱟᱹᱰ ᱵᱟᱵᱚᱫ ᱛᱮ ᱥᱚᱫᱚᱨ ᱦᱚᱸᱭ ᱫᱟᱲᱮᱭᱟᱜ-ᱟ ᱾ ᱩᱱᱤ ᱮ ᱞᱟᱹᱭ ᱟᱠᱟᱫ ᱱᱚᱝᱠᱟᱱ ᱜᱷᱟᱴᱱᱟ ᱤᱧ ᱥᱟᱶ ᱦᱚᱸ ᱦᱩᱭ ᱟᱠᱟᱱ ᱜᱮᱭᱟ ᱡᱮ ᱱᱤᱛ ᱦᱚᱸ ᱰᱟᱹᱱ ᱢᱮᱱᱟᱜ ᱠᱚ ᱜᱮᱭᱟ ᱾
ᱢᱟᱨᱮ ᱦᱚᱲ ᱠᱚᱣᱟᱜ ᱠᱟᱛᱷᱟ ᱟᱧᱡᱚᱢ ᱯᱟᱹᱛᱭᱟᱹᱣ ᱠᱮᱠᱷᱟᱱ ᱰᱟᱹᱱ ᱫᱚ ᱢᱤᱫ ᱡᱚᱞᱚᱱ ᱟᱱ ᱟᱭᱳ ᱦᱚᱲ ᱠᱚ ᱦᱩᱭᱩᱜ ᱠᱟᱱᱟ ᱡᱟᱦᱟᱸᱭ ᱟᱹᱛᱩ ᱟᱲᱮ ᱚᱲᱟᱜ ᱠᱷᱚᱱ ᱥᱮ ᱚᱱᱠᱟᱱ ᱦᱚᱲ ᱡᱟᱦᱟᱸᱭ ᱩᱱᱤ ᱥᱟᱶ ᱟᱨ ᱩᱱᱤᱭᱟᱜ ᱟᱲᱟᱜ ᱨᱮᱱ ᱦᱚᱲ ᱞᱟᱦᱟ ᱠᱚ ᱪᱟᱞᱟᱣ ᱤᱫᱤᱜ ᱠᱷᱟᱱ ᱩᱱᱠᱩ ᱫᱚ ᱡᱚᱞᱚᱱ ᱛᱮ ᱥᱮ ᱵᱟᱝ ᱧᱮᱞ ᱥᱟᱦᱟ ᱛᱮ ᱪᱮᱫᱚᱜ ᱠᱚ ᱮᱦᱚᱵ ᱮᱫ-ᱟ ᱾ ᱩᱱᱟᱢᱤ (ᱟᱢᱵᱚᱥ) ᱨᱮᱱᱟᱜ ᱧᱤᱫᱟᱹ ᱫᱚ ᱩᱱᱠᱩ ᱰᱟᱹᱱ ᱟᱹᱰᱤ ᱠᱩᱥᱤ ᱠᱚ ᱛᱟᱦᱮᱱᱟ ᱱᱩᱠᱩ ᱫᱚ ᱚᱱᱟ ᱧᱤᱫᱟᱹ ᱫᱚ ᱵᱮᱜᱚᱨ ᱞᱩᱜᱽᱲᱤᱜ ᱛᱮ ᱥᱮᱨᱮᱧ ᱠᱚ ᱥᱮᱨᱮᱧ ᱥᱟᱶᱛᱮ ᱮᱱᱮᱡ ᱟᱠᱚ ᱟᱨ ᱨᱟᱹᱥᱠᱟᱹ ᱨᱚᱢᱚᱡ ᱠᱚ ᱛᱟᱦᱮᱱᱟ, ᱱᱩᱠᱩ ᱴᱷᱮᱱ ᱚᱱᱠᱟᱱ ᱢᱚᱸᱛᱚᱨ ᱛᱟᱦᱮᱱ ᱠᱟᱱᱟ ᱡᱟᱦᱟᱸ ᱫᱚ ᱡᱟᱦᱟᱸᱭ ᱦᱚᱲ ᱴᱷᱮᱱ ᱜᱮ ᱠᱚ ᱵᱚᱞᱚ ᱫᱟᱲᱮᱭᱟᱜ - ᱟ ᱥᱮ ᱩᱱᱠᱟ ᱠᱟᱛᱮ ᱦᱚᱲ ᱠᱚ ᱵᱟᱜᱽᱞᱟ ᱥᱮ ᱯᱟᱜᱽᱞᱤ ᱫᱟᱲᱮ ᱟᱠᱚᱣᱟ ᱾ ᱩᱱᱠᱩ ᱟᱹᱰᱤ ᱜᱮ ᱵᱟᱹᱲᱤᱡ ᱦᱚᱸ ᱠᱚ ᱫᱟᱲᱮᱭᱟᱜ - ᱟ ᱾
ᱰᱟᱹᱱ ᱠᱚᱣᱟᱜ ᱨᱩᱯ
ᱰᱟᱹᱱ ᱫᱚ ᱛᱤᱨᱞᱟᱹ ᱟᱨ ᱵᱟᱵᱟ ᱦᱚᱲ ᱵᱟᱱᱟᱨ ᱦᱚᱸ ᱠᱤᱱ ᱦᱩᱭ ᱫᱟᱲᱮᱭᱟᱜ ᱜᱮᱭᱟ, ᱱᱚᱶᱟ ᱨᱮ ᱦᱩᱭ ᱫᱟᱲᱮᱭᱟᱜ-ᱟ ᱥᱟᱹᱨᱤ ᱛᱮ ᱛᱤᱦᱤᱱ ᱦᱚᱸ ᱥᱟᱭᱱᱥ (ᱥᱟᱬᱮᱥ) ᱡᱟᱦᱟᱸ ᱛᱤᱱᱟᱹᱜ ᱜᱮᱭᱟ ᱵᱮᱱᱟᱣ ᱞᱟᱦᱟᱭ (ᱰᱮᱵᱷᱞᱳᱯ) ᱦᱩᱭᱩᱜ ᱢᱮᱱᱠᱟᱷᱟᱱ ᱥᱟᱹᱨᱤ ᱠᱟᱛᱷᱟ ᱞᱟᱹᱭ ᱨᱮ ᱠᱚ ᱦᱤᱪᱠᱤᱪᱟᱜ ᱠᱟᱱᱟ ᱾ ᱪᱮᱫᱟᱜ ᱥᱮ ᱥᱟᱭᱱᱥ ᱴᱷᱮᱱ ᱢᱚᱥᱤᱱ ᱫᱚ ᱢᱮᱱᱟᱜ ᱜᱮᱭᱟ ᱢᱮᱱᱠᱟᱷᱟᱱ ᱟᱹᱨᱤᱪᱟᱹᱞᱤ ᱫᱚ ᱵᱟᱹᱱᱩᱜ ᱢᱮᱱᱠᱟᱷᱟᱱ ᱢᱤᱫ ᱥᱤᱧ ᱫᱚ ᱥᱟᱭᱱᱥ ᱦᱚᱸ ᱢᱟᱱᱟᱣ ᱦᱩᱭᱩᱜ ᱛᱟᱭ ᱜᱮᱭᱟ ᱡᱮ ᱵᱟᱹᱲᱤᱡ ᱫᱟᱲᱮ ᱢᱮᱱᱟᱜ ᱜᱮᱭᱟ ᱡᱟᱦᱟᱸ ᱫᱚ ᱡᱟᱦᱟᱸᱭ ᱴᱷᱮᱱ ᱜᱮ ᱜᱚᱵᱚᱞ ᱫᱟᱲᱮᱭᱟᱜ ᱜᱮᱭᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱤᱧᱚᱛᱤᱟᱭᱟ ᱟᱹᱨᱤᱪᱟᱹᱞᱤ
ᱛᱮᱞ ᱟᱵᱤᱵᱽ
ᱛᱮᱞ ᱟᱵᱤᱵᱽ (ᱦᱤᱵᱨᱩ: : תל אביב, ᱟᱨᱚᱵᱤᱠ: تل أبيب) ᱫᱚ ᱤᱡᱽᱨᱟᱭᱮᱞ ᱨᱮᱱᱟᱜ ᱢᱤᱫ ᱢᱩᱬᱩᱛ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱤᱡᱽᱨᱟᱭᱮᱞ ᱨᱮᱭᱟᱜ ᱜᱩᱥ ᱰᱟᱱ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲᱮᱞ ᱥᱚᱦᱚᱨ ᱦᱚᱸ ᱠᱟᱱᱟ ᱾ ᱵᱷᱩᱼᱢᱚᱫᱷᱚ ᱫᱚᱨᱮᱭᱟ ᱟᱨᱮ ᱨᱮ ᱢᱮᱱᱟᱜ ᱱᱚᱶᱟ ᱢᱮᱴᱨᱚᱯᱚᱞᱤᱴᱚᱱ ᱥᱚᱦᱚᱨ ᱨᱮ ᱔᱖᱐,᱖᱑᱓ ᱜᱟᱱ ᱦᱚᱲ ᱠᱚ ᱛᱟᱦᱮᱱᱟ, ᱟᱨ ᱱᱚᱶᱟ ᱜᱮ ᱤᱡᱽᱨᱟᱭᱮᱞ ᱨᱮᱱᱟᱜ ᱠᱟᱹᱣᱰᱤ ᱟᱨ ᱴᱮᱠᱱᱚᱞᱚᱡᱤ ᱛᱟᱞᱢᱟ ᱠᱟᱱᱟ ᱾ ᱡᱩᱫᱤ ᱥᱟᱢᱟᱝ ᱡᱮᱨᱩᱡᱟᱞᱮᱢ ᱤᱡᱽᱨᱟᱭᱮᱞ ᱨᱮᱱᱟᱜ ᱢᱮᱱᱛᱮ ᱥᱟᱵᱽ ᱦᱩᱭᱩᱜᱼᱟ ᱛᱚᱵᱮ ᱛᱮᱞ ᱟᱵᱤᱵᱽ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱥᱚᱦᱚᱨ ᱠᱟᱱᱟ; ᱟᱨ ᱡᱩᱫᱤ ᱵᱟᱝ, ᱛᱚᱵᱮ ᱛᱮᱞ ᱟᱵᱤᱵᱽ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲᱮᱞ ᱥᱚᱦᱚᱨ ᱦᱩᱭᱩᱜᱼᱟ ᱯᱟᱪᱮ ᱡᱮᱨᱩᱡᱟᱞᱮᱢ ᱠᱷᱚᱱ ᱦᱚᱸ ᱰᱷᱮᱨ ᱾
ᱱᱟᱜᱟᱢ
ᱛᱮᱞ ᱟᱵᱤᱵᱽ ᱑᱙᱐᱙ ᱥᱮᱨᱢᱟ ᱨᱮ ᱢᱤᱫ ᱤᱦᱩᱫᱤ, ᱭᱩᱥᱩᱵᱷ ᱦᱚᱛᱮᱛᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱢᱟᱬᱮ ᱵᱚᱱᱫᱚᱨ ᱥᱚᱦᱚᱨ ᱡᱟᱯᱷᱟ ᱟᱨᱮ ᱨᱮ ᱾ ᱛᱮᱞ ᱟᱵᱤᱵᱽ ᱨᱮᱱᱟᱜ ᱩᱛᱷᱱᱟᱹᱣ ᱩᱥᱟᱹᱨᱟ ᱜᱮ ᱩᱱ ᱚᱠᱛᱚ ᱨᱮᱱᱟᱜ ᱡᱟᱯᱷᱟ, (ᱡᱟᱦᱟ ᱨᱮ ᱟᱨᱚᱵ ᱦᱚᱲ ᱠᱚ ᱰᱷᱮᱨ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ) ᱠᱷᱚᱱ ᱞᱟᱦᱟ ᱤᱫᱤᱭᱮᱭᱮᱱᱟ ᱾ ᱤᱡᱽᱨᱟᱭᱮᱞ ᱛᱷᱟᱯᱚᱱ ᱨᱮᱱᱟᱜ ᱵᱟᱨ ᱥᱮᱨᱢᱟ ᱛᱟᱭᱚᱢ ᱑᱙᱕᱐ ᱨᱮ ᱡᱟᱯᱷᱟ ᱟᱨ ᱛᱮᱞ ᱟᱵᱤᱵᱽ ᱢᱤᱫ ᱴᱷᱮᱱ ᱥᱮᱞᱮᱫ ᱦᱩᱭ ᱞᱮᱱᱟ ᱾ ᱛᱮᱞ ᱟᱵᱤᱵᱽ ᱣᱟᱭᱤᱴ ᱥᱤᱴᱤ, ᱒᱐᱐᱓ ᱥᱮᱨᱢᱟ ᱨᱮ ᱭᱩᱱᱤᱠᱳᱰ ᱣᱟᱨᱞᱰ ᱦᱮᱨᱤᱴᱮᱡᱽ ᱴᱷᱟᱹᱶ ᱞᱮᱠᱟᱛᱮ ᱢᱟᱱᱚᱛ ᱮᱢ ᱦᱩᱭ ᱟᱠᱟᱱᱟ ᱾
ᱟᱜᱟᱢ
ᱤᱡᱽᱨᱟᱭᱮᱞ ᱨᱮᱱ ᱥᱚᱨᱟᱥᱴᱨᱚ ᱢᱚᱱᱛᱨᱤ (Interior Ministry) ᱥᱩᱨ ᱨᱮᱱᱟᱜ ᱥᱚᱦᱚᱨ ᱵᱟᱛ ᱭᱟᱢ ᱟᱨ ᱛᱮᱞ ᱟᱵᱤᱵᱽ ᱢᱮᱥᱟ ᱞᱟᱹᱜᱤᱫ ᱠᱚ ᱮ ᱢᱮᱱᱡᱚᱝ ᱮᱫᱟ ᱾ ᱱᱮᱛᱟᱨᱟᱜ ᱥᱮᱞᱮᱫ ᱞᱟᱹᱜᱤᱫ ᱯᱟᱱᱛᱷᱟ ᱠᱚ ᱵᱟᱨᱯᱮ ᱥᱮᱨᱢᱟ ᱥᱟᱯᱲᱟᱣ ᱛᱟᱭᱚᱢ ᱒᱐᱓᱐ ᱨᱮ ᱨᱤᱠᱟᱹᱭ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜᱼᱟ ᱾ ᱦᱩᱫᱤᱥ ᱦᱩᱭ ᱟᱠᱟᱱ ᱡᱮ ᱡᱩᱫᱤ ᱱᱚᱶᱟ ᱠᱟᱹᱢᱤᱦᱚᱨᱟ ᱴᱷᱤᱠ ᱛᱮ ᱪᱟᱞᱟᱜ ᱠᱷᱟᱱ, ᱥᱩᱨᱼᱥᱩᱯᱩᱨ ᱮᱴᱟᱜ ᱥᱚᱦᱚᱨ ᱨᱟᱢᱟᱛ ᱜᱟᱱ ᱟᱨ ᱜᱤᱵᱷᱟᱛᱟᱭᱤᱢ ᱠᱚ ᱥᱮᱞᱮᱫ ᱦᱩᱭᱩᱜᱼᱟ ᱾ ᱟᱫᱚᱢ ᱥᱚᱨᱠᱟᱨᱤ ᱠᱟᱹᱢᱤᱭᱟᱹ ᱠᱚ ᱩᱭᱦᱟᱹᱨ ᱮᱫ ᱠᱟᱱᱟ ᱱᱚᱶᱟ ᱠᱚ ᱥᱚᱦᱚᱨ ᱥᱮᱞᱮᱫ ᱛᱟᱭᱚᱢ ᱱᱚᱶᱟ ᱢᱟᱨᱟᱝ ᱞᱚᱱᱰᱚᱱ ᱞᱮᱠᱟ ᱥᱟᱵᱽ ᱢᱤᱭᱩᱱᱤᱥᱤᱯᱟᱞᱤᱴᱤ ᱠᱚ ᱤᱫᱤ ᱠᱟᱛᱮᱡ ᱢᱤᱫ ᱥᱩᱯᱟᱨᱥᱤᱴᱤ ᱵᱮᱱᱟᱜᱼᱟ ᱾
ᱢᱟᱞᱚᱯᱩᱨᱚᱢ ᱦᱚᱱᱚᱛ
ᱱᱚᱣᱟ ᱫᱚ ᱠᱮᱨᱚᱲ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞᱮᱞ ᱢᱮᱱᱟᱜ ᱦᱚᱱᱚᱛ ᱠᱟᱱᱟ ᱾ ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱩᱸᱴ ᱦᱚᱲ ᱮᱞᱮᱞ ᱫᱚ ᱥᱩᱨ ᱥᱩᱯᱩᱨ ᱑᱒.᱓% ᱢᱮᱱᱟᱜ-ᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱑᱖ ᱡᱩᱱ ᱑᱙᱖᱙ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱨᱮᱱᱟᱜ ᱮᱨᱤᱭᱟ ᱟᱨᱵᱟᱝ ᱴᱚᱴᱷᱟᱨᱡᱚ ᱫᱚ ᱓,᱕᱕᱐ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱛᱟᱦᱮᱸ ᱠᱟᱱᱟ ᱾ ᱛᱮᱦᱮᱧ ᱱᱚᱣᱟ ᱫᱚ ᱴᱚᱴᱷᱟᱨᱡᱚ ᱨᱮᱱᱟᱜ ᱱᱚᱡᱚᱨ ᱞᱮᱠᱟᱛᱮ ᱠᱮᱨᱚᱲ ᱨᱮᱱᱟᱜ ᱛᱮᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾
ᱢᱟᱞᱚᱯᱩᱨᱚᱢ ᱦᱚᱱᱚᱛ ᱫᱚ ᱥᱟᱢᱟᱝ ᱯᱚᱞᱚᱠᱠᱚᱰ ᱟᱨ ᱠᱳᱡᱷᱤᱠᱳᱰ ᱦᱚᱱᱚᱛ ᱨᱮᱱᱟᱜ ᱛᱤᱱᱟᱹᱝ ᱜᱟᱱ ᱦᱟᱹᱴᱤᱧ - ᱮᱨᱱᱟᱰ ᱛᱟᱞᱩᱠ ᱟᱨ ᱥᱟᱢᱟᱝ ᱠᱳᱡᱷᱤᱠᱳᱰ ᱦᱚᱱᱚᱛ ᱨᱮ ᱛᱤᱨᱩᱨ ᱛᱟᱞᱩᱠ ᱨᱮᱱᱟᱜ ᱛᱤᱱᱟᱹᱝ ᱜᱟᱱ ᱦᱟᱹᱴᱤᱧ ᱟᱨ ᱯᱮᱨᱤᱛᱷᱚᱞᱟᱱᱟ ᱛᱟᱞᱩᱠ ᱟᱨ ᱯᱳᱱᱱᱟᱱᱤ ᱛᱟᱞᱩᱠ ᱨᱮᱱᱟᱜ ᱛᱤᱱᱟᱹᱝ ᱜᱟᱱ ᱦᱟᱹᱴᱤᱧ ᱠᱚ ᱥᱮᱞᱮᱫ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚ
ᱯᱩᱨᱩᱵᱽ ᱨᱮ ᱱᱤᱞᱜᱤᱨᱤ ᱵᱩᱨᱩ ᱠᱚ, ᱯᱩᱪᱷᱤᱢ ᱨᱮ ᱟᱨᱚᱵᱽ ᱥᱟᱜᱚᱨ, ᱩᱛᱚᱨ ᱨᱮ ᱵᱟᱭᱱᱟᱰ ᱟᱨ ᱠᱳᱡᱷᱤᱠᱳᱰ ᱦᱚᱱᱚᱛ, ᱟᱨ ᱫᱩᱠᱷᱤᱱ ᱨᱮ ᱯᱚᱞᱚᱠᱠᱚᱰ ᱟᱨ ᱛᱨᱤᱥᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱢᱟᱞᱚᱯᱩᱨᱚᱢ ᱦᱚᱱᱚᱛ ᱨᱮ ᱡᱚᱛᱚ ᱛᱮ ᱓,᱕᱕᱐ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱨᱮᱱᱟᱜ ᱚᱛᱱᱮᱛ ᱴᱚᱴᱷᱟ ᱢᱮᱱᱟᱜ-ᱟ ᱾ ᱡᱟᱦᱟᱸ ᱫᱚ ᱴᱚᱴᱷᱟᱨᱡᱚ ᱞᱮᱠᱟᱛᱮ ᱯᱚᱱᱚᱛ ᱨᱮ ᱱᱚᱣᱟ ᱨᱮᱱᱟᱜ ᱨᱮᱸᱠ ᱫᱚ ᱛᱮᱥᱟᱨ ᱴᱷᱟᱶ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱦᱚᱱᱚᱛ 75 ° E - 77 ° E longitude ᱟᱨ 10 ° N - 12 ° N latutude ᱨᱮ ᱚᱛᱱᱮᱛ ᱢᱟᱱᱪᱤᱛᱟᱹᱨ ᱨᱮ ᱢᱮᱱᱟᱜ-ᱟ ᱾ ᱠᱮᱨᱚᱲ ᱨᱮᱱᱟᱜ ᱮᱴᱟᱜ ᱦᱟᱹᱴᱤᱧ ᱠᱚ ᱞᱮᱠᱟ ᱜᱮ ᱢᱟᱞᱚᱯᱩᱨᱚᱢ ᱦᱚᱱᱚᱛ ᱨᱮ ᱦᱚᱸ ᱠᱟᱛᱟ ᱴᱚᱴᱷᱟ ᱢᱮᱣᱟᱜ-ᱟ, ᱡᱟᱦᱟᱸ ᱫᱚ ᱯᱩᱪᱷᱤᱢ ᱱᱟᱠᱷᱟ ᱨᱮ ᱟᱨᱚᱵᱽ ᱥᱟᱜᱚᱨ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱛᱟᱞᱢᱟ ᱨᱮ ᱢᱤᱫ ᱢᱤᱰᱞᱮᱸᱰ ᱟᱨ ᱢᱤᱫ ᱵᱩᱨᱩ ᱮᱞᱟᱠᱟ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱯᱤᱨᱩᱵᱽ ᱱᱟᱠᱷᱟ ᱨᱮ ᱯᱩᱪᱷᱤᱢᱤᱭᱟᱹ ᱜᱷᱟᱴ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾
ᱚᱨᱱᱟᱰ ᱟᱨ ᱯᱮᱨᱤᱝᱛᱷᱚᱞᱱᱟᱢᱟ ᱛᱟᱞᱩᱠᱟ ᱛᱟᱞᱟᱨᱮ ᱢᱮᱱᱟᱜ-ᱟ ᱾ ᱦᱟᱯᱲᱟᱜ ᱱᱤᱞᱟᱸᱵᱩᱨ ᱛᱟᱞᱩᱠ ᱫᱚ ᱯᱩᱨᱟᱹ ᱵᱩᱨᱩ ᱴᱚᱴᱷᱟ (ᱦᱟᱭᱞᱮᱸᱰ) ᱛᱮ ᱮᱥᱮᱫ ᱛᱟᱦᱮᱸᱱᱟ, ᱡᱟᱦᱟᱸ ᱨᱮ ᱫᱚ ᱦᱚᱲ ᱮᱞᱮᱞ ᱟᱹᱰᱤ ᱠᱚᱢ ᱜᱮᱭᱟ ᱾ ᱤᱠᱷᱟᱹᱱ ᱚᱛ ᱴᱚᱴᱷᱟ ᱵᱤᱨ ᱴᱚᱴᱷᱟ ᱨᱮ ᱟᱹᱰᱤ ᱞᱮᱠᱟᱱᱟᱜ ᱥᱟᱶᱛᱮ ᱚᱱᱟ ᱫᱚ ᱟᱹᱰᱤ ᱵᱟᱹᱲᱛᱤ ᱜᱮᱭᱟ ᱾
ᱰᱷᱟᱠᱟ ᱢᱮᱴᱨᱳ ᱨᱮᱹᱞ
ᱵᱟᱝᱞᱟᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱰᱷᱟᱠᱟ ᱨᱮ ᱵᱮᱱᱟᱜ ᱠᱟᱱ ᱮᱠᱮᱱ ᱥᱚᱦᱚᱨ ᱵᱷᱤᱛᱨᱤᱨᱮ ᱨᱮᱹᱞ ᱜᱟᱹᱰᱤ ᱥᱟᱨᱵᱷᱤᱥ ᱫᱚ ᱰᱷᱟᱠᱟ ᱢᱮᱴᱨᱳ ᱥᱮ ᱡᱟᱸᱦᱟᱸ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱧᱩᱛᱩᱢ ᱫᱚ ᱢᱟᱥ ᱨᱮᱯᱤᱰ ᱴᱨᱟᱱᱡᱤᱴ (ᱮᱢ ᱟᱨ ᱴᱤ) ᱠᱚ ᱢᱮᱛᱟᱜ ᱠᱟᱱᱟ᱾ ᱒᱐᱑᱓ ᱥᱮᱨᱢᱟ ᱠᱷᱚᱱ ᱰᱷᱟᱠᱟ ᱨᱮᱱᱟᱜ ᱡᱟᱱᱵᱟᱦᱚᱱ ᱮᱴᱠᱮᱴᱚᱬᱮ ᱟᱨ ᱴᱨᱟᱯᱷᱤᱠ ᱠᱷᱚᱱ ᱵᱟᱱᱪᱟᱣ ᱞᱟᱹᱜᱤᱛ ᱵᱟᱝᱞᱟᱫᱮᱥ ᱨᱮ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱢᱮᱴᱨᱳ ᱨᱮᱹᱞ ᱵᱟᱹᱭᱥᱟᱹᱣ ᱨᱮᱱᱟᱜ ᱠᱚ ᱜᱚᱴᱟ ᱠᱮᱫᱟ᱾ ᱱᱚᱣᱟ ᱠᱟᱹᱢᱤ ᱦᱚᱨᱟ ᱨᱮᱱ ᱧᱮᱧᱮᱞᱤᱪ ᱫᱚ ᱰᱷᱟᱠᱟ ᱢᱮᱥ ᱴᱨᱟᱱᱡᱤᱴ ᱠᱳᱢᱯᱟᱱᱤ ᱞᱤᱢᱤᱴᱮᱰ ᱠᱟᱱᱟᱭ᱾ ᱒᱐᱑᱖ ᱥᱮᱨᱢᱟ ᱨᱮ ᱞᱟᱦᱟ ᱛᱮᱱᱟᱜ ᱠᱟᱹᱢᱤ ᱦᱚᱨᱟ ᱱᱟᱣᱟᱛᱮ ᱥᱟᱯᱲᱟᱣ ᱡᱩᱛ ᱠᱮᱛᱮ ᱢᱮᱴᱨᱳ ᱨᱮᱹᱞ ᱨᱮᱱᱟᱜ ᱞᱟᱭᱤᱱ ᱮᱞ ᱫᱚ ᱓ ᱠᱷᱚᱱ ᱕ ᱜᱚᱴᱟᱝ ᱠᱚᱨᱟᱣ ᱦᱩᱭᱱᱟ᱾ ᱯᱟᱹᱦᱤᱞ ᱫᱷᱟᱣ ᱨᱮ ᱩᱛᱛᱚᱨᱟ ᱠᱷᱟᱱ ᱢᱚᱛᱤᱡᱷᱤᱞ ᱫᱷᱟᱹᱵᱤᱡ ᱒᱐.᱑ ᱠᱤᱞᱳᱢᱤᱴᱟᱨ ᱡᱤᱞᱤᱧ ᱮᱢ ᱟᱨ ᱴᱤ ᱞᱟᱭᱤᱱ ᱖ ᱵᱟᱪᱷᱟᱣ ᱦᱩᱭ ᱞᱮᱱᱟ᱾ ᱒᱐᱑᱖ ᱥᱮᱨᱢᱟ ᱨᱮᱱᱟᱜ ᱒᱖ ᱡᱩᱱ ᱩᱰᱷᱟᱹᱱ ᱠᱟᱛᱮ ᱮᱢ ᱟᱨ ᱴᱤ ᱞᱟᱭᱤᱱ ᱖ ᱨᱮᱱᱟᱜ ᱠᱟᱹᱢᱤ ᱮᱴᱦᱚᱵ ᱞᱮᱱᱟ᱾
ᱢᱟᱞᱚᱛᱤ ᱵᱮᱰᱮᱠᱚᱨ
ᱛᱷᱚᱠ:ᱚᱱᱚᱞᱤᱭᱟᱹ
ᱡᱤᱣᱚᱱ
ᱩᱱᱤ ᱫᱚ ᱟᱱᱚᱱᱛᱨᱟᱣ ᱟᱨ ᱤᱱᱫᱽᱨᱟᱵᱟᱭ ᱠᱷᱟᱨᱮ ᱛᱤᱠᱤᱱᱤᱡ ᱠᱩᱲᱤ ᱜᱤᱫᱽᱨᱟ. ᱛᱟᱦᱮᱸ ᱠᱟᱱᱟᱭ ᱾
ᱫᱤᱯᱛᱤ ᱳᱢᱪᱮᱨᱤ ᱵᱷᱟᱞᱞᱟ
ᱫᱤᱯᱛᱤ ᱳᱢᱪᱮᱨᱤ ᱵᱷᱟᱞᱞᱟ ᱥᱤᱧᱚᱛ ᱨᱤᱱᱤᱡ ᱢᱤᱫ ᱦᱩᱱᱟᱹᱨᱤᱭᱟᱹ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱮᱨᱮᱧ ᱟᱨ ᱮᱱᱮᱡ ᱨᱮ ᱯᱚᱨᱝᱜᱚᱛ ᱢᱮᱱᱟᱭᱟ ᱾ ᱩᱱᱤ ᱫᱚ ᱠᱚᱣᱥᱟᱞ ᱨᱮᱭᱟᱜ ᱯᱨᱚᱥᱤᱠᱷᱚᱱ ᱩᱱᱤ ᱟᱡ ᱟᱭᱳ ᱞᱤᱞᱟ ᱳᱢᱪᱮᱨᱤ ᱮ ᱮᱢ ᱟᱫᱮᱭᱟ, ᱡᱟᱦᱟᱸᱭ ᱫᱚ ᱢᱤᱫ ᱵᱟᱰᱟᱭᱤᱡ ᱥᱮᱨᱮᱧ ᱥᱤᱸᱜᱟᱲᱤᱭᱟᱹᱭ ᱛᱟᱦᱮᱸᱜ ᱠᱟᱱᱟᱭ ᱾ ᱩᱱᱤ ᱫᱚ ᱢᱚᱦᱤᱱᱤ ᱚᱴᱴᱚᱢ ᱨᱮᱱᱟᱜ ᱚᱜᱽᱨᱟᱱᱤ ᱯᱨᱛᱤ ᱯᱟᱫᱚᱠ ᱠᱚᱞᱟᱢᱚᱸᱰᱚᱞ ᱠᱚᱞᱭᱚᱬᱤᱠᱩᱴᱴᱤ ᱚᱢᱢᱟ ᱥᱮᱫ ᱠᱷᱚᱱ ᱛᱤᱨᱞᱟᱹ ᱥᱟᱥᱛᱨᱤᱭ ᱮᱠᱚᱞ ᱮᱱᱮᱡ ᱢᱚᱦᱤᱱᱤ ᱚᱴᱴᱚᱢ ᱮ ᱪᱮᱫ ᱠᱮᱫ - ᱟᱭ ᱾ ᱩᱱᱤ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱵᱟᱡᱟᱣᱤᱡ ᱟᱨ ᱞᱚᱞᱤᱛ ᱠᱚᱞᱟ ᱥᱴᱨᱤᱢ ᱨᱮ ᱠᱚᱨᱱᱟᱴᱚᱠ ᱵᱟᱡᱟᱣᱤᱡ ᱯᱨᱚᱯᱷᱮᱥᱚᱨ ᱠᱟᱱᱟᱭ ᱾ ᱒᱐᱐᱗ ᱨᱮ ᱩᱱᱤ ᱫᱚ ᱵᱟᱡᱟᱣ ᱱᱟᱴᱚᱠ ᱮᱠᱮᱰᱢᱤ ᱨᱮᱱᱟᱜ ᱥᱤᱨᱯᱷᱟᱹᱭ ᱧᱟᱢ ᱠᱮᱫ ᱟᱭ ᱾
ᱦᱩᱱᱟᱹᱨᱤᱭᱟᱹ
ᱯᱨᱚᱛᱤᱵᱷᱟ, ᱵᱟᱦᱩᱢᱩᱠᱷᱤ ᱯᱨᱚᱛᱤᱵᱷᱟ, ᱵᱷᱚᱠᱛᱤ, ᱡᱩᱱᱩᱱ ᱡᱤᱫᱽᱫᱷᱤ - ᱚᱱᱟ ᱟᱹᱲᱟᱹ ᱡᱟᱦᱟᱸ ᱫᱚ ᱱᱟᱯᱟᱭ ᱞᱮᱠᱟ ᱛᱮᱜᱮ ᱢᱚᱦᱤᱱᱤ ᱚᱴᱴᱚᱢ ᱨᱮᱱᱟᱜ ᱵᱤᱥᱮᱥ ᱮᱠᱥᱯᱚᱱᱮᱱᱴ (exponent) ᱰᱨ ᱫᱤᱯᱛᱤ ᱳᱢᱪᱮᱨᱤ ᱵᱷᱟᱞᱞᱟ ᱦᱟᱜ ᱞᱟᱹᱭ ᱢᱮᱱᱟᱜ - ᱟ ᱾ ᱠᱚᱨ ᱨᱮ ᱢᱤᱫ ᱥᱟᱹᱨᱤ ᱦᱩᱱᱟᱹᱨᱤᱭᱟᱹ ᱩᱱᱤ ᱫᱚ ᱥᱤᱸᱜᱟᱲᱤᱭᱟᱹ ᱟᱨ ᱮᱱᱮᱡ ᱟᱱᱤᱡ, ᱵᱟᱱᱟᱨ ᱨᱮᱜᱮ ᱱᱟᱯᱟᱭ ᱞᱮᱠᱟᱛᱮ ᱱᱤᱯᱩᱱ ᱟᱨ ᱥᱮᱞᱮᱫᱤᱭᱟᱹ ᱨᱮᱱᱟᱜ ᱢᱤᱫ ᱜᱚᱲᱚ ᱢᱮᱱᱟᱜ ᱛᱟᱭᱟ᱾ ᱫᱤᱯᱛᱤ ᱫᱚ ᱥᱮᱨᱮᱧ ᱟᱨ ᱮᱱᱮᱡ ᱡᱮᱜᱮᱛ ᱨᱮ ᱮᱦᱚᱵ ᱞᱮᱫ ᱛᱟᱦᱮᱱᱟᱭ ᱡᱚᱠᱷᱚᱱ ᱩᱱᱤ ᱫᱚ ᱥᱩᱢᱩᱝ ᱯᱩᱱ ᱥᱮᱨᱢᱟ ᱨᱤᱱᱤᱡ ᱮ ᱛᱟᱦᱮᱸᱜ ᱠᱟᱱᱟᱭ ᱾ ᱱᱚᱝᱠᱟ ᱜᱮ ᱱᱤᱣᱤᱫᱟ ᱩᱢᱮᱨ ᱨᱮ ᱦᱩᱱᱟᱹᱨᱤᱭᱟᱹ ᱴᱷᱟᱶ ᱨᱮ ᱩᱱᱤᱭᱟᱜ ᱵᱚᱞᱚᱱ, ᱩᱱᱤ ᱫᱚ ᱢᱟᱨᱟᱝ ᱜᱩᱨᱩ ᱨᱤᱱᱤᱡ ᱪᱮᱞᱟ ᱦᱩᱭᱤ ᱨᱮᱱᱟᱜ ᱥᱚᱨᱮᱥ ᱨᱟᱹᱥᱠᱟᱹ ᱧᱟᱢ ᱮᱫ ᱟᱭ ᱾ ᱩᱱᱤ ᱫᱚ ᱫᱤᱞᱞᱤ ᱨᱮᱱᱟᱜ ᱠᱚᱛᱷᱚᱠ ᱠᱚᱞᱤ ᱨᱮᱱᱟᱜ ᱤᱱᱴᱚᱨᱱᱮᱥᱱᱚᱞ ᱨᱮᱱᱟᱜ ᱟᱭᱢᱟ ᱜᱟᱱ ᱢᱟᱪᱮᱫ ᱠᱷᱚᱱ ᱮᱴᱟᱜ ᱯᱨᱚᱠᱷᱭᱟᱛ ᱜᱩᱨᱩ ᱠᱚ, ᱜᱩᱨᱩ ᱜᱳᱯᱤᱱᱟᱛᱷ, ᱜᱩᱨᱩ ᱯᱩᱱᱱᱚᱛᱩᱨ ᱢᱟᱫᱷᱚᱣ ᱯᱚᱬᱤᱠᱠᱚᱨ ᱟᱨ ᱜᱩᱨᱩ ᱣᱟᱜ ᱮ ᱯᱟᱲᱦᱟᱣ ᱮᱱᱟᱭ, ᱡᱟᱦᱟᱸ ᱫᱚ ᱩᱱᱤ ᱑᱒ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱚᱠᱛᱮ ᱦᱟᱹᱵᱤᱡ ᱢᱤᱫ ᱯᱟᱹᱴᱷᱩᱣᱟᱹᱭ ᱛᱟᱦᱮᱸᱜ ᱠᱟᱱᱟᱭ ᱾
ᱩᱱᱤ ᱫᱚ ᱟᱡᱟᱜ ᱥᱮᱨᱮᱧ ᱵᱤᱨᱟᱥᱟᱛ ᱫᱚ ᱵᱤᱨᱟᱥᱟᱛ ᱠᱷᱚᱱ ᱜᱮ ᱧᱟᱢ ᱞᱮᱫ ᱟᱭ ᱡᱟᱦᱟᱸᱭ ᱩᱱᱤ ᱟᱡ ᱟᱭᱳ ᱟᱨ ᱱᱟᱥᱮ ᱱᱟᱥᱮ ᱡᱤᱞ ᱡᱚᱢ ᱟᱱᱤᱡ ᱥᱤᱸᱜᱟᱲᱤᱭᱟᱹ ᱰᱨ ᱞᱤᱞᱟ ᱳᱢᱪᱮᱨᱤ ᱥᱟᱶ ᱧᱟᱯᱟᱢ ᱮᱱᱟᱭ ᱾
ᱩᱱᱤ ᱟᱡ ᱟᱭᱳ ᱠᱷᱚᱱ ᱮᱴᱟᱜ, ᱩᱱᱤ ᱨᱮᱱ ᱟᱭᱢᱟ ᱵᱟᱡᱟᱣᱤᱡ ᱠᱚ ᱢᱟᱪᱮᱫ ᱨᱮ ᱢᱟᱨᱟᱝ ᱵᱟᱰᱟᱭᱟᱱ ᱴᱤ ᱮᱥ ᱨᱟᱜᱷᱣᱚᱱ ᱟᱨ ᱵᱟᱡᱟᱣ ᱟᱨ ᱞᱚᱞᱤᱛ ᱠᱚᱞᱟ ᱥᱴᱨᱤᱢ, ᱫᱤᱞᱞᱤ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱢᱟᱪᱮᱫ ᱡᱟᱦᱟᱸ ᱠᱷᱚᱱ ᱩᱱᱤ ᱮᱢ ᱮ ᱠᱚᱨᱱᱟᱴᱚᱠ ᱵᱟᱡᱟᱣᱤᱡ ᱨᱮ ᱮᱢ ᱯᱷᱤᱞ ᱟᱨ ᱯᱤ ᱮᱪ ᱰᱤ ᱠᱮᱫ ᱟᱭ, ᱩᱱᱤ ᱫᱚ ᱥᱤᱧᱚᱛᱤᱭᱟ ᱨᱩ ᱵᱟᱡᱟᱣᱤᱡ ᱨᱮ ᱦᱚᱸ ᱯᱟᱨᱚᱝᱜᱚᱛ ᱜᱮᱭᱟᱭ, ᱩᱱᱤ ᱫᱚ ᱵᱟᱰᱟᱭᱤᱡ ᱥᱤᱸᱜᱟᱲᱤᱭᱟᱹ ᱩᱥᱛᱟᱫᱽ ᱭᱩᱱᱩᱥ ᱦᱭᱥᱮᱭᱱ ᱠᱷᱟᱱ ᱟᱨ ᱰᱟᱜᱚᱨ ᱵᱽᱨᱚᱫᱚᱨᱥ ᱠᱷᱚᱱ ᱢᱚᱦᱟᱨᱚᱛ ᱦᱟᱥᱤᱞ ᱢᱮᱱᱟᱜ - ᱟ ᱾
ᱢᱚᱦᱤᱱᱤ ᱚᱴᱴᱚᱢ ᱨᱮᱱᱟᱜ ᱢᱤᱫ ᱥᱟᱱᱫᱟᱨ ᱮᱱᱮᱡ ᱟᱱ, ᱩᱱᱤ ᱫᱚ ᱠᱚᱞᱟᱢᱚᱸᱰᱚᱞ ᱠᱚᱞᱭᱚᱬᱤᱠᱩᱴᱴᱤ ᱚᱢᱢᱟ ᱟᱨ ᱥᱟᱥᱛᱨᱤᱭ ᱮᱱᱮᱡ ᱞᱮᱠᱟᱛᱮ ᱯᱨᱚᱬᱮᱛᱟ ᱜᱩᱨᱩ ᱥᱚᱫᱟᱱᱟᱢ ᱵᱟᱠᱟᱠᱨᱤᱥᱱᱚᱱ ᱥᱟᱶ ᱟᱡᱟᱜ ᱡᱚᱵᱚᱨᱡᱚᱥᱛ ᱵᱤᱥᱮᱥᱛᱟᱮ ᱟᱨ ᱪᱚᱨᱚᱠ ᱯᱩᱨᱚᱱᱛᱟ ᱨᱮᱱᱟᱜ ᱠᱟᱨᱚᱱ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛ ᱟᱨ ᱮᱴᱟᱜ ᱫᱤᱥᱚᱢ ᱨᱮ ᱟᱭᱢᱟ ᱜᱟᱱ ᱥᱚᱦᱚᱨ ᱨᱮ  ᱢᱚᱦᱤᱱᱤ ᱚᱴᱴᱚᱢ ᱥᱚᱫᱚᱨᱮ ᱠᱟᱫ ᱜᱮᱭᱟᱭ ᱾
ᱢᱚᱫᱷᱩᱯᱩᱨ ᱵᱚᱱᱚᱛ
ᱢᱚᱫᱷᱩᱯᱩᱨ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱢᱚᱫᱷᱩᱯᱩᱨ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ 24.29333°N, 86.64028°W ᱨᱮ ᱢᱮᱱᱟᱜᱼᱟ ᱾
ᱱᱚᱣᱟ ᱫᱚ ᱫᱮᱣᱜᱷᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱫᱚ ᱒᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱢᱚᱫᱷᱩᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱥᱟᱨᱚᱴᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱠᱟᱨᱚᱸ ᱵᱚᱱᱚᱛ ᱟᱨ ᱢᱟᱨᱜᱳᱢᱩᱸᱰᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱮᱸᱜᱟᱵᱟᱫᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱢᱚᱫᱷᱩᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱕᱓.᱕᱙ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱢᱚᱫᱷᱩᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱚᱫᱷᱩᱯᱩᱨ ᱨᱮ ᱢᱮᱱᱟᱜᱼᱟ ᱾
ᱯᱟᱵᱽᱱᱟ ᱥᱚᱫᱚᱨ ᱩᱯᱚᱡᱮᱞᱟ
ᱯᱟᱵᱽᱱᱟ ᱥᱚᱫᱚᱨ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱯᱟᱵᱽᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱢᱚᱫᱷᱩᱯᱩᱨ ᱵᱚᱱᱚᱛ
ᱚᱛᱱᱚᱜ
ᱢᱚᱫᱷᱩᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱛᱩ ᱯᱟᱸᱪᱟᱭᱟᱛ ᱢᱮᱱᱟᱜᱼᱟ: ᱵᱚᱨᱱᱟᱨᱟᱭᱚᱱᱯᱩᱨ, ᱵᱮᱨᱣᱟ, ᱵᱩᱨᱦᱟᱭ, ᱪᱚᱨᱯᱟ, ᱫᱚᱞᱦᱟ, ᱫᱟᱨᱵᱷᱮ, ᱫᱷᱟᱢᱚᱱᱤ, ᱜᱚᱨᱤᱭᱟ, ᱜᱷᱟᱜᱷᱚᱨᱡᱚᱨᱤ, ᱜᱚᱱᱮᱭᱟ, ᱜᱚᱵᱤᱸᱫᱽᱯᱩᱨ, ᱡᱚᱢᱟᱱᱤ, ᱡᱟᱣᱟᱜᱩᱲᱤ, ᱢᱤᱥᱚᱨᱱᱟ, ᱯᱟᱥᱤᱭᱟ, ᱯᱚᱛᱷᱚᱞᱡᱚᱨ, ᱯᱟᱴᱣᱟᱵᱟᱫᱽ, ᱥᱚᱯᱛᱚᱨ, ᱥᱤᱠᱛᱚᱭᱟ, ᱥᱩᱜᱚᱯᱟᱦᱟᱲᱤ ᱟᱨ ᱩᱫᱚᱭᱯᱩᱨᱟ ᱾
ᱯᱟᱵᱽᱱᱟ ᱥᱚᱫᱚᱨ ᱩᱯᱚᱡᱮᱞᱟ
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱯᱩᱨᱩᱵᱽ ᱫᱚ ᱥᱟᱛᱷᱤᱭᱟ ᱩᱯᱚᱡᱮᱞᱟ ᱟᱨ ᱥᱩᱡᱟᱱᱱᱚᱜᱚᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱤᱥᱥᱚᱨᱫᱤ ᱩᱯᱚᱡᱮᱞᱟ, ᱩᱛᱟᱹᱨ ᱫᱚ ᱟᱴᱜᱷᱚᱨᱤᱭᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱠᱩᱥᱴᱤᱭᱟ ᱦᱚᱱᱚᱛ, ᱯᱟᱫᱢᱟ ᱜᱟᱰᱟ ᱟᱨ ᱤᱪᱪᱷᱟᱢᱚᱛᱤ ᱜᱟᱰᱟ ᱢᱮᱵᱟᱜ-ᱟ᱾
ᱢᱚᱫᱷᱩᱯᱩᱨ ᱵᱚᱱᱚᱛ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱚᱫᱷᱩᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱓᱕,᱕᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱖᱙,᱘᱒᱗ (᱕᱒%) ᱠᱚᱲᱟ ᱟᱨ ᱖᱕,᱖᱘᱓ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱖,᱕᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱐,᱖᱗᱑ (᱑᱕ᱹ᱒᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱐,᱒᱗᱒ ᱜᱚᱴᱟᱝ (᱑᱔.᱙᱖%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱟᱵᱽᱱᱟ ᱥᱚᱫᱚᱨ ᱩᱯᱚᱡᱮᱞᱟ
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱨᱵᱟᱪᱚᱱᱤ ᱮᱞᱟᱠᱟ ᱗᱒, ᱯᱟᱵᱱᱟ-᱕ ᱟᱥᱚᱱ᱾ ᱛᱷᱟᱱᱟ ᱑ ᱴᱟᱝ, ᱯᱳᱣᱨᱚᱥᱚᱵᱷᱟ ᱑ ᱴᱟᱝ, ᱤᱭᱩᱱᱤᱭᱚᱱ ᱑᱐ ᱜᱚᱴᱟᱝ, ᱢᱳᱣᱡᱟ ᱒᱕᱙ ᱜᱚᱴᱟᱝ᱾
ᱢᱚᱫᱷᱩᱯᱩᱨ ᱵᱚᱱᱚᱛ
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱚᱫᱷᱩᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱔,᱘᱘᱑ ᱜᱚᱴᱟᱝ (᱕᱙.᱕᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱑,᱐᱙᱕ (᱖᱓%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱓,᱗᱘᱖ (᱓᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱫᱮᱣᱜᱷᱚᱨ, ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱳᱨᱴᱷᱟ ᱫᱚ ᱔᱒᱙,᱙᱕᱙ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱓᱖.᱘᱙% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱦᱤᱱᱫᱤ ᱫᱚ ᱔᱑᱕,᱑᱔᱒ ᱦᱚᱲ (᱓᱕.᱖᱒%), ᱥᱟᱱᱛᱟᱲᱤ ᱫᱚ ᱑᱒᱒,᱕᱐᱒ ᱦᱚᱲ (᱑᱐.᱕᱑%) ᱟᱨ ᱮᱴᱟᱜ ᱯᱟᱹᱨᱥᱤ ᱨᱤᱱ ᱫᱚ ᱑᱙᱗,᱗᱘᱗ ᱦᱚᱲ (᱑᱖.᱙᱗%) ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱟᱵᱽᱱᱟ ᱥᱚᱫᱚᱨ ᱩᱯᱚᱡᱮᱞᱟ
ᱦᱚᱲᱠᱚ
ᱱᱚᱸᱰᱮ ᱫᱚ ᱕,᱗᱖,᱙᱓᱒ ᱜᱚᱴᱟᱝ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ᱾
ᱢᱚᱫᱷᱩᱯᱩᱨ ᱵᱚᱱᱚᱛ
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱟᱵᱽᱱᱟ ᱥᱚᱫᱚᱨ ᱩᱯᱚᱡᱮᱞᱟ
ᱫᱩᱨᱤᱵᱽᱠᱚ
ᱯᱟᱵᱽᱱᱟ ᱥᱚᱫᱚᱨ ᱩᱯᱚᱡᱮᱞᱟ ᱨᱮᱭᱟᱜ ᱫᱚᱜᱟᱪᱜᱤ ᱟᱨ ᱜᱚᱭᱮᱥᱯᱩᱨ ᱨᱮ ᱞᱩᱜᱽᱲᱤ ᱛᱮᱭᱟᱨ ᱞᱟᱹᱜᱤᱫᱽ ᱟᱹᱰᱤ ᱧᱩᱛᱩᱢ ᱢᱮᱱᱟᱜᱼᱟ᱾
ᱡᱮᱜᱮᱛᱟᱹᱨᱤ ᱥᱟᱪᱟᱨᱦᱮ ᱢᱟᱦᱟᱸ
ᱡᱮᱜᱮᱛᱟᱹᱨᱤ ᱥᱟᱪᱟᱨᱦᱮ ᱢᱟᱦᱟᱸ ᱫᱚ ᱥᱮᱨᱢᱟᱠᱤᱭᱟᱹ ᱕ ᱡᱩᱱ ᱦᱤᱞᱳᱜ ᱥᱟᱪᱟᱨᱦᱮ ᱨᱟᱠᱷᱟ ᱫᱚᱦᱚ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱟᱨ ᱪᱮᱸᱜᱷᱟᱣᱱᱟ ᱞᱟᱹᱜᱤᱫ ᱠᱚ ᱢᱟᱱᱟᱣᱟ᱾ ᱱᱚᱣᱟ ᱫᱚ ᱟᱭᱢᱟ ᱵᱮᱼᱥᱚᱨᱠᱟᱨᱤ ᱜᱚᱱᱚᱴᱷᱚᱱ, ᱵᱮᱯᱟᱨ, ᱥᱚᱨᱠᱟᱨᱤ ᱮᱱᱴᱤᱴᱤ ᱠᱚᱣᱟᱜ ᱜᱚᱲᱚ ᱛᱮ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱡᱮᱜᱮᱛᱟᱹᱨᱤ ᱡᱟᱹᱛᱤᱭᱟᱹᱨᱤ ᱢᱟᱦᱟᱸ ᱠᱟᱱᱟ ᱟᱨ ᱥᱟᱪᱟᱨᱦᱮ ᱜᱚᱲᱚ ᱞᱟᱹᱜᱤᱫ ᱡᱟᱹᱛᱤ ᱜᱟᱫᱮᱞ ᱟᱜ ᱯᱨᱚᱪᱟᱨ ᱢᱟᱦᱟᱸ ᱮ ᱟᱹᱭᱩᱨ ᱮᱫᱟ᱾
᱑᱙᱗᱓ ᱥᱟᱞᱮ ᱨᱮ ᱯᱩᱭᱞᱩ ᱫᱷᱟᱣ ᱦᱩᱭ ᱞᱮᱱ ᱛᱟᱦᱮᱸᱫ, ᱱᱚᱣᱟ ᱫᱚ ᱫᱚᱨᱮᱭᱟ ᱫᱩᱥᱚᱱ, ᱵᱟᱹᱲᱛᱤᱜ ᱠᱟᱱ ᱦᱚᱲ ᱮᱞ, ᱫᱷᱟᱹᱨᱛᱤ ᱞᱚᱞᱚ, ᱴᱮᱠᱥᱚᱭ ᱩᱛᱱᱟᱹᱣ ᱞᱮᱠᱟᱱ ᱥᱟᱪᱟᱨᱦᱮ ᱮᱴᱠᱮᱴᱚᱬᱮ ᱠᱚ ᱵᱟᱵᱚᱛ ᱪᱮᱸᱜᱷᱟᱣᱱᱟ ᱞᱟᱹᱜᱤᱫ ᱢᱤᱫ ᱯᱞᱟᱴᱯᱷᱚᱨᱢ ᱛᱟᱦᱮᱸ ᱠᱟᱱᱟ᱾ ᱡᱮᱜᱮᱛᱟᱹᱨᱤ ᱥᱟᱪᱟᱨᱦᱮ ᱢᱟᱦᱟᱸ ᱫᱚ ᱡᱮᱜᱮᱛ ᱡᱟᱠᱟᱛ ᱨᱮᱱ ᱦᱚᱲ ᱠᱚ ᱞᱟᱹᱜᱤᱫ ᱪᱮᱸᱜᱷᱟᱣᱱᱟ ᱨᱮᱭᱟᱜ ᱢᱤᱫ ᱯᱞᱟᱴᱯᱷᱚᱨᱢ ᱠᱟᱱᱟ, ᱡᱟᱦᱟᱸ ᱨᱮ ᱥᱮᱨᱢᱟ ᱨᱮ ᱑᱔᱓ ᱜᱚᱴᱟᱝ ᱫᱤᱥᱚᱢ ᱠᱷᱚᱱ ᱠᱚ ᱥᱮᱞᱮᱫᱚᱜᱼᱟ᱾ ᱡᱚᱛᱚ ᱥᱮᱨᱢᱟ, ᱱᱚᱣᱟ ᱯᱨᱚᱜᱨᱟᱢ ᱫᱚ ᱵᱮᱯᱟᱨᱤᱭᱟᱹ, ᱵᱮᱼᱥᱚᱨᱠᱟᱨᱤ ᱜᱚᱱᱚᱴᱷᱚᱱ, ᱜᱟᱶᱛᱟ, ᱥᱚᱨᱠᱟᱨ ᱟᱨ ᱧᱩᱛᱩᱢᱟᱱ ᱦᱚᱲ ᱠᱚ ᱞᱟᱹᱜᱤᱫ ᱢᱤᱫ ᱛᱷᱤᱢ ᱟᱨ ᱯᱷᱳᱨᱳᱢ ᱮᱢ ᱟᱠᱟᱫᱟ ᱡᱟᱦᱟᱸᱭ ᱫᱚ ᱡᱮᱜᱮᱛᱟᱹᱨᱤ ᱥᱟᱪᱟᱨᱦᱮ ᱮᱴᱠᱮᱴᱚᱬᱮ ᱠᱚ ᱵᱟᱵᱚᱛ ᱠᱚ ᱞᱟᱹᱭᱟ᱾
ᱱᱟᱜᱟᱢ
ᱡᱮᱜᱮᱛᱟᱹᱨᱤ ᱥᱟᱪᱟᱨᱦᱮ ᱢᱟᱦᱟᱸ ᱑᱙᱗᱒ ᱥᱮᱨᱢᱟ ᱨᱮ ᱢᱟᱹᱱᱢᱤᱭᱟᱜ ᱥᱟᱪᱟᱨᱦᱮ ᱢᱤᱫᱩᱱ ᱨᱮ ᱡᱟᱹᱛᱤ ᱜᱟᱫᱮᱞ ᱦᱚᱛᱮᱛᱮ ᱵᱮᱨᱮᱫ ᱞᱮᱱᱟ (᱕-᱑᱖ ᱡᱩᱱ ᱑᱙᱗᱒), ᱡᱟᱦᱟᱸ ᱫᱚ ᱢᱟᱹᱱᱢᱤᱭᱟᱜ ᱢᱮᱥᱟᱜ ᱟᱨ ᱥᱟᱪᱟᱨᱦᱮ ᱡᱚᱯᱲᱟᱣ ᱵᱟᱵᱚᱛ ᱦᱩᱭ ᱞᱮᱱᱟ᱾ ᱢᱤᱫ ᱥᱮᱨᱢᱟ ᱛᱟᱭᱚᱢ ᱑᱙᱗᱓ ᱨᱮ ᱯᱩᱭᱞᱩ ᱡᱮᱜᱮᱛᱟᱹᱨᱤ ᱥᱟᱪᱟᱨᱦᱮ ᱢᱟᱦᱟᱸ ᱦᱩᱭ ᱞᱮᱱᱟ᱾ ᱚᱱᱟ ᱢᱟᱦᱟᱸ ᱨᱮᱫᱚ "ᱢᱤᱫᱴᱟᱝ ᱥᱩᱢᱩᱝ ᱜᱮ ᱫᱷᱟᱹᱨᱛᱤ" ᱛᱷᱤᱢ ᱛᱟᱦᱮᱸ ᱠᱟᱱᱟ᱾
᱒᱐᱐᱕
᱒᱐᱐᱖ ᱥᱮᱨᱢᱟ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱢᱟᱦᱟᱸ ᱨᱮᱱᱟᱜ ᱛᱷᱚᱠ ᱫᱚ ᱦᱩᱭᱩᱜ ᱠᱟᱱᱟ Deserts and Desertification ᱟᱨ ᱥᱞᱳᱜᱟᱱ ᱫᱚ ᱦᱩᱭᱩᱜ ᱠᱟᱱᱟ "Don't desert drylands"᱾
ᱱᱚᱣᱟ ᱥᱞᱳᱜᱟᱱ ᱫᱚ ᱨᱚᱦᱚᱲ ᱴᱚᱴᱷᱟ ᱵᱟᱧᱪᱟᱣ ᱨᱮ ᱡᱳᱨ ᱮ ᱮᱢᱟᱜ ᱠᱟᱱ ᱛᱟᱦᱮᱱᱟ᱾ ᱢᱩᱬᱩᱛ ᱡᱮᱜᱮᱛᱟᱹᱨᱤ ᱠᱟᱹᱢᱤᱦᱚᱨᱟ ᱫᱚ ᱒᱐᱐᱖ ᱨᱮ ᱟᱞᱡᱮᱨᱤᱭᱟ ᱨᱮ ᱦᱩᱭ ᱞᱮᱱᱟ᱾
᱒᱐᱒᱓
᱒᱐᱒᱓ ᱥᱮᱨᱢᱟ ᱨᱮᱱᱟᱜ ᱡᱮᱜᱮᱛᱟᱹᱨᱤ ᱥᱟᱪᱟᱨᱦᱮ ᱢᱟᱦᱟᱸ ᱨᱮᱱᱟᱜ ᱛᱷᱤᱢ ᱫᱚ ᱦᱩᱭᱩᱜ ᱠᱟᱱᱟ "ᱯᱞᱟᱥᱴᱤᱠ ᱯᱚᱞᱩᱥᱚᱱ ᱨᱮᱱᱟᱜ ᱥᱚᱞᱦᱮ"᱾ ᱟᱨ ᱱᱚᱣᱟ ᱡᱮᱜᱮᱛᱟᱹᱨᱤ ᱥᱟᱪᱟᱨᱦᱮ ᱢᱟᱦᱟᱸ ᱨᱮᱱᱟᱜ ᱜᱟᱞᱚᱪ ᱫᱚ ᱟᱭᱵᱷᱚᱨᱤ ᱠᱳᱥᱴ ᱨᱮ ᱦᱩᱭ ᱞᱮᱱᱟ᱾ ᱱᱚᱣᱟ ᱫᱚ ᱯᱞᱟᱥᱴᱤᱠ ᱯᱚᱞᱩᱥᱚᱱ ᱨᱮ ᱦᱚᱲ ᱠᱚᱣᱟᱜ ᱠᱟᱹᱢᱤ ᱨᱮᱭᱟᱜ ᱢᱚᱦᱚᱛ ᱢᱮᱱᱟᱜᱼᱟ᱾ ᱯᱞᱟᱥᱴᱤᱠ ᱯᱚᱞᱩᱥᱚᱱ ᱵᱤᱨᱩᱫᱽ ᱨᱮ ᱥᱚᱨᱠᱟᱨ ᱟᱨ ᱵᱮᱯᱟᱨ ᱜᱚᱱᱚᱴᱷᱚᱱ ᱠᱚ ᱡᱟᱦᱟᱸ ᱯᱟᱹᱣᱲᱤ ᱠᱚ ᱦᱟᱛᱟᱣᱟ ᱮᱫᱟ ᱚᱱᱟ ᱠᱚᱫᱚ ᱱᱚᱣᱟ ᱠᱟᱹᱢᱤᱦᱚᱨᱟ ᱨᱮᱭᱟᱜ ᱜᱮ ᱚᱨᱡᱚ ᱠᱟᱱᱟ᱾ ᱱᱚᱣᱟ ᱠᱟᱹᱢᱤ ᱦᱚᱨᱟ ᱞᱟᱦᱟ ᱤᱫᱤᱭ ᱟᱨ ᱢᱤᱫ ᱜᱩᱞᱟᱹᱴ ᱠᱟᱹᱣᱰᱤᱭᱟᱹᱨᱤ ᱛᱮᱭᱟᱨ ᱨᱟᱠᱟᱵ ᱨᱮᱭᱟᱜ ᱚᱠᱛᱚ ᱥᱮᱴᱮᱨ ᱟᱠᱟᱱᱟ᱾
ᱪᱚᱢᱯᱟ
ᱜᱩᱞᱥᱟᱱ ᱟᱨᱟ ᱟᱠᱛᱟᱨ ᱪᱚᱢᱯᱟ (ᱡᱟᱱᱟᱢ: ᱕ ᱡᱟᱱᱩᱣᱟᱨᱤ ᱑᱙᱖᱕)ᱫᱚ ᱵᱟᱝᱞᱟᱫᱮᱥᱤ ᱢᱤᱫ ᱠᱷᱮᱞᱚᱰᱟᱹᱱᱤ ᱠᱟᱱᱟᱭ᱾ ᱩᱱᱤ ᱫᱚ ᱛᱤᱱ ᱠᱚᱱᱱᱟ ᱥᱤᱱᱮᱢᱟ ᱨᱮ ᱟᱡ ᱨᱮᱱ ᱵᱚᱭᱦᱟ ᱠᱩᱲᱤ ᱵᱚᱵᱤᱛᱟ ᱟᱨ ᱥᱩᱪᱚᱱᱫᱟ ᱥᱟᱶ ᱚᱵᱷᱤᱱᱚᱭ ᱠᱟᱛᱮ ᱟᱭᱟᱜ ᱪᱤᱱᱦᱟᱹᱣᱮ ᱦᱟᱢᱮᱴ ᱟᱠᱟᱫᱟ᱾ ᱪᱚᱢᱯᱟ ᱫᱚ ᱯᱚᱫᱫᱟ ᱱᱚᱫᱤᱨ ᱢᱟᱡᱷᱤ (᱑᱙᱙᱓), ᱚᱱᱱᱚ ᱡᱤᱵᱚᱱ (᱑᱙᱙᱕) ᱟᱨ ᱩᱛᱛᱚᱨᱮᱨ ᱠᱷᱮᱯ (᱒᱐᱐᱐) ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱠᱟᱛᱮ ᱥᱮᱨᱟ ᱠᱷᱮᱞᱚᱰᱟᱹᱱᱤ ᱵᱤᱵᱷᱟᱜᱽ ᱨᱮ ᱯᱮᱭᱟ ᱟᱨ ᱥᱟᱥᱛᱤ (᱒᱐᱐᱕), ᱪᱚᱱᱫᱨᱚᱜᱨᱚᱦᱚᱱ (᱒᱐᱐᱘) ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱠᱟᱛᱮ ᱯᱟᱨᱥᱚ ᱠᱷᱮᱞᱚᱫᱟᱹᱱᱤ ᱵᱤᱵᱷᱟᱜᱽ ᱨᱮ ᱵᱟᱨᱮᱭᱟ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾
ᱥᱤᱱᱮᱢᱟᱨᱮ ᱮᱛᱦᱚᱵ
ᱪᱚᱢᱯᱟ ᱫᱚ ᱢᱚᱫᱮᱞᱤᱝ ᱫᱟᱨᱟᱭᱛᱮ ᱟᱭᱟᱜ ᱚᱵᱷᱤᱱᱚᱭ ᱠᱟᱹᱢᱤᱭ ᱮᱛᱦᱚᱵ ᱟᱠᱟᱫᱟ᱾ ᱤᱱᱟᱹ ᱛᱟᱭᱚᱢ ᱴᱮᱞᱤᱵᱷᱤᱥᱚᱱ ᱱᱟᱴᱚᱠ ᱨᱮ ᱚᱵᱷᱤᱱᱚᱭ ᱠᱟᱛᱮ ᱧᱩᱛᱩᱢᱮ ᱦᱟᱢᱮᱴ ᱟᱠᱟᱫᱟ᱾ ᱤᱱᱟᱹ ᱛᱟᱭᱚᱢ ᱥᱤᱵᱽᱞᱤ ᱥᱟᱫᱤᱠ ᱟᱜ ᱯᱚᱨᱤᱪᱟᱞᱚᱱᱟᱛᱮ ᱛᱤᱱ ᱠᱚᱱᱱᱟ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱫᱟᱨᱟᱭᱛᱮ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭᱮ ᱮᱛᱦᱚᱵ ᱟᱠᱟᱫᱟ᱾ ᱱᱚᱣᱟ ᱥᱤᱱᱮᱢᱟ ᱨᱮ ᱟᱹᱠᱩᱜᱮ ᱯᱮ ᱠᱩᱲᱤ ᱵᱚᱭᱦᱟ ᱪᱚᱢᱯᱟ, ᱵᱚᱵᱤᱛᱟ, ᱥᱩᱪᱚᱱᱫᱟ ᱢᱤᱫ ᱥᱟᱶᱛᱮ ᱠᱚ ᱚᱵᱷᱤᱱᱚᱭ ᱟᱠᱟᱫᱟ᱾ ᱱᱚᱣᱟ ᱥᱤᱱᱮᱢᱟ ᱨᱮ ᱢᱤᱫᱴᱮᱱ ᱥᱮᱨᱮᱧ ᱦᱚᱸ ᱛᱟᱸᱦᱮᱸᱠᱟᱱᱟ 'ᱛᱤᱱ ᱠᱚᱱᱱᱟ ᱮᱠ ᱪᱷᱚᱵᱤ'᱾ ᱪᱚᱢᱯᱟ ᱫᱚ ᱥᱚᱛᱛᱚᱡᱤᱛ ᱨᱟᱭ ᱟᱜ 'ᱴᱟᱨᱜᱮᱴ' ᱟᱨ ᱵᱩᱫᱫᱷᱚᱫᱮᱵᱽ ᱫᱟᱥ ᱜᱩᱯᱛᱚ ᱟᱜ 'ᱞᱟᱞᱫᱚᱨᱚᱡᱟ' ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱨᱮᱱᱟᱜ ᱥᱩᱡᱳᱜᱮ ᱧᱟᱢ ᱟᱠᱟᱫᱟ᱾ ᱜᱳᱣᱛᱚᱢ ᱜᱷᱳᱥ ᱟᱜ ᱯᱚᱨᱤᱪᱟᱞᱚᱱᱟ ᱛᱮ 'ᱯᱚᱫᱫᱟ ᱱᱚᱫᱤᱨ ᱢᱟᱡᱷᱤ' ᱥᱤᱱᱮᱢᱟ ᱫᱚ ᱩᱱᱤᱭᱟᱜ ᱞᱟᱹᱴᱩ ᱠᱟᱹᱢᱤ ᱛᱟᱸᱦᱮᱸᱠᱟᱱᱟ᱾ ᱟᱭᱟᱜ ᱑᱒ ᱥᱮᱨᱢᱟ ᱨᱮᱱᱟᱜ ᱠᱟᱹᱢᱤ ᱡᱤᱭᱚᱱ ᱨᱮ ᱑᱐᱐ ᱪᱮᱛᱟᱱ ᱥᱤᱱᱮᱢᱟ ᱨᱮᱭ ᱚᱵᱷᱤᱱᱚᱭ ᱟᱠᱟᱫᱟ᱾ ᱱᱮᱛᱚᱜ ᱫᱚ ᱟᱨ ᱚᱵᱷᱤᱱᱚᱭ ᱨᱮ ᱵᱟᱭ ᱧᱮᱞᱚᱜ ᱠᱟᱱᱟ᱾
ᱜᱷᱟᱸᱨᱚᱡᱽ ᱡᱤᱭᱚᱱ
ᱪᱚᱢᱯᱟ ᱨᱮᱱ ᱦᱚᱯᱚᱨᱟᱛ ᱠᱟᱱᱟᱰᱟ ᱨᱮ ᱢᱮᱱᱟᱭ ᱠᱷᱟᱹᱛᱤᱨ ᱟᱡ ᱦᱚᱸ ᱚᱸᱰᱮᱜᱮ ᱡᱟᱹᱥᱛᱤᱭ ᱛᱟᱸᱦᱮᱸᱱ ᱠᱟᱱᱟ᱾ ᱚᱱᱟ ᱞᱟᱹᱜᱤᱛ ᱱᱮᱛᱟᱨ ᱫᱚ ᱵᱟᱭ ᱚᱵᱷᱤᱱᱚᱭ ᱫᱟ᱾ ᱵᱟᱪᱥᱟᱥ ᱨᱮᱱᱟᱜ ᱓᱘ ᱟᱜ ᱯᱚᱨᱚᱵᱽ ᱨᱮ ᱥᱤᱨᱯᱟᱹᱭ ᱦᱟᱢᱮᱴ ᱞᱮᱫᱟ ᱵᱚᱵᱤᱛᱟ (᱒᱐᱑᱒( ᱟᱨ ᱪᱚᱢᱯᱟ (᱒᱐᱑᱓)᱾ ᱩᱱᱠᱤᱱᱟᱜ ᱛᱤ ᱨᱮ ᱥᱤᱨᱯᱟᱹᱭ ᱞᱟᱫᱮ ᱞᱮᱫᱟ ᱥᱩᱪᱚᱱᱫᱟ᱾ ᱒᱐᱑᱑ ᱟᱨ ᱒᱐᱑᱒ ᱥᱮᱨᱢᱟ ᱨᱮ ᱦᱚᱸ ᱯᱟᱨᱥᱚ ᱪᱚᱨᱤᱛ ᱨᱮ ᱵᱚᱵᱤᱛᱟ ᱟᱨ ᱪᱚᱢᱯᱟ ᱥᱮᱨᱟ ᱠᱷᱮᱞᱚᱰᱟᱹᱱᱤ ᱠᱤᱱ ᱦᱩᱭᱞᱮᱱᱟ᱾
ᱜᱩᱱᱟ, ᱥᱤᱧᱚᱛ
ᱜᱩᱱᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱜᱩᱱᱟ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱜᱩᱱᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱯᱟᱨᱵᱚᱛᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱜᱩᱱᱟ 24.65°N, 77.32°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱔᱗᱔ ᱢᱤᱴᱚᱨ (᱑᱕᱕᱕ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱱᱟ ᱨᱤᱱ ᱜᱩᱴ ᱦᱚᱲ ᱮᱞ ᱑᱘᱐,᱙᱓᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱙᱔,᱔᱖᱔ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱘᱖,᱔᱗᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱮ ᱦᱚᱲ ᱮᱞ ᱒᱔,᱔᱔᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱱᱟ ᱨᱮ ᱥᱟᱶᱦᱮᱫ ᱨᱤᱱ ᱜᱩᱴ ᱦᱚᱲ ᱮᱞ ᱑᱒᱕,᱒᱙᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱗᱕.᱓% ᱠᱚᱲᱟ ᱟᱜ ᱥᱮᱪᱮᱫ ᱥᱟᱶ ᱟᱨ ᱖᱙.᱒% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱜᱩᱱᱟ ᱨᱤᱱ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱐.᱑% ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱠᱤᱲᱟ ᱟᱜ ᱥᱮᱪᱮᱫ ᱫᱚᱨ ᱘᱗.᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱒.᱓% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱒᱗,᱖᱓᱑ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱓,᱖᱒᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱱᱟ ᱨᱮ ᱒᱐᱑᱑ ᱓᱔᱓᱘᱓ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱱᱟ ᱨᱤᱱ ᱦᱚᱲ ᱮᱞ ᱑᱓᱗,᱑᱓᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒.᱘% ᱟᱨ ᱛᱤᱨᱞᱟᱹ ᱟᱜ ᱔᱗.᱒% ᱢᱮᱱᱟᱜᱼᱟ ᱾ ᱥᱮᱪᱮᱫ ᱫᱚᱨ ᱨᱮᱱᱟᱜ ᱜᱩᱴ ᱮᱞ ᱙᱑,᱓᱒᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱢᱤᱫ ᱵᱮᱨᱮᱞ ᱥᱮᱪᱮᱫ ᱫᱚᱨ ᱖᱖.᱖% ᱟᱨ ᱰᱮᱦᱮᱨ ᱛᱮᱫ ᱥᱮᱪᱮᱫ ᱫᱚᱨ ᱗᱘.᱔% ᱛᱟᱦᱮᱸ ᱠᱟᱱᱟ ᱾ ᱜᱩᱱᱟ ᱨᱮ, ᱒᱐,᱖᱔᱘ (᱑᱕%) ᱦᱚᱲ ᱮᱞ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱩᱱᱩᱥᱩᱞ ᱥᱮᱪᱮᱫ ᱤᱸᱡᱤᱱᱤᱭᱟᱨᱤᱝ ᱞᱟᱹᱜᱤᱫ ᱛᱮ ᱯᱨᱟᱵᱷᱮᱴ ᱵᱤᱨᱫᱟᱹᱜᱟᱲ ᱡᱮᱯᱤ ᱤᱸᱡᱤᱱᱤᱭᱟᱨᱤᱝ ᱟᱨ ᱴᱮᱠᱱᱚᱞᱳᱡᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ (JUET), ᱜᱩᱱᱟ ᱥᱩᱨ ᱓᱕ ᱠᱤᱞᱚᱢᱤᱴᱚᱨ ᱥᱩᱨᱥᱩᱯᱩᱨ ᱨᱮ ᱢᱮᱱᱟᱜᱼᱟ ᱾
ᱚᱞ ᱪᱤᱠᱤ ᱛᱮ ᱚᱞ ᱠᱟᱱ ᱯᱚᱛᱚᱵ ᱠᱚᱣᱟᱜ ᱞᱤᱥᱴᱤ
ᱱᱚᱶᱟ ᱫᱚ ᱚᱞ ᱪᱤᱠᱤ ᱛᱮ ᱚᱞ ᱠᱟᱱ ᱯᱚᱛᱚᱵ ᱠᱚᱣᱟᱜ ᱞᱤᱥᱴᱤ ᱠᱟᱱᱟ :
ᱥᱟᱹᱠᱷᱭᱟᱹᱛ
ᱛᱷᱚᱠ:ᱣᱤᱠᱤ ᱚᱱᱚᱞ ᱞᱤᱥᱴᱤ ᱛᱷᱚᱠ:ᱯᱚᱛᱚᱵ
ᱟᱣ ᱯᱟᱹᱨᱥᱤ
ᱟᱣ ᱯᱟᱹᱨᱥᱤ ᱫᱚ ᱢᱤᱫ ᱱᱟᱜᱟ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱥᱟᱢᱟᱝᱼᱠᱚᱧᱮ ᱥᱤᱧᱚᱛ ᱨᱮᱭᱟᱜ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮᱱ ᱟᱣ ᱱᱟᱜᱟ ᱦᱚᱲ ᱠᱚ ᱨᱚᱲᱼᱟ᱾
ᱟᱣ ᱯᱟᱹᱨᱥᱤ ᱜᱩᱴ
ᱮᱛᱷᱱᱚᱞᱚᱜᱽ ᱟᱣ ᱨᱮᱭᱟᱜ ᱱᱚᱣᱟ ᱠᱚ ᱜᱩᱴ ᱮ ᱛᱟᱹᱞᱠᱟᱹ ᱟᱠᱟᱫᱟ᱾ ᱪᱚᱝᱞᱤ ᱟᱨ ᱢᱚᱝᱥᱮᱱ ᱢᱩᱸᱫᱽ ᱨᱮ ᱵᱩᱯᱩᱡᱷᱟᱹᱣ ᱟᱹᱰᱤ ᱠᱚᱢ ᱜᱮᱭᱟ᱾
ᱢᱚᱝᱥᱮᱱ ᱟᱣ ᱫᱚ ᱢᱩᱬᱩᱛ ᱟᱣ ᱴᱚᱴᱷᱟ ᱨᱮᱭᱟᱜ ᱯᱟᱪᱮ ᱯᱟᱦᱴᱟ ᱥᱮᱫ ᱨᱮᱠᱚ ᱨᱚᱲᱼᱟ᱾
ᱪᱟᱝᱠᱤ ᱟᱣ ᱫᱚ ᱠᱷᱟᱹᱞᱤ ᱯᱮᱭᱟ ᱟᱛᱳ - ᱪᱟᱝᱠᱤ, ᱡᱟᱯᱩ ᱟᱨ ᱞᱚᱝᱡᱮᱢᱫᱟᱝ ᱨᱮᱠᱚ ᱨᱚᱲᱼᱟ, ᱱᱚᱣᱟ ᱫᱚ ᱩᱱᱟᱹᱜ ᱵᱷᱟᱜᱮ ᱥᱟᱺᱦᱤᱡ ᱵᱟᱝ ᱨᱤᱯᱳᱨᱴ ᱟᱠᱟᱱᱟ᱾ ᱟᱫᱚᱢ ᱪᱟᱝᱠᱤ ᱨᱚᱲᱼᱦᱚᱲ ᱫᱚ ᱢᱚᱝᱥᱮᱱ ᱟᱨ ᱪᱩᱝᱞᱤ ᱵᱟᱱᱟᱨ ᱜᱮ ᱵᱷᱟᱜᱮ ᱥᱟᱺᱦᱤᱡ ᱠᱚ ᱨᱚᱲ ᱫᱟᱲᱮᱭᱟᱜᱼᱟ, ᱢᱮᱱᱠᱷᱟᱱ ᱢᱚᱝᱥᱮᱱ ᱟᱣ ᱦᱚᱲ ᱫᱚ ᱪᱟᱝᱠᱤ ᱵᱟᱝᱠᱚ ᱨᱚᱲ ᱥᱮ ᱵᱩᱡᱷᱟᱹᱣ ᱫᱟᱲᱮᱭᱟᱜᱼᱟ, ᱟᱨ ᱮᱴᱟᱜ ᱥᱮᱫ ᱛᱮ ᱪᱩᱝᱞᱤ ᱦᱚᱲ ᱫᱚ ᱟᱹᱰᱤ ᱠᱚᱢ ᱪᱟᱝᱠᱤ ᱨᱚᱲ ᱠᱚ ᱵᱩᱡᱷᱟᱹᱣ ᱫᱟᱲᱮᱭᱟᱜᱼᱟ᱾ ᱪᱩᱝᱞᱤ ᱟᱣ ᱟᱨ ᱢᱚᱝᱥᱮᱱ ᱟᱣ ᱢᱩᱸᱫᱽ ᱨᱮ ᱵᱩᱯᱩᱡᱷᱟᱹᱣ ᱵᱟᱹᱱᱩᱜᱼᱟ᱾
ᱥᱟᱱᱟᱢ ᱟᱣ ᱟᱛᱳ ᱨᱮᱭᱟᱜ ᱨᱚᱲ ᱨᱮ ᱵᱷᱮᱜᱟᱨ ᱪᱩᱨᱤᱛ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱮᱴᱟᱜ ᱟᱣ ᱨᱚᱲ ᱟᱛᱳ ᱠᱷᱚᱱ ᱡᱩᱫᱟᱹ ᱜᱮᱭᱟ᱾ ᱟᱹᱰᱤᱜᱟᱱ ᱟᱛᱳ ᱨᱮ ᱪᱩᱝᱞᱤ ᱟᱨ ᱢᱚᱝᱥᱮᱱ ᱵᱟᱱᱟᱨ ᱨᱚᱲᱼᱦᱚᱲ ᱜᱮ ᱢᱮᱱᱟᱜ ᱠᱚᱣᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱱᱟᱜᱟᱞᱮᱱᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ:ᱱᱟᱜᱟ ᱯᱟᱹᱨᱥᱤ
ᱥᱢᱤᱛᱷᱟ ᱢᱟᱫᱷᱚᱵᱽ
ᱥᱢᱤᱛᱷᱟ ᱢᱟᱫᱷᱚᱵᱽ ᱢᱤᱫ ᱯᱩᱨᱟᱹ ᱠᱮᱫᱼᱟ ᱟᱨ ᱫᱮᱠᱷᱟᱣ ᱤᱡ ᱠᱚᱨᱱᱟᱴᱚᱠ ᱟᱹᱰᱤ ᱱᱟᱯᱟᱭ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱟᱨ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱜ ᱠᱟᱱᱟ ᱾ ᱠᱚᱨᱱᱟᱴᱚᱠ ᱨᱟᱦᱟ ᱟᱲᱟᱝ ᱥᱟᱨᱟ ᱞᱮᱛᱟᱨ ᱥᱤᱧᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱡᱚᱲᱟᱣ ᱟᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱟᱹᱰᱤ ᱱᱟᱯᱟᱭ ᱨᱟᱦᱟ ᱟᱲᱟᱝ ᱨᱮᱱᱟᱜ ᱵᱟᱨᱭᱟ ᱢᱩᱬ ᱪᱟᱱᱚᱪᱤ ᱠᱟᱨᱚᱱ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮᱭᱟ ᱦᱤᱱᱫᱩᱥᱛᱟᱱᱤ ᱟᱹᱰᱤ ᱱᱟᱯᱟᱭ ᱨᱟᱦᱟ ᱟᱲᱟᱝ ᱾
ᱨᱟᱦᱟ ᱟᱲᱟᱝ ᱠᱟᱹᱢᱤ
ᱥᱢᱤᱛᱷᱟ ᱫᱚ ᱵᱷᱟᱨᱚᱛᱱᱟᱴᱭᱚᱢ ᱨᱮ ᱜᱩᱨᱩ ᱮᱱᱮᱡ ᱪᱩᱲᱟᱢᱚᱬᱤ ᱥᱨᱤᱢᱚᱛᱤ ᱨᱟᱡᱮᱥᱣᱟᱨᱤ ᱥᱟᱭᱤᱱᱟᱛᱷ, ᱥᱨᱩᱛᱤ ᱞᱚᱭᱟ ᱛᱟᱞᱢᱟ ᱱᱚᱴᱨᱟᱡᱟᱞᱚᱭ ᱨᱤᱱᱤᱡ ᱫᱤᱥᱟᱹ ᱩᱫᱩᱜᱤᱦ ᱠᱟᱱᱟ ᱾ ᱱᱚᱣᱟ ᱤᱱᱥᱴᱤᱴᱭᱩᱴ ᱨᱮᱱᱟᱜ ᱴᱷᱟᱯᱚᱱ ᱢᱨᱩᱫᱟᱱᱜᱚᱢ ᱵᱟᱰᱚᱦᱤ ᱠᱚᱨᱚᱭᱠᱩᱰᱤ ᱢᱚᱬᱤ ᱤᱫᱤ ᱛᱮ ᱥᱮᱱ ᱞᱮᱱᱟ ᱛᱟᱦᱮᱸᱫ ᱾ ᱩᱱᱤ ᱫᱚ ᱦᱟᱭᱫᱨᱟᱵᱟᱫᱽ ᱢᱤᱨᱥᱟ ᱧᱩᱛᱩᱢ ᱛᱮ ᱵᱟᱰᱟᱭᱚ ᱟ ᱢᱥ. (Ms) ᱞᱟᱞᱤᱛᱟ ᱟᱨ ᱢᱥ. (Ms.) ᱦᱚᱨᱤᱯᱨᱤᱭᱟ ᱠᱷᱚᱱ ᱠᱚᱨᱱᱟᱴᱚᱠ ᱟᱹᱰᱤ ᱱᱟᱯᱟᱭ ᱨᱟᱦᱟ ᱟᱲᱟᱝ ᱨᱮ ᱢᱟᱬᱟᱝ ᱥᱮᱫ ᱵᱟᱲᱟᱣ ᱟᱠᱟᱱᱟ ᱥᱮᱪᱮᱫᱚᱜ ᱥᱟᱹᱛ ᱞᱟᱹᱜᱤᱫ ᱪᱟᱞᱟᱜ ᱠᱟᱱᱟ ᱾ ᱥᱢᱤᱛᱷᱟ ᱟᱜ ᱛᱮᱞᱜᱩ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱨᱟᱦᱟ ᱟᱲᱟᱝᱱᱟᱨ ᱮᱱᱮᱡ ᱨᱮ ᱰᱤᱯᱞᱚᱢᱟ ᱠᱟᱹᱢᱤ ᱠᱟᱱᱟ ᱚᱠᱚᱭ ᱩᱱᱤᱫᱚ ᱪᱤᱥᱴᱤᱠᱥᱚᱱ (Distinction) ᱥᱟᱶ ᱥᱟᱹᱛ ᱠᱮᱫᱼᱟ ᱾ ᱱᱚᱣᱟ ᱠᱮᱡ ᱚᱠᱛᱚ ᱞᱟᱹᱜᱤᱫ ᱛᱮ ᱤᱱᱫᱤᱨᱟᱠᱟᱞᱟ ᱥᱟᱸᱜᱤᱛ ᱟᱥᱲᱟ ᱠᱷᱚᱱ ᱮᱱᱮᱡ ᱨᱮ ᱢᱟᱪᱮᱛ ᱠᱟᱹᱢᱤ ᱟᱨ ᱢᱟᱫᱽᱨᱟᱥ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱨᱟᱦᱟ ᱟᱲᱟᱝ ᱨᱮ ᱢᱟᱪᱮᱛ ᱠᱟᱹᱢᱤ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛᱤᱭᱟᱹ ᱞᱟᱠᱪᱟᱨ ᱰᱟᱦᱟᱨ ᱠᱚᱣᱩᱱᱥᱤᱞ ᱨᱤᱱᱤᱡ ᱢᱤᱫ ᱢᱟᱱ ᱪᱟᱞ ᱵᱟᱰᱚᱦᱤ ᱠᱟᱱᱟ ᱾
ᱧᱮᱞᱡᱚᱝ ᱴᱷᱟᱶ ᱟᱨ ᱫᱮᱠᱷᱟᱣ
ᱥᱢᱤᱛᱷᱟ ᱫᱚ ᱥᱤᱧᱚᱛ ᱡᱟᱠᱟᱛ ᱨᱮ ᱡᱚᱛᱚ ᱢᱩᱬ ᱥᱚᱵᱷᱟ ᱨᱮ ᱫᱮᱠᱷᱟᱣ ᱟᱠᱟᱫᱼᱟ ᱟᱨ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱢᱟ, ᱚᱥᱴᱨᱮᱞᱤᱭᱟ, ᱵᱤᱭᱟᱛᱱᱟᱢ, ᱤᱱᱰᱚᱱᱮᱥᱤᱭᱟ, ᱥᱤᱝᱜᱟᱯᱩᱨ ᱟᱨ ᱢᱟᱞᱮᱥᱤᱭᱟ ᱨᱮ ᱟᱡᱟᱜ ᱨᱟᱦᱟ ᱟᱲᱟᱝ ᱥᱚᱵᱷᱟ ᱨᱮ ᱥᱮᱞᱮᱫ ᱠᱮᱫᱟᱼᱟ ᱾ ᱩᱱᱤᱭᱟᱜ ᱵᱷᱟᱱᱮ ᱵᱷᱟᱱᱮ ᱱᱚᱱ ᱰᱤᱥᱟᱵᱞᱟᱰ (Non disabled) ᱜᱤᱫᱽᱨᱟᱹ ᱥᱮᱵᱟ ᱞᱟᱹᱜᱤᱫ ᱛᱮ ᱥᱟᱹᱨᱤᱯ ᱢᱤᱫ ᱱᱟᱱ ᱯᱨᱚᱯᱷᱤᱴᱮᱵᱟᱞ (non profitable) ᱥᱚᱸᱜᱴᱷᱚᱱ ᱵᱷᱮᱡᱽᱱᱟ ᱯᱷᱟᱩᱸᱰᱮᱥᱚᱱ ᱞᱟᱹᱜᱤᱫ ᱯᱨᱥᱵᱷᱥᱭᱤᱰ ᱯᱷᱟᱱᱰ (Provide funds) ᱠᱟᱹᱢᱤ ᱞᱟᱹᱜᱤᱫ ᱛᱮ ᱡᱩᱢᱤᱫᱽ ᱯᱚᱱᱚᱛ ᱜᱚᱴᱟ ᱨᱮ ᱓᱐ ᱦᱚ ᱠᱚ ᱵᱚᱞᱚ ᱮᱱᱟ ᱟᱨ ᱞᱟᱹᱠᱪᱟᱨ ᱫᱮᱠᱷᱟᱣ ᱨᱮᱱᱟᱜ ᱛᱚᱨᱡᱚᱢᱟ ᱠᱮᱫᱼᱟ ᱾
ᱮᱱᱮᱡ ᱵᱟᱰᱚᱦᱤ
ᱥᱢᱤᱛᱷᱟ ᱫᱚ ᱟᱡᱟᱜ ᱟᱡ ᱛᱮ ᱠᱚᱨᱤᱭᱟᱜᱨᱟᱯᱷ ᱠᱟᱹᱢᱤ ᱟᱠᱟᱫ-ᱟ, ᱡᱟᱦᱟᱸ ᱨᱮ ᱥᱮᱞᱮᱫ ᱟᱠᱟᱱᱟ : ᱵᱟᱱ ᱨᱟᱜᱷᱵᱷᱟᱢ : ᱥᱚᱞᱚ ᱛᱷᱮᱢᱟᱛᱷᱤᱪ ᱵᱷᱟᱨᱚᱛᱱᱟᱴᱭᱚᱢ ᱫᱮᱠᱷᱟᱣ ᱨᱟᱢᱟᱭᱚᱬ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱢᱚᱰᱤᱯᱷᱤᱠᱮᱥᱚᱱ ᱨᱮ ᱴᱷᱟᱯᱚᱱ
ᱱᱟᱣᱟᱥᱚᱱᱫᱷᱤ : ᱰᱤᱠᱯᱟᱞᱟ ᱫᱚ ᱢᱤᱫ ᱮᱱᱮᱡ ᱢᱟᱱ ᱪᱟᱞ
ᱥᱨᱤ ᱵᱷᱮᱸᱠᱚᱴ ᱜᱤᱨᱮᱥᱚᱢ ᱵᱷᱟᱡᱮ : ᱢᱤᱫ ᱮᱢᱟᱱ ᱯᱟᱹᱨᱥᱤ ᱮᱠᱷᱞᱟ ᱠᱚᱨᱤᱭᱚᱜᱨᱟᱯᱷᱤᱠ ᱠᱟᱹᱢᱤ ᱠᱟᱱᱟ ᱱᱚᱣᱟ ᱯᱤᱠᱜᱟᱢ (Pilgrims) ᱫᱚ ᱛᱤᱨᱩᱯᱟᱛᱤ ᱠᱷᱚᱱ ᱛᱤᱨᱩᱢᱟᱞᱟ ᱫᱷᱟᱵᱤᱡ ᱥᱮᱱᱚᱜ ᱞᱟᱹᱜᱤᱫ ᱛᱮ ᱠᱮᱥᱟᱫᱤ ᱯᱟᱫᱟᱢ : ᱵᱷᱟᱜᱣᱟᱱ ᱠᱨᱤᱥᱟᱱ ᱟᱜ ᱡᱤᱭᱚᱱ ᱵᱷᱤᱱᱮ ᱵᱷᱤᱱᱮ ᱢᱟᱭᱛᱷᱤᱠ ᱟᱸᱡᱚᱢ ᱵᱟᱝ ᱮᱢᱚᱜᱤᱦ (Mythic unheard) ᱠᱟᱦᱱᱤ ᱞᱟᱹᱭ ᱞᱟᱹᱜᱤᱫ ᱛᱮ ᱮᱱᱮᱡ, ᱠᱚᱨ ᱟᱨ ᱟᱦᱟᱨᱤᱭᱟ ᱨᱮᱱᱟᱜ ᱵᱮᱵᱷᱟᱨ ᱞᱟᱹᱜᱤᱫ ᱠᱟᱹᱢᱤ ᱾
ᱜᱚᱵᱤᱸᱫᱽᱯᱩᱨ, ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ
ᱜᱚᱵᱤᱸᱫᱽᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱹᱨᱟᱹᱭᱠᱮᱞᱟ ᱥᱚᱫᱚᱨ ᱡᱚᱜᱚᱼᱠᱷᱚᱸᱰ ᱨᱮ ᱨᱟᱡᱽᱱᱚᱜᱚᱨ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱥᱟᱱᱛᱟᱲ ᱛᱮ ᱜᱩᱢᱤᱫᱽ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾
ᱴᱷᱟᱶ
ᱜᱚᱵᱤᱸᱫᱽᱯᱩᱨ 22.6423°N, 86.0706°W ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱵᱤᱸᱫᱽᱯᱩᱨ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑,᱕᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱐᱒ (᱕᱑%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱗᱗᱕ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱚᱵᱤᱸᱫᱽᱯᱩᱨ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱔᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱦᱚᱲ ᱮᱞᱟᱜ ᱖᱓.᱓᱖%) ᱾
(*ᱯᱟᱹᱨᱥᱤ ᱰᱤᱴᱮᱞᱥ ᱞᱟᱹᱜᱤᱫ ᱛᱮ ᱧᱮᱞ ᱢᱮ ᱜᱚᱵᱤᱸᱫᱽᱯᱩᱨ ᱵᱚᱱᱚᱛ)
ᱥᱟᱜᱟᱲᱚᱢ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱒᱐ ᱫᱚ ᱜᱚᱵᱤᱸᱫᱽᱯᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
ᱨᱟᱡᱽᱠᱤᱭ ᱛᱟᱱᱟᱞᱟ ᱟᱥᱲᱟ ᱜᱚᱵᱤᱸᱫᱽᱯᱩᱨ ᱑᱙᱓᱔ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤᱼᱛᱟᱱᱟᱞᱟ ᱥᱮᱪᱮᱫ ᱥᱟᱸᱥᱛᱷᱟ ᱠᱟᱱᱟ ᱾ ᱱᱚᱸᱰᱮ ᱫᱚ ᱑ ᱪᱟᱱᱚᱪ ᱠᱷᱚᱱ ᱑᱒ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱦᱚᱲᱢᱚ ᱥᱟᱶᱟᱨ
ᱜᱚᱵᱤᱸᱫᱽᱯᱩᱨ ᱨᱮ ᱢᱤᱫᱴᱟᱹᱝ ᱮᱛᱚᱦᱚᱵ ᱦᱚᱲᱢᱚ ᱥᱟᱶᱟᱨ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱟᱨᱤᱯᱷ ᱢᱚᱦᱚᱢᱚᱫᱷ ᱠᱷᱟᱱ
ᱟᱨᱤᱯᱷ ᱢᱚᱦᱚᱢᱚᱫᱽ ᱠᱷᱟᱱ (ᱡᱟᱱᱟᱢᱺ ᱑᱘ ᱱᱚᱵᱷᱮᱢᱵᱚᱨ ᱑᱙᱕᱑) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱨᱟᱡᱟᱨᱤᱭᱟᱹ ᱟᱨ ᱱᱟᱦᱟᱜ ᱠᱮᱨᱟᱲᱟ ᱯᱚᱱᱚᱛ ᱨᱮᱱ ᱯᱚᱱᱚᱛ ᱜᱚᱢᱠᱮ ᱠᱟᱱᱟᱭ ᱾ ᱩᱱᱤ ᱫᱚ ᱞᱟᱦᱟ ᱛᱮ ᱛᱟᱞᱟᱢᱟ ᱥᱚᱨᱠᱟᱨ ᱛᱟᱵᱮ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱟᱨᱤᱯᱷ ᱢᱚᱦᱚᱢᱚᱫᱽ ᱠᱷᱟᱱ ᱫᱚ ᱑᱘ ᱱᱚᱵᱷᱮᱢᱵᱚᱨ ᱑᱙᱕᱑ ᱢᱟᱹᱦᱤᱛ ᱨᱮ ᱵᱩᱞᱟᱱᱫᱽ ᱥᱟᱦᱟᱨ ᱨᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱠᱩᱞ, ᱱᱟᱣᱟ ᱫᱤᱞᱞᱤ ᱠᱷᱚᱱ ᱯᱟᱹᱦᱤᱞ ᱥᱮᱪᱮᱫ ᱫᱚᱭ ᱦᱟᱛᱟᱣ ᱞᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱟᱞᱤᱜᱟᱲ ᱢᱩᱥᱞᱤᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱥᱤᱭᱟ ᱠᱚᱞᱮᱡᱽ, ᱞᱟᱠᱷᱱᱟᱣ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫ ᱮ ᱦᱟᱛᱟᱣ ᱞᱮᱜᱼᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱨᱟᱡᱟᱨᱤ
ᱭᱚᱜᱤ ᱟᱫᱤᱛᱭᱟ ᱱᱟᱛᱷ
ᱭᱚᱜᱤ ᱟᱫᱤᱛᱭᱟ ᱱᱟᱛᱷ (ᱡᱟᱱᱟᱢᱺ ᱧᱩᱴᱩᱢ ᱟᱟᱡᱟᱭ ᱢᱚᱦᱟᱱ ᱵᱤᱥᱛ }, ᱢᱟᱟᱹᱦᱤᱛᱺ ᱕ ᱡᱩᱱ ᱑᱙᱗᱒) ᱫᱚ ᱥᱤᱧᱚᱛᱤᱭᱟᱹ ᱡᱩᱜᱤ ᱦᱤᱱᱫᱩ ᱡᱟᱛᱤᱭᱚᱛᱟᱵᱟᱫᱤ ᱨᱟᱡᱽᱟᱹᱨᱤ ᱟᱨ ᱱᱟᱦᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱ ᱒᱒ ᱟᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱥᱤᱢᱞᱟᱯᱟᱞ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱷᱟᱛᱲᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱭᱚᱜᱤ ᱟᱫᱤᱛᱭᱟ ᱱᱟᱛᱷ
ᱩᱱᱤ ᱫᱚ ᱒᱐᱑᱗ ᱥᱮᱨᱢᱟ ᱨᱮᱭᱟᱜ ᱩᱛᱛᱚᱨ ᱯᱨᱚᱫᱮᱥ ᱵᱟᱪᱷᱱᱟᱣ ᱨᱮ ᱵᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱮᱱ ᱟᱥᱚᱞ ᱯᱚᱯᱚᱨᱪᱟᱨᱤᱡ-ᱮ ᱛᱟᱸᱦᱮ ᱠᱟᱱᱟ ᱟᱨ ᱡᱤᱛᱟᱹᱣ ᱛᱟᱭᱚᱢ ᱒᱖ ᱢᱟᱨᱪ ᱒᱐᱑᱗ ᱨᱮ ᱢᱩᱠᱷᱭᱟᱹ ᱢᱚᱱᱛᱨᱤ ᱞᱮᱠᱟ ᱛᱮ ᱠᱚ ᱚᱡᱚᱜ ᱵᱟᱦᱟᱞ ᱠᱮᱫᱮᱭᱟ ᱾ ᱩᱱᱤ ᱫᱚ ᱩᱛᱛᱟᱹᱨ ᱯᱨᱚᱫᱮᱥ ᱨᱮᱭᱟᱜ ᱜᱚᱨᱟᱠᱷᱯᱩᱨ ᱠᱷᱚᱱ, ᱑᱙᱙᱘ ᱥᱮᱨᱢᱟ ᱠᱷᱚᱱ ᱯᱚᱱ ᱫᱷᱟᱣ ᱮᱢᱹ ᱯᱤᱹ ᱭᱮ ᱦᱩᱭ ᱞᱮᱱᱟ ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱚᱛᱱᱚᱜ
ᱥᱤᱢᱞᱟᱯᱟᱞ 22.9227°N, 87.0734°W ᱨᱮ ᱢᱮᱱᱟᱜᱼᱟ ᱾
ᱭᱚᱜᱤ ᱟᱫᱤᱛᱭᱟ ᱱᱟᱛᱷ
ᱟᱫᱤᱛᱭᱟ ᱱᱟᱛᱷ ᱫᱚ ᱜᱚᱨᱟᱠᱷᱯᱩᱨ ᱢᱟᱛ ᱨᱮᱱ ᱢᱟᱦᱟᱱᱛ ᱥᱮ ᱢᱟᱨᱟᱝ ᱱᱟᱭᱠᱮ ᱛᱟᱦᱮᱸ ᱠᱟᱱᱟ, ᱩᱱᱤ ᱫᱚ ᱚᱱᱟ ᱦᱩᱫᱟᱹ ᱟᱯᱟᱛ ᱢᱟᱦᱟᱱᱛ ᱟᱫᱤᱛᱭᱟ ᱱᱟᱛᱷ ᱜᱩᱨ ᱛᱟᱭᱱᱚᱢ ᱒᱐᱑᱔ ᱥᱮᱨᱢᱟ ᱨᱮᱭᱮ ᱧᱟᱢ ᱞᱮᱫᱟ ᱾ ᱩᱱᱤ ᱫᱚ ᱦᱤᱱᱫᱩ ᱭᱩᱣᱟ ᱵᱟᱦᱤᱱᱤ ᱨᱮᱱ ᱵᱟᱵᱟᱫᱷᱟᱣᱤᱡᱼᱮ ᱛᱟᱸᱦᱮ ᱠᱟᱱᱟ, ᱚᱠᱟ ᱫᱚ ᱢᱤᱫᱴᱮᱱ ᱦᱟᱰᱨᱟᱯ ᱜᱟᱶᱛᱟ ᱠᱟᱱ ᱾ ᱩᱱᱤ ᱫᱚ ᱦᱤᱱᱫᱩᱛᱣᱟ ᱨᱮᱱ ᱱᱟᱢ ᱰᱟᱠ ᱯᱷᱟᱭᱟᱨ ᱵᱨᱮᱱᱰ ᱠᱟᱱᱟᱭ ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱚᱛᱱᱚᱜ
ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱠᱮᱴᱮᱡ ᱫᱷᱤᱨᱤ ᱴᱚᱴᱷᱟ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾
ᱭᱚᱜᱤ ᱟᱫᱤᱛᱭᱟ ᱱᱟᱛᱷ
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱭᱚᱜᱤ ᱟᱫᱤᱛᱭᱟ ᱱᱟᱛᱷ ᱟᱟᱜ ᱡᱟᱱᱟᱢ ᱧᱩᱛᱩᱢ ᱫᱚ ᱢᱚᱦᱟᱱ ᱵᱤᱥᱛ ᱛᱟᱸᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱕ ᱡᱩᱱ ᱑᱙᱗᱒ ᱥᱮᱨᱢᱟ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ (ᱩᱛᱛᱚᱨᱟᱠᱷᱚᱸᱰ) ᱨᱮᱭᱟᱜ ᱯᱟᱣᱨᱤ ᱰᱟᱟᱲᱣᱟᱞ ᱨᱮᱭᱟᱜ ᱯᱟᱧᱪᱩᱨ ᱟᱛᱚ ᱨᱮ ᱾ ᱩᱱᱤ ᱨᱮᱱ ᱟᱯᱟᱛ ᱟᱱᱟᱱᱫᱽ ᱥᱤᱝ ᱵᱤᱥᱛ ᱫᱚ ᱯᱷᱚᱨᱮᱥᱴ ᱨᱮᱧᱡᱟᱨᱮ ᱛᱟᱸᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱮᱝᱜᱟᱛ ᱟᱯᱟᱛ ᱨᱮᱱ ᱫᱚᱥᱟᱨ ᱦᱚᱯᱚᱱᱮ ᱛᱟᱸᱦᱮ ᱠᱟᱱᱟ, ᱯᱩᱱ ᱵᱚᱭᱦᱟ ᱟᱨ ᱯᱮᱭᱟ ᱢᱤᱥᱨᱟ ᱢᱩᱫᱽ ᱨᱮ ᱩᱱᱤ ᱫᱚ ᱟᱡᱟᱜ ᱵᱮᱪᱞᱚᱨ ᱰᱤᱜᱽᱨᱤ ᱢᱮᱛᱷᱮᱢᱮᱴᱤᱠᱥ ᱛᱮᱭᱮ ᱦᱟᱛᱟᱣ ᱞᱮᱫᱟ, ᱩᱛᱛᱚᱨᱟᱠᱷᱚᱱᱰ ᱨᱮᱭᱟᱜ ᱦᱮᱢᱣᱟᱛᱤ ᱱᱟᱱᱫᱟᱱ ᱜᱟᱲᱣᱟᱞ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ  ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱚᱛᱱᱚᱜ
ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱛᱟᱞᱰᱟᱝᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱜᱚᱲᱵᱮᱛᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱥᱟᱨᱮᱸᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱷᱟᱛᱲᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱭᱚᱜᱤ ᱟᱫᱤᱛᱭᱟ ᱱᱟᱛᱷ
ᱜᱚᱨᱟᱠᱷᱱᱟᱛᱷ ᱢᱚᱴ
ᱟᱫᱤᱛᱭᱟ ᱱᱟᱛᱷ ᱫᱚ ᱑᱙᱙᱓ ᱥᱮᱨᱢᱟ ᱨᱮ, ᱒᱑ ᱥᱮᱨᱢᱟ ᱩᱢᱟᱹᱨᱮ ᱛᱟᱦᱮᱸ ᱠᱟᱱ ᱚᱠᱛᱮ ᱨᱮ, ᱟᱠᱚ ᱜᱷᱟᱨᱚᱧᱡᱮ ᱵᱟᱹᱭᱟᱜ ᱛᱟᱸᱦᱮᱱᱟ,ᱟᱨ ᱢᱟᱦᱟᱱᱛ ᱟᱶᱟᱭᱫᱷᱟ ᱱᱟᱛᱷ ᱨᱮᱱ ᱪᱮᱞᱟᱭ ᱦᱩᱭ ᱞᱮᱱᱟ ᱟᱨ ᱤᱱᱟᱹ ᱛᱟᱭᱚᱢ ᱜᱚᱨᱟᱠᱷ ᱱᱟᱛᱷ ᱢᱚᱴ ᱨᱮᱱ ᱢᱟᱨᱟᱝ ᱱᱟᱭᱠᱮ ᱾ ᱩᱱᱤ ᱫᱚ ᱟᱡ ᱜᱩᱨ ᱛᱟᱭᱱᱚᱢ, ᱜᱚᱨᱟᱠᱷ ᱱᱟᱛᱷ ᱢᱚᱴ ᱨᱮᱱ ᱢᱟᱨᱟᱝ ᱱᱟᱭᱠᱮ ᱥᱮ ᱢᱟᱦᱟᱱᱛ ᱞᱮᱠᱟ ᱛᱮ ᱠᱚ ᱵᱟᱦᱟᱞ ᱠᱮᱫᱮᱭᱟ ᱑᱒ ᱥᱮᱯᱥᱴᱮᱢᱵᱚᱨ ᱒᱐᱑᱔ ᱢᱟᱹᱦᱤᱛ ᱨᱮ ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱚᱛᱱᱚᱜ
ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱑᱐.᱑᱕ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱐᱕ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱒᱐᱓ ᱜᱚᱴᱟᱝ ᱢᱚᱣᱡᱟ ᱟᱨ ᱑᱙᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱥᱤᱢᱞᱟᱯᱟᱞ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱤᱢᱞᱟᱯᱟᱞ ᱨᱮ ᱢᱮᱱᱟᱜᱼᱟ ᱾
ᱥᱤᱢᱞᱟᱯᱟᱞ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱤᱠᱨᱚᱢᱯᱩᱨ, ᱫᱩᱵᱽᱨᱟᱡᱽᱯᱩᱨ, ᱞᱚᱠᱷᱢᱥᱟᱜᱚᱨ, ᱢᱟᱪᱟᱴᱳᱨᱟ, ᱢᱚᱱᱰᱚᱞᱜᱨᱟᱢ, ᱯᱟᱨᱥᱳᱞᱟ ᱟᱨ ᱥᱤᱢᱞᱟᱯᱟᱞ ᱾
ᱭᱚᱜᱤ ᱟᱫᱤᱛᱭᱟ ᱱᱟᱛᱷ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱡᱟᱨᱤ
ᱥᱤᱢᱞᱟᱯᱟᱞ ᱵᱚᱱᱚᱛ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱔᱓,᱐᱓᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱓᱕,᱘᱓᱒ ᱦᱚᱲ ᱫᱚ ᱟᱹᱛᱩ ᱨᱮ ᱗,᱒᱐᱖ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱗᱓,᱐᱐᱘ (᱕᱑%) ᱠᱚᱲᱟ ᱟᱨ ᱕᱕,᱐᱗᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱗,᱑᱒᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱓᱗,᱗᱓᱘ (᱒᱖.᱓᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱑,᱒᱗᱗ (᱑᱔.᱘᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱞᱚᱠᱷᱢᱤᱥᱟᱜᱚᱨ (᱕,᱓᱐᱔) ᱾
ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱫᱩᱵᱽᱨᱟᱡᱽᱯᱩᱨ (᱓,᱑᱖᱒), ᱢᱚᱪᱴᱳᱨᱟ (᱖᱖᱗), ᱵᱤᱠᱨᱚᱢᱯᱩᱨ (᱑,᱗᱐᱙) ᱟᱨ ᱯᱚᱨᱥᱟᱞᱟ (᱒,᱖᱘᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱖,᱑᱗᱒ ᱜᱚᱴᱟᱝ (᱖᱘.᱔᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱐,᱓᱗᱒ (᱗᱘.᱓᱖%) ᱠᱚᱲᱟ ᱟᱨ ᱓᱕,᱘᱐᱐ (᱕᱘.᱐᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱐.᱒᱘% ᱛᱟᱦᱮᱸ ᱠᱟᱱᱟ ᱾
ᱥᱟᱠᱷᱟ
ᱥᱟᱠᱷᱟ, ᱭᱟᱠᱩᱛᱤᱭᱟ ᱥᱮ ᱭᱟᱠᱩᱴᱤᱭᱟ (ᱨᱟᱥᱤᱭᱟᱱ: Якутия, ᱭᱟᱠᱩᱛ: Саха Сирэ) ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ, ᱱᱚᱶᱟ ᱫᱚ ᱨᱟᱥᱤᱭᱟ ᱨᱮᱱᱟᱜ ᱢᱤᱫ ᱟᱹᱯᱱᱟᱹᱛ (republic) ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱥᱚᱨᱠᱟᱨᱤ ᱧᱩᱛᱩᱢ ᱥᱟᱠᱷᱟ ᱨᱮᱱᱟᱜ ᱟᱹᱯᱱᱟᱹᱛ (ᱨᱟᱥᱤᱭᱟᱱ: Республика Саха, ᱭᱟᱠᱩᱛ: Саха Өрөспүүбүлүкэтэ) ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱒.᱙᱕% ᱫᱚ ᱵᱟᱝᱞᱟ, ᱑᱒.᱗᱑% ᱫᱚ ᱥᱟᱱᱛᱟᱲᱤ ᱟᱨ ᱔.᱒᱙% ᱫᱚ ᱠᱩᱲᱢᱟᱞᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱥᱟᱠᱷᱟ
thumb|
ᱥᱤᱢᱞᱟᱯᱟᱞ ᱵᱚᱱᱚᱛ
ᱦᱮᱡ ᱥᱮᱱ
ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱔᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱵᱟᱸᱠᱩᱲᱟ ᱠᱷᱚᱱ ᱢᱟᱞᱚᱸᱪᱟ (ᱠᱚᱧᱮ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒ ᱟᱨ ᱫᱩᱨᱜᱟᱯᱩᱨ (ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱱᱟᱭᱟᱜᱨᱟᱢ (ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱙ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱟᱠᱷᱟ
᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱙᱕᱘,᱕᱒᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱹᱥᱛᱤ ᱜᱟᱱ ᱜᱮ ᱥᱟᱠᱷᱟ ᱟᱨ ᱨᱟᱥᱤᱭᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱙᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱔᱒ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱓ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱘ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱯᱮᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱕᱐ ᱵᱮᱰ ᱟᱨ ᱘ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱑ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱥᱟᱠᱷᱟ
ᱥᱟᱠᱷᱟ ᱨᱮ ᱯᱳᱭᱞᱳ ᱥᱮᱸᱫᱽᱨᱟ ᱟᱨ ᱵᱚᱞᱜᱟᱡᱮᱞ ᱩᱥᱩᱞᱤᱭᱟᱹ ᱴᱩᱝᱜᱩᱥᱤᱠ ᱟᱨ ᱯᱟᱞᱮᱳᱥᱤᱵᱮᱨᱤᱭᱟᱱ ᱦᱚᱲ, ᱡᱮᱞᱮᱠᱟ ᱮᱵᱷᱮᱱᱥ ᱟᱨ ᱭᱩᱠᱟᱜᱷᱤᱨ ᱠᱚᱣᱟᱜ ᱵᱟᱥᱚᱜ ᱴᱷᱟᱹᱶ ᱛᱟᱦᱮ ᱠᱟᱱᱟ ᱾ ᱵᱳᱭᱠᱟᱞ ᱫᱟᱨᱦᱟ ᱟᱰᱮᱯᱟᱥᱮ ᱴᱚᱴᱷᱟ ᱠᱷᱚᱱ ᱦᱮᱡᱽ ᱟᱠᱟᱱ ᱛᱩᱨᱠᱤ ᱥᱟᱠᱷᱟ ᱡᱟᱹᱛᱤ ᱠᱚ ᱙ ᱟᱱᱟᱜ ᱟᱨ ᱑᱖ ᱟᱱᱟᱜ ᱥᱟᱭ ᱥᱮᱨᱢᱟ ᱛᱟᱞᱟ ᱚᱠᱛᱚ ᱢᱩᱫ ᱨᱮ ᱞᱮᱱᱟ ᱨᱮ ᱠᱚ ᱜᱤᱨᱟᱹᱵᱟᱹᱥᱤ ᱞᱮᱱᱟ ᱾ ᱱᱩᱠᱩ ᱡᱟᱹᱥᱛᱤ ᱠᱚ ᱦᱤᱡᱩᱜ ᱥᱟᱶ ᱥᱟᱶ ᱛᱮ ᱦᱤᱡᱩᱜ ᱚᱠᱛᱚ ᱛᱟᱞᱢᱟ ᱮᱥᱤᱭᱟ ᱨᱮᱱᱟᱜ   ᱡᱟᱡᱚᱠ ᱠᱟᱹᱣᱰᱤᱟᱹᱨᱤ ᱠᱚ ᱟᱹᱜᱩᱛᱚᱨᱟ ᱞᱮᱫᱟ ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱦᱚᱲᱢᱚ ᱥᱟᱶᱟᱨ
ᱥᱤᱢᱞᱟᱯᱟᱞ ᱫᱮᱦᱟᱛ ᱟᱥᱯᱟᱛᱟᱞ, ᱥᱤᱢᱞᱟᱯᱟᱞ ᱨᱮ ᱓᱐ ᱵᱮᱰ ᱟᱜ, ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱦᱟᱛᱤᱵᱟᱨᱤ (ᱵᱚᱱ ᱫᱩᱵᱽᱨᱟᱡᱽᱯᱩᱨ) (᱔ ᱵᱮᱰ ᱟᱜ), ᱞᱚᱠᱷᱢᱤᱥᱟᱜᱚᱨ (ᱨᱚᱥᱤᱠᱯᱩᱨ) (᱑᱐ ᱵᱮᱰ ᱟᱜ) ᱟᱨ ᱟᱨᱟ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱥᱟᱠᱷᱟ
ᱰᱮᱢᱚᱜᱽᱨᱟᱯᱷᱤ
᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱙,᱕᱘,᱕᱒᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱟᱠᱷᱟ ᱟᱹᱯᱱᱟᱹᱛ ᱨᱮ ᱢᱤᱫ ᱠᱤᱢᱤ ᱨᱮ ᱐.᱓᱑ ᱜᱚᱴᱟᱱ ᱦᱚᱲ ᱠᱚ ᱛᱟᱦᱮᱱᱟ, ᱡᱟᱦᱟ ᱫᱚ ᱜᱚᱴᱟ ᱨᱟᱥᱤᱭᱟ ᱨᱮᱱᱟᱜ ᱮᱴᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ ᱠᱷᱚᱱ ᱠᱚᱢ ᱜᱮᱭᱟ ᱾
ᱥᱤᱢᱞᱟᱯᱟᱞ ᱵᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱟᱠᱷᱟ
ᱯᱟᱹᱨᱥᱤ
ᱨᱟᱥᱤᱭᱟᱱ ᱟᱨ ᱥᱟᱠᱷᱟ ᱵᱟᱱᱟᱨ ᱨᱮ ᱥᱟᱠᱷᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱥᱟᱠᱷᱟ ᱯᱟᱹᱨᱥᱤ ᱫᱚ ᱭᱟᱠᱩᱛ ᱧᱩᱛᱩᱢ ᱛᱮ ᱦᱚᱸ ᱵᱟᱲᱟᱭᱚᱜ ᱜᱮᱭᱟ ᱾ ᱟᱢᱫᱟᱡᱽ ᱔᱐% ᱦᱚᱲ ᱱᱚᱶᱟ ᱭᱟᱠᱩᱛ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱾ ᱱᱚᱶᱟ ᱫᱚ ᱢᱤᱫ ᱛᱩᱨᱠᱤᱠ ᱯᱟᱹᱨᱥᱤ ᱠᱟᱱᱟ᱾
ᱵᱟᱞᱟᱜᱷᱟᱴ
ᱵᱟᱞᱟᱜᱷᱟᱴ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱵᱟᱞᱟᱜᱷᱟᱴ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱵᱟᱞᱟᱜᱷᱟᱴ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱚᱦᱚᱨ ᱫᱷᱟᱨᱮ ᱨᱮ ᱣᱮᱱᱜᱟᱝᱜᱟ ᱜᱟᱰᱟ ᱞᱤᱸᱜᱤᱱᱟ ᱾
ᱚᱛᱚᱜ
ᱵᱟᱞᱟᱜᱷᱟᱴ 21.8°N, 80.18333°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱘᱘ ᱢᱤᱴᱚᱨ (᱙᱔᱔ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱞᱟᱜᱷᱟᱴ ᱨᱤᱱ ᱦᱚᱲ ᱮᱞ ᱘᱔,᱒᱑᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱑% ᱟᱨ ᱛᱤᱨᱞᱟᱹ ᱟᱜ ᱔᱙% ᱢᱮᱱᱟᱜᱼᱟ ᱾ ᱑᱑% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱢᱩᱬ ᱥᱚᱲᱚᱠ ᱨᱮ ᱢᱮᱱᱟᱜᱼᱟ ᱱᱚᱣᱟ ᱨᱮᱞ ᱡᱤᱸᱠᱥᱚᱱ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱡᱚᱛᱚ ᱢᱟᱨᱟᱝ ᱥᱚᱦᱚᱨ ᱵᱷᱚᱯᱟᱲ, ᱡᱟᱵᱟᱞᱯᱩᱨ ᱟᱨ ᱤᱱᱫᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱵᱟᱞᱯᱩᱨ ᱠᱷᱚᱱ ᱵᱨᱚᱰ ᱜᱮᱡᱽ ᱨᱮᱱᱟᱜ ᱨᱮᱞᱰᱟᱡ'ᱦᱟᱨ ᱤᱫᱤ ᱛᱮ ᱱᱚᱸᱰᱮ ᱥᱮᱴᱮᱨ ᱫᱟᱨᱮᱭ ᱟᱜᱼᱟ ᱾ ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱱᱚᱜᱚᱨ ᱱᱟᱜᱽᱯᱩᱨ ᱠᱷᱚᱱ ᱟᱨ ᱪᱷᱚᱛᱤᱥᱜᱚᱲ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱭᱯᱩᱨ ᱠᱷᱚᱱ ᱦᱚᱸ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱨᱟᱭᱯᱩᱨ, ᱱᱟᱜᱽᱯᱩᱨ ᱠᱷᱚᱱ ᱢᱟᱨᱟᱝ ᱨᱮᱞ ᱰᱟᱦᱟᱨ ᱛᱮ ᱢᱩᱢᱵᱟᱭ ᱦᱟᱵᱽᱲᱟ ᱨᱮᱞ ᱰᱟᱦᱟᱨ ᱨᱮ ᱜᱚᱸᱫᱤᱭᱟ ᱥᱚᱦᱚᱨ ᱨᱮ ᱟᱬᱜᱚ ᱠᱟᱛᱮ ᱵᱟᱞᱟᱜᱷᱟᱴ ᱥᱚᱲᱚᱠ ᱟᱨᱵᱟᱝ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱢᱤᱫ ᱴᱟᱲᱟᱝ ᱨᱮ ᱥᱮᱴᱮᱨ ᱫᱟᱨᱮᱭᱟᱜᱼᱟᱠᱚ ᱾
ᱥᱣᱤᱰᱮᱱ
Sweden (/ˈswiː.dən/; Swedish: Sverige [ˈsvæ̌rjɛ] (About this soundlisten)), ᱚᱯᱷᱤᱥᱤᱭᱟᱞᱭ ᱫᱟᱹ ᱠᱤᱝᱰᱚᱢ ᱚᱯᱷ ᱥᱣᱤᱰᱮᱱ (Swedish: Konungariket Sverige [ˈkôːnɵŋaˌriːkɛt ˈsvæ̌rjɛ] (About this soundlisten)), ᱫᱚ ᱮᱛᱚᱢ ᱭᱩᱨᱚᱯ ᱨᱮᱭᱟᱜ ᱢᱤᱫᱴᱟᱹᱝ ᱱᱳᱨᱰᱤᱠ ᱫᱤᱥᱚᱢ ᱠᱟᱱᱟ ᱾ ᱱᱚᱶᱚ ᱫᱤᱥᱚᱢ ᱫᱚ ᱯᱟᱪᱮ ᱟᱨ ᱮᱛᱚᱢ ᱛᱮ ᱱᱚᱨᱣᱮ ᱥᱟᱞᱟᱜ ᱛᱮ ᱯᱟᱪᱨᱤ ᱟᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱫᱚ ᱯᱷᱤᱱᱞᱮᱸᱰ ᱥᱟᱞᱟᱜ ᱛᱮ ᱥᱟᱢᱟᱝ ᱯᱟᱦᱛᱟ ᱨᱮ ᱯᱟᱹᱪᱨᱤ ᱟᱠᱟᱱᱟ ᱾ ᱟᱨᱦᱚᱸ ᱱᱚᱶᱟ ᱫᱤᱥᱚᱢ ᱫᱚ ᱰᱮᱱᱢᱟᱨᱠ ᱥᱟᱞᱟᱜ ᱠᱚᱸᱭᱮ-ᱯᱟᱪᱮ ᱫᱤᱥᱟ ᱨᱮ ᱯᱚᱞᱚ ᱥᱟᱞᱟᱜ ᱛᱮ ᱡᱩᱲᱟᱣ ᱠᱟᱱᱟ ᱾ ᱥᱣᱤᱰᱮᱱ ᱫᱚ ᱮᱛᱚᱢ ᱣᱩᱨᱚᱯ ᱨᱮᱭᱟᱜ ᱡᱷᱚᱛᱚ ᱠᱷᱚᱱ ᱢᱟᱨᱟᱝ ᱫᱤᱥᱚᱢ ᱠᱟᱱᱟ, ᱟᱨ ᱭᱩᱨᱟᱯᱤᱭᱟᱹᱱ ᱣᱩᱱᱤᱭᱟᱱ ᱨᱮ ᱢᱮᱱᱟᱜᱼᱟ ᱠᱟᱱ ᱫᱤᱥᱚᱢ ᱠᱷᱱ ᱱᱟᱶᱟ ᱓ ᱮᱠ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱨᱟᱡᱜᱟᱲ ᱫᱚ ᱥᱴᱚᱠᱦᱚᱞᱢ ᱠᱟᱱᱟ ᱾ ᱥᱣᱤᱰᱮᱱ ᱨᱮᱭᱟᱜ ᱦᱚᱲᱞᱮᱠᱷᱟ ᱫᱚ ᱑᱐.᱓ ᱢᱤᱞᱤᱭᱳᱱ ᱠᱟᱱᱟ ᱾ ᱚᱱᱟ ᱮᱞ ᱠᱷᱚᱱ ᱫᱚ ᱒.᱖ ᱢᱤᱞᱤᱭᱳᱱ ᱫᱚ ᱵᱤᱫᱮᱥᱤ ᱠᱟᱱᱟ ᱠᱚ ᱾ ᱚᱱᱟ ᱫᱤᱥᱚᱢ ᱨᱮᱭᱟᱜ ᱦᱚᱲᱮᱞ ᱜᱷᱚᱱᱚᱛᱣᱚ ᱫᱚ ᱕᱗ ᱯᱟᱹᱨ ᱥᱠᱣᱮᱨ ᱠᱤᱞᱚᱢᱤᱴᱚᱨ ᱠᱟᱱᱟ ᱾ ᱡᱷᱚᱛᱚ ᱠᱷᱚᱱ ᱡᱟᱹᱥᱛᱤ ᱜᱷᱚᱱᱚᱛᱣᱚ ᱫᱚ ᱫᱤᱥᱚᱢ ᱨᱮᱭᱟᱜ ᱛᱟᱞᱟ ᱟᱨ ᱠᱚᱸᱭᱮ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾
ᱚᱛᱱᱟ
ᱱᱚᱶᱟ ᱫᱤᱥᱚᱢ ᱫᱚ ᱮᱛᱚᱢ ᱭᱩᱨᱚᱯ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱵᱟᱞᱴᱤᱠ ᱫᱚᱨᱮᱭᱟ, ᱟᱨ ᱜᱟᱹᱞᱯᱷ ᱚᱯᱷ ᱵᱚᱛᱷᱱᱤᱭᱥ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱯᱟᱪᱮ ᱥᱮᱫ ᱨᱮ ᱫᱚ ᱥᱠᱟᱱᱰᱤᱵᱷᱤᱭᱟᱱ ᱵᱩᱨᱩ ᱨᱮᱭᱟᱜ ᱪᱮᱱ ᱠᱚ ᱮᱢᱟᱱ ᱢᱮᱱᱟᱜᱼᱟ ᱾ ᱱᱚᱶᱟ ᱫᱤᱥᱚᱢ ᱫᱚ ᱯᱷᱮᱱᱚᱥᱠᱟᱱᱰᱤᱭᱟ ᱨᱮᱭᱟᱜ ᱚᱛᱱᱟ ᱛᱮ ᱪᱟᱞᱟᱜ ᱠᱟᱱᱟ ᱾ ᱠᱚᱸᱭᱮ ᱯᱟᱦᱴᱟ ᱨᱮ ᱡᱟᱹᱥᱛᱤ ᱠᱚ ᱥᱤᱭᱩᱜᱼᱟ ᱠᱚ, ᱚᱱᱰᱮ ᱠᱨᱩᱥᱤ ᱥᱚᱢᱯᱚᱨᱠᱤᱭᱚ ᱡᱤᱱᱤᱥ ᱠᱚ ᱮᱢᱟᱱ ᱡᱟᱹᱥᱛᱤ ᱠᱚ ᱠᱚᱨᱟᱣᱟ ᱾ ᱮᱛᱚᱢ ᱨᱮ ᱫᱚ ᱡᱟᱹᱥᱛᱤ ᱵᱤᱨ ᱠᱚ ᱮᱢᱟᱱ ᱟᱨ ᱵᱩᱨᱩ ᱛᱮ ᱮᱥᱮᱫ ᱪᱟᱵᱟ ᱟᱠᱟᱱᱟ ᱾
ᱯᱟᱹᱨᱥᱤ
ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱢᱩᱞ ᱯᱟᱹᱨᱥᱤ ᱥᱣᱤᱫᱤᱥ ᱠᱟᱱᱟ ᱾
ᱟᱨᱟᱦᱚᱸ ᱯᱟᱲᱦᱟᱣᱢᱮ
᱑.Bagge, Sverre (2005). "The Scandinavian Kingdoms". In The New Cambridge Medieval History. Eds. Rosamond McKitterick et al. Cambridge University Press, 2005. ISBN 0-521-36289-X. ᱒.Bradley, David (1990). "Radical principles and the legal institution of marriage: domestic relations law and social democracy in Sweden—BRADLEY 4 (2): 154—International Journal of Law, Policy and the Family". "international Journal of Law, Policy and the Family". 4 (2): 154–185. doi:10.1093/lawfam/4.2.154. Retrieved 13 ᱡᱩᱱ 2007. ᱓."Sweden". The World Factbook. Central Intelligence Agency.
ᱵᱷᱟᱭᱠᱳᱢ ᱵᱷᱤᱡᱚᱭᱟᱞᱚᱠᱥᱢᱤ
ᱵᱷᱟᱭᱠᱳᱢ ᱵᱦᱤᱡᱚᱭᱟᱞᱚᱠᱥᱢᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱠᱮᱨᱚᱞᱟ ᱨᱤᱱᱤᱡ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱟᱡ ᱜᱚᱭᱚᱛᱨᱤᱵᱤᱬᱢᱟ ᱨᱩ ᱨᱮ ᱟᱹᱰᱤ ᱯᱟᱹᱨᱩᱠᱷᱤᱭᱟᱹ ᱢᱮᱱᱟᱭᱟ ᱾ᱟᱡ ᱥᱮᱞᱩᱞᱚᱭᱮᱰ ᱠᱟᱛᱷᱟᱪᱤᱛᱟᱹᱨ ᱨᱮ ᱟᱥᱚᱠᱟᱭ ᱡᱩᱨᱤ ᱥᱟᱨᱦᱟᱣ ᱮ ᱧᱟᱢ ᱞᱮᱫᱟ. ᱟᱡ ᱗ ᱚᱠᱴᱳᱵᱚᱨ ᱑᱙᱘᱑ ᱨᱮ ᱵᱷᱟᱭᱠᱳᱢ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱚᱱᱟ ᱛᱟᱭᱚᱢ ᱪᱮᱱᱱᱟᱭ ᱠᱚ ᱩᱪᱟᱹᱲ ᱮᱱᱟ ᱾
ᱟᱯᱱᱟᱨ ᱡᱤᱭᱚᱱ
ᱟᱡ ᱗ ᱚᱠᱴᱳᱵᱚᱨ ᱑᱙᱘᱑ ᱨᱮ ᱵᱤᱡᱚᱭᱟᱫᱚᱥᱚᱢᱤ ᱦᱤᱞᱚᱜ ᱮ ᱡᱟᱱᱟᱢ ᱞᱮᱱᱟ ᱾ᱵᱷᱟᱭᱠᱳᱢ ᱨᱮᱱᱟᱜ ᱩᱫᱚᱭᱚᱱᱟᱯᱩᱨᱚᱢ ᱢᱩᱫᱨᱤᱥᱩᱨ ᱨᱮ ᱠᱚ ᱛᱟᱦᱮᱱ ᱠᱟᱱᱛᱟᱦᱮᱸᱫ, ᱟᱡ ᱫᱚ ᱟᱡ ᱟᱯᱟᱛ ᱢᱩᱨᱚᱞᱤᱫᱷᱚᱨᱚᱱ ᱟᱨ ᱟᱡ ᱟᱭᱚ ᱵᱷᱤᱢᱚᱞᱟᱭᱤᱡ ᱮᱠᱞᱟ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱵᱟᱯᱞᱟ ᱵᱟᱦᱟᱨᱮᱱ ᱨᱤᱱ ᱢᱤᱫ ᱴᱮᱠᱱᱤᱥᱤᱭᱟᱱ ᱥᱚᱱᱛᱳᱥ ᱥᱟᱶ ᱒᱐᱑᱖ ᱨᱮ ᱵᱟᱯᱞᱟ ᱦᱩᱭ ᱠᱚᱣᱟᱜ ᱦᱩᱱᱟᱹᱝ, ᱤᱠᱷᱟᱹᱱ ᱟᱡ ᱟᱪᱠᱟ ᱜᱮ ᱚᱱᱟ ᱵᱟᱯᱞᱟᱭ ᱢᱟᱱᱟ ᱠᱮᱭᱟ ᱪᱮᱫᱟᱜ ᱥᱮ ᱡᱟᱦᱟᱸᱭ ᱥᱟᱶ ᱮ ᱵᱟᱯᱞᱟ ᱠᱚᱜ-ᱟ ᱩᱱᱤ ᱟᱡ ᱵᱟᱝ ᱧᱮᱞ ᱧᱟᱢ ᱫᱟᱲᱮᱭᱟᱜ ᱨᱮᱱᱟᱜ ᱮ ᱛᱷᱩᱛᱤ ᱟᱫᱮᱭᱟ ᱟᱨ ᱥᱴᱮᱡ ᱥᱳ ᱨᱮ ᱥᱮᱨᱮᱧ ᱞᱟᱹᱜᱤᱫ ᱮ ᱵᱟᱨᱚᱱ ᱠᱮᱫᱮᱭᱟ ᱾ᱟᱡᱟᱜ ᱱᱚᱣᱟ ᱱᱤᱥᱯᱚᱛᱤ ᱨᱮ ᱥᱟᱶᱛᱟ ᱢᱤᱰᱤᱭᱟ ᱨᱮ ᱟᱭᱢᱟ ᱞᱮᱠᱟ ᱠᱚ ᱥᱟᱨᱦᱟᱣ ᱞᱮᱫᱮ ᱛᱟᱦᱮᱸᱫ ᱾ ᱒᱒ ᱚᱠᱴᱳᱵᱚᱨ ᱒᱐᱑᱘ ᱨᱮ ᱵᱷᱟᱭᱠᱳᱢ ᱢᱟᱦᱟᱫᱮᱵᱽ ᱢᱩᱱᱫᱨᱤ ᱨᱮ ᱢᱤᱫ ᱢᱤᱢᱤᱠᱨᱤ ᱵᱟᱰᱚᱦᱤ ᱮᱱ ᱚᱱᱩᱯ ᱴᱷᱮᱫ ᱮ ᱡᱟᱶᱟᱭ ᱮᱱᱟ ᱾
ᱠᱟᱹᱢᱤᱠᱚ
ᱵᱷᱤᱡᱚᱭᱟᱞᱚᱠᱥᱢᱤ ᱡᱟᱱᱟᱢ ᱠᱷᱚᱱ ᱟᱱᱫᱷᱟ ᱜᱮ ᱡᱟᱱᱟᱢ ᱞᱮᱱᱟᱭ ᱾ ᱡᱚᱠᱷᱚᱱ ᱟᱦ ᱨᱤᱱ ᱟᱭᱚ ᱵᱟᱵᱟ ᱠᱤᱱ ᱵᱟᱰᱟᱭ ᱠᱮᱫᱟ ᱟᱹᱠᱤᱱ ᱨᱤᱱ ᱜᱤᱫᱨᱟ ᱟᱨ ᱵᱟᱭ ᱵᱮᱥᱚᱜ-ᱟ ᱟᱠᱚ ᱪᱮᱱᱟᱭ ᱠᱚ ᱩᱪᱟᱹᱲ ᱮᱱᱟ ᱾ ᱪᱮᱱᱟᱭ ᱨᱮ ᱵᱦᱤᱡᱚᱭᱟ ᱞᱚᱠᱥᱢᱤ ᱛᱟᱢᱤᱞ ᱠᱟᱛᱷᱟᱪᱤᱛᱟᱹᱨ ᱨᱮᱱᱟᱜ ᱥᱮᱨᱮᱧ ᱟᱸᱡᱚᱢ ᱟᱸᱡᱚᱢ ᱛᱮ ᱦᱟᱨᱟ ᱮᱱᱟᱭ ᱵᱟᱹᱲᱛᱤ ᱠᱟᱭ ᱛᱮ ᱤᱞᱟᱭᱟᱨᱟᱡᱟ, ᱮᱢ ᱮᱥ ᱵᱷᱤᱥᱣᱚᱱᱟᱛᱷᱚᱱ-ᱟᱜ  ᱾ ᱡᱚᱠᱷᱚᱱ ᱟᱡ ᱨᱤᱱ ᱟᱭᱚ ᱵᱟᱵᱟ ᱠᱤᱱ ᱵᱟᱰᱟᱭ ᱠᱮᱫᱟ,ᱵᱷᱤᱠᱚᱭᱟᱞᱚᱠᱥᱢᱤ ᱡᱟᱦᱟᱸ ᱨᱟᱦᱟᱭ ᱟᱸᱡᱚᱢ ᱮᱫᱟᱭ ᱚᱱᱟ ᱨᱟᱦᱟ ᱟᱡᱛᱮᱦᱚᱸᱭ ᱫᱟᱲᱮᱭᱟᱜ ᱠᱟᱱᱟ, ᱟᱹᱠᱤᱱ ᱠᱮ ᱡᱮ ᱭᱮᱥᱩᱫᱟᱥ-ᱟᱜ ᱥᱟᱥᱛᱨᱤᱭᱚ ᱥᱮᱨᱮᱧ  ᱴᱮᱯ ᱠᱮᱥᱮᱴ ᱟᱡ ᱵᱟᱠᱷᱨᱟ ᱠᱤᱱ ᱠᱤᱨᱤᱧ ᱟᱹᱜᱩ ᱠᱮᱫᱟ ᱟᱨ ᱵᱷᱤᱡᱚᱭᱟᱞᱚᱠᱥᱢᱤ ᱟᱹᱰᱤ ᱨᱟᱹᱥᱠᱟᱹᱛᱮ ᱟᱸᱡᱚᱢ ᱠᱮᱫᱟᱭ ᱾ ᱢᱤᱫ ᱥᱮᱨᱢᱟ ᱵᱷᱤᱛᱨᱤ ᱨᱮ  ᱑᱐᱐ ᱨᱟᱜᱚᱭ ᱪᱮᱫ ᱠᱮᱫᱟ ᱟᱨ ᱟᱡ ᱦᱚᱸᱭ ᱜᱟᱵᱟᱱ ᱠᱮᱫᱟ ᱾ ᱚᱱᱟ ᱞᱟᱦᱟ ᱨᱮ ᱚᱠᱚᱭ ᱴᱷᱮᱫ ᱠᱷᱚᱱ ᱦᱚᱸ ᱚᱱᱠᱟ ᱥᱮᱨᱮᱧ ᱫᱚ ᱵᱟᱭ ᱪᱮᱫ ᱟᱠᱟᱫ-ᱟ ᱾ ᱥᱮᱨᱮᱧ ᱨᱤᱱ ᱯᱟᱹᱨᱩᱠᱷᱤᱭᱟᱹ ᱠᱚ ᱵᱷᱟᱹᱜᱤ ᱢᱟᱪᱮᱫ ᱴᱷᱮᱫ ᱠᱷᱚᱱ ᱥᱮᱨᱮᱧ ᱪᱮᱫᱚᱜ ᱞᱟᱹᱜᱤᱫ ᱫᱤᱥᱟᱹ ᱠᱚ ᱮᱢᱟ ᱠᱮᱫᱟ ᱠᱚ ᱾ ᱤᱠᱷᱟᱱᱹ ᱟᱡ ᱟᱞᱜᱟ ᱛᱮ ᱡᱟᱦᱟᱸ ᱞᱮᱠᱟ ᱟᱞᱟᱯᱚᱱᱟ ᱟᱨ ᱥᱣᱚᱨᱚ ᱠᱚᱭ ᱜᱟᱱ ᱮᱫ ᱛᱟᱦᱮᱸᱫ ᱧᱩᱛᱩᱢᱟᱱ ᱯᱟᱹᱨᱩᱠᱷᱤᱭᱟᱹ ᱦᱚᱸ ᱠᱚ ᱟᱪᱠᱟ ᱠᱟᱱ ᱛᱦᱮᱸᱫ ᱾᱑᱙᱘᱗ ᱨᱮ ᱟᱡ ᱟᱡᱤᱡ ᱢᱚᱱᱮ ᱨᱤᱱᱤᱡ ᱜᱩᱨᱩ ᱭᱮᱥᱩ ᱫᱟᱥ ᱥᱟᱶ ᱮ ᱡᱟᱱᱟᱢ ᱮᱱᱟ, ᱩᱱᱤ ᱦᱚᱸ ᱱᱚᱣᱟ ᱧᱮᱞ ᱛᱮ ᱟᱹᱰᱤ ᱦᱟᱦᱟᱲᱟ ᱜᱮ ᱵᱩᱡᱦᱟᱹᱣ ᱠᱮᱫᱟᱭ ᱡᱮᱢᱚᱱ 'ᱛᱳᱰᱤ ᱟᱨ ᱵᱷᱚᱭᱨᱚᱱᱤ' ᱞᱮᱠᱟᱱ ᱟᱸᱴ-ᱟᱜ ᱨᱟᱜᱚ ᱠᱚᱦᱚᱸ ᱟᱹᱰᱤ ᱟᱞᱜᱟ ᱛᱮ ᱥᱟᱹᱛ ᱫᱟᱲᱮᱭᱟᱜ ᱠᱟᱱᱟᱭ ᱾ ᱚᱱᱟ ᱫᱚᱥᱟᱨ ᱥᱮᱨᱢᱟ ᱜᱮ ᱵᱦᱤᱡᱚᱭᱟᱞᱚᱠᱥᱢᱤ ᱢᱩᱢᱵᱟᱭ ᱨᱮᱱᱟᱜ ᱧᱩᱛᱩᱢᱟᱱ ᱟᱨ ᱢᱟᱱ ᱟᱱ ᱥᱚᱱᱢᱩᱠᱷᱚᱱᱟᱱᱫᱚ ᱦᱚᱞ ᱨᱮ ᱟᱡᱟᱜ ᱥᱮᱨᱮᱧ ᱮ ᱥᱚᱫᱚᱨ ᱠᱮᱫᱟ ᱾
ᱟᱡᱟᱜ ᱯᱩᱭᱞᱩ ᱜᱮᱞ ᱥᱮᱨᱢᱟ ᱨᱮ ᱟᱡ ᱪᱮᱱᱟᱭ, ᱛᱟᱱᱡᱳᱨ, ᱢᱚᱫᱩᱨᱟᱭ, ᱠᱚᱭᱮᱢᱵᱟᱴᱳᱨ ᱟᱨ ᱥᱤᱧᱚᱛ ᱨᱮᱱᱟᱜ ᱟᱭᱟᱢ ᱴᱷᱟᱶ ᱨᱮ ᱔᱐᱐ ᱠᱷᱚᱱ ᱵᱟᱹᱲᱛᱤ ᱥᱴᱮᱡ ᱥᱳᱭ ᱥᱚᱫᱚᱨ ᱞᱮᱫᱟ ᱾ ᱚᱱᱟ ᱛᱟᱞᱟ ᱨᱮ ᱢᱤᱫ ᱥᱩᱛᱟᱹᱢ ᱛᱮ ᱚᱨ ᱟᱠᱟᱱ ᱨᱩ ᱥᱟᱯᱟᱵ ᱨᱩ ᱦᱚᱸᱭ ᱥᱮᱬᱟ ᱤᱫᱤ ᱠᱮᱫᱟᱭ ᱾ 'ᱜᱟᱭᱚᱛᱨᱤ ᱴᱚᱢᱯᱨᱩ" ᱡᱟᱦᱟᱸ ᱜᱚᱨᱚᱡᱲ ᱛᱮ ᱦᱮᱯᱨᱟᱣ ᱡᱩᱨᱤ ᱴᱷᱮᱫ ᱠᱷᱚᱱ ᱮ ᱧᱟᱢ ᱞᱮᱫ ᱛᱟᱦᱮᱱᱫ ᱟᱨ ᱚᱱᱟ ᱟᱡᱟ ᱵᱟᱵᱟ ᱢᱩᱨᱞᱤᱫᱷᱚᱨᱚᱱ ᱮ ᱵᱟᱜᱟᱣ ᱨᱩᱣᱟᱹᱲ ᱠᱮᱫᱟᱭ ᱚᱱᱟ ᱧᱟᱢ ᱛᱟᱭᱚᱢ ᱚᱱᱟ ᱨᱮᱦᱚᱸᱭ ᱯᱟᱹᱨᱩᱠᱷᱤᱭᱟᱹ ᱮᱱᱟ ᱾ ᱠᱚᱨᱱᱟᱴᱚᱠᱤ ᱵᱷᱟᱭᱚᱞᱤᱱ ᱨᱤᱱᱤᱡ ᱠᱩᱞᱚᱯᱚᱛᱤ ᱱᱚᱣᱟ ᱧᱮᱞᱛᱮ ᱟᱹᱰᱤᱜᱮ ᱦᱟᱦᱟᱲᱟ ᱜᱮ ᱵᱩᱡᱷᱟᱹᱣ ᱠᱮᱫᱟᱭ ᱾ ᱟᱡ ᱚᱱᱟ 'ᱜᱟᱭᱚᱛᱨᱤ ᱵᱤᱬᱟ ' ᱢᱮᱱᱛᱮᱫ ᱮ ᱧᱩᱛᱩᱢ ᱠᱮᱫᱟ ᱾ ᱟᱹᱰᱤᱜᱟᱱ ᱠᱚᱱᱥᱚᱨᱴ ᱨᱮ ᱱᱚᱣᱟ ᱟᱡ ᱮ ᱨᱩ ᱟᱠᱟᱫᱟ ᱾ ᱑᱙᱙᱕ ᱠᱷᱚᱱ ᱵᱷᱤᱡᱚᱭᱟᱞᱚᱠᱥᱢᱤ ᱜᱩᱨᱩᱵᱷᱟᱭᱩᱨ ᱨᱮᱱᱟᱜ ᱪᱮᱢᱵᱟᱭ ᱥᱚᱸᱜᱤᱛᱳᱥᱳᱵᱢ ᱨᱮ ᱱᱚᱣᱟᱭ ᱨᱩᱟᱹᱜᱩ ᱮᱫᱟ ᱾ ᱒᱐᱐᱑ ᱨᱮᱱᱟᱜ ᱧᱩᱛᱩᱢᱟᱱ ᱥᱩᱨᱭᱟ ᱯᱟᱨᱟᱵᱽ ᱨᱮᱦᱚᱸ ᱟᱡ ᱱᱚᱣᱟᱭ ᱨᱩ ᱞᱮᱫᱟ ᱾
ᱯᱤ. ᱮᱥ. ᱠᱩᱢᱟᱨᱟᱥᱣᱟᱢᱤ ᱨᱟᱡᱟ
ᱯᱳᱥᱟᱯᱚᱛᱤ ᱥᱚᱧᱡᱤᱵᱽ ᱠᱩᱢᱟᱨᱥᱣᱟᱢᱤ ᱨᱟᱡᱟ ( ᱘ ᱡᱩᱞᱟᱭ ᱑᱘᱙᱘ - ᱑᱖ ᱢᱟᱨᱪ ᱑᱙᱕᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱢᱟᱫᱽᱨᱟᱥ ᱯᱨᱮᱥᱤᱰᱮᱱᱥᱤ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱖ ᱮᱯᱨᱤᱞ ᱑᱙᱔᱙ ᱠᱷᱚᱱ ᱑᱐ ᱮᱯᱨᱤᱞ ᱑᱙᱕᱒ ᱟᱨ ᱳᱰᱤᱥᱟ ᱨᱤᱱᱤᱡ ᱟᱭᱟᱨ ᱨᱟᱡᱽᱡᱚᱯᱟᱲ ᱑᱙᱕᱔ ᱠᱷᱚᱱ ᱑᱙᱕᱖ ᱫᱷᱟᱹᱨᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱨᱟᱡᱽᱯᱚᱞᱚᱭᱚᱢ ᱛᱟᱢᱤᱞᱱᱟᱰᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱜᱤᱫᱽᱨᱟᱹ ᱚᱠᱛᱚ
ᱨᱟᱡᱟ ᱟᱜ ᱡᱟᱱᱟᱢ ᱫᱚ ᱘ ᱡᱩᱞᱟᱭ ᱑᱘᱙᱘ ᱦᱤᱞᱚᱜ ᱨᱟᱡᱽᱯᱟᱞᱭᱚᱢ ᱨᱮ ᱯᱩᱥᱟᱯᱚᱛᱤ ᱥᱚᱧᱡᱤᱵᱽ ᱨᱟᱡᱟ ᱟᱜ ᱵᱟᱹᱠᱷᱩᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱱ ᱾ ᱛᱤᱱ ᱡᱚᱦᱚᱜ ᱩᱱᱤ ᱫᱚ ᱘ ᱢᱟᱦᱟᱭ ᱛᱟᱦᱮᱸ ᱠᱟᱱᱟ ᱩᱱ ᱡᱚᱦᱚᱜ ᱟᱡ ᱟᱭᱳ ᱫᱚᱭ ᱵᱚᱸᱜᱟ ᱛᱟᱞᱟ ᱮᱱᱟ ᱟᱨ ᱯᱮ ᱥᱮᱨᱢᱟᱭ ᱛᱟᱦᱮᱸ ᱠᱟᱱ ᱡᱚᱦᱚᱜ ᱟᱡ ᱵᱟᱵᱟᱭ ᱵᱚᱸᱜᱟ ᱫᱤᱥᱚᱢ ᱮᱱᱟ ᱾ ᱨᱟᱡᱟ ᱨᱤᱱ ᱫᱚ ᱪᱤᱞᱤ ᱵᱚᱭᱦᱟ ᱢᱤᱥᱨᱟ ᱦᱚᱸ ᱵᱟᱠᱚ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱵᱩᱰᱤ ᱟᱭᱳ ᱜᱮ ᱟᱡ ᱫᱚᱭ ᱦᱟᱨᱟ ᱵᱩᱨᱩ ᱞᱮᱫᱮ ᱛᱟᱦᱮᱸᱫ ᱾ ᱟᱥᱲᱟ ᱥᱮᱪᱮᱫ ᱛᱟᱭᱚᱢ, ᱨᱟᱡᱟ ᱫᱚ ᱟᱡᱟᱜ ᱜᱚᱴᱟᱯᱟᱲᱟ ᱜᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱜᱟᱶᱛᱟ ᱥᱟᱶ ᱮ ᱡᱩᱲᱟᱹᱭ ᱛᱟᱦᱮᱸ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱚᱧᱪᱟᱛ ᱥᱚᱝᱜᱚᱴᱷᱚᱱ, ᱴᱚᱴᱷᱟᱣᱟᱨᱤ ᱵᱚᱰ ᱯᱨᱚᱥᱟᱥᱚᱱ ᱨᱮ ᱢᱤᱫ ᱢᱟᱨᱟᱝ ᱫᱟᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱩᱱᱤ ᱨᱟᱡᱽᱯᱟᱞᱚᱭᱚᱢ ᱥᱚᱸᱜᱷ ᱨᱤᱱᱤᱡ ᱯᱟᱨᱥᱮᱛ, ᱯᱚᱧᱪᱟᱛ ᱟᱫᱟᱞᱚᱛ, ᱨᱟᱢᱱᱟᱛᱷᱯᱩᱨᱚᱢ ᱨᱮᱱᱟᱜ ᱦᱚᱱᱚᱛ ᱵᱚᱰ ᱟᱨ ᱮᱴᱟᱜ ᱠᱚ ᱥᱟᱶ ᱯᱚᱱᱚᱛ ᱥᱮᱪᱮᱫ ᱯᱚᱨᱤᱥᱚᱫᱽ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾
ᱨᱟᱡᱽᱟᱹᱨᱤ ᱟᱨ ᱥᱟᱶᱛᱟᱨᱤ ᱠᱟᱹᱢᱤ
ᱮᱱᱤ ᱵᱮᱥᱚᱸᱛ ᱟᱨ ᱥᱚᱛᱭᱚᱢᱩᱨᱛᱷᱤ ᱟᱜ ᱡᱤᱭᱚᱱ ᱟᱨ ᱚᱱᱚᱞ ᱨᱮᱱᱟᱜ ᱩᱱᱤᱭᱟᱜ ᱮᱛᱚᱦᱚᱵ ᱥᱮᱨᱢᱟ ᱨᱮ ᱟᱹᱠᱤᱱᱟᱜ ᱩᱭᱦᱟᱹᱨ ᱟᱨ ᱪᱩᱨᱤᱛ ᱪᱮᱛᱟᱱ ᱨᱮ ᱟᱹᱰᱤ ᱜᱮ ᱚᱥᱚᱨ ᱯᱟᱲᱟᱣ ᱟᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱑᱙ ᱨᱮ ᱯᱩᱭᱞᱩ ᱫᱷᱟᱣ ᱢᱚᱦᱟᱛᱢᱟ ᱜᱟᱱᱫᱷᱤ ᱥᱟᱶᱮ ᱧᱟᱯᱟᱢ ᱞᱮᱱᱟ ᱟᱨ ᱜᱟᱱᱜᱷᱤᱭᱟᱜ ᱡᱤᱭᱚᱱ ᱨᱮᱱᱟᱜ ᱜᱷᱚᱴᱚᱱ ᱠᱚ ᱫᱚ ᱟᱹᱰᱤ ᱜᱮ ᱨᱟᱹᱥᱠᱟᱹ ᱛᱮᱭ ᱢᱟᱱᱟᱣ ᱵᱟᱛᱟᱣ ᱠᱮᱫ-ᱟ ᱾ ᱫᱩᱠᱷᱤᱱ ᱟᱢᱮᱨᱤᱠᱟ ᱨᱮ ᱜᱟᱱᱫᱷᱤ ᱟᱜ ᱢᱟᱦᱟᱠᱟᱵᱽᱭᱚ ᱥᱚᱝᱜᱷᱚᱨᱥ, ᱚᱦᱢᱚᱫᱟᱵᱟᱫᱽ ᱨᱮ ᱟᱥᱨᱚᱢ ᱨᱮᱱᱟᱜ ᱛᱷᱟᱯᱚᱱ, ᱟᱨ ᱪᱚᱢᱯᱟᱨᱚᱱ ᱦᱩᱞᱥᱟᱹᱭ ᱫᱚ ᱩᱱᱤ ᱪᱮᱛᱟᱱ ᱨᱮ ᱟᱹᱰᱤ ᱜᱮ ᱜᱟᱺᱦᱤᱨ ᱚᱨᱥᱚᱝ ᱯᱟᱲᱟᱣ ᱞᱮᱱ ᱛᱟᱦᱮᱸᱫ ᱾
ᱯᱟᱯᱩᱣᱟ (ᱯᱚᱱᱚᱛ)
ᱯᱟᱯᱩᱣᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱠᱟᱱᱟ, ᱱᱚᱶᱟ ᱫᱚ ᱯᱟᱪᱮ ᱱᱤᱣ ᱜᱤᱱᱤ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱴᱚᱴᱷᱟ ᱤᱫᱤ ᱠᱟᱛᱮᱡ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱫ ᱯᱟᱯᱩᱣᱟ ᱱᱤᱣ ᱜᱤᱱᱤ, ᱯᱟᱪᱮ ᱥᱮᱫ ᱯᱟᱪᱮ ᱯᱟᱯᱩᱣᱟ, ᱮᱛᱚᱢ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱟᱨ ᱠᱚᱧᱮ ᱥᱮᱫ ᱟᱨᱟᱯᱷᱩᱨᱟ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱤᱱᱫᱳᱱᱮᱥᱤᱭᱟᱱ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱟᱯᱩᱣᱟ ᱨᱮ ᱒,᱘᱓᱓,᱓᱘᱑ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸᱭ ᱠᱚ ᱢᱩᱫ ᱨᱮ ᱡᱟᱹᱥᱛᱤ ᱜᱮ ᱤᱥᱟᱹᱭ ᱠᱟᱱᱟ ᱠᱚ ᱾ ᱒᱐᱑᱕ ᱨᱮᱱᱟᱜ ᱛᱟᱞᱢᱟ ᱦᱚᱲᱞᱮᱠᱷᱟ ᱡᱚᱠᱷᱟ ᱨᱮ ᱓,᱑᱔᱓,᱐᱘᱘ ᱜᱟᱱ ᱦᱚᱲ ᱞᱟᱹᱭ ᱥᱚᱫᱚᱨ ᱟᱠᱟᱱᱟ, ᱟᱨ ᱦᱟᱹᱞᱤ ᱨᱮᱭᱟᱜ (᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱛᱟᱞᱢᱟ ᱨᱮ) ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ ᱓,᱓᱗᱙,᱓᱐᱒ ᱜᱟᱱ ᱦᱚᱲ ᱾ ᱱᱚᱶᱟ ᱯᱚᱱᱚᱛ ᱵᱟᱨᱜᱮᱞ ᱤᱨᱟᱹᱞ ᱜᱚᱴᱟᱱ ᱨᱮᱡᱤᱥᱮᱱᱥ ᱟᱨ ᱢᱤᱫ ᱥᱚᱦᱚᱨ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱡᱚᱭᱯᱩᱨᱟ ᱾
ᱱᱚᱶᱟ ᱯᱚᱱᱚᱛ ᱢᱟᱨᱟᱝ ᱨᱮ ᱥᱟᱢᱟᱝ ᱟᱭᱨᱤᱭᱟᱱ ᱡᱚᱭᱟ ᱢᱮᱱᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ, ᱟᱨ ᱒᱐᱐᱑ ᱥᱮᱨᱢᱟ ᱨᱮ ᱯᱟᱪᱮ ᱯᱟᱯᱩᱣᱟ (ᱩᱱ ᱚᱠᱛᱚ ᱯᱟᱪᱮ ᱤᱨᱤᱭᱟᱱ ᱡᱚᱭᱟ) ᱵᱮᱱᱟᱣ ᱞᱟᱦᱟ ᱨᱮ ᱜᱚᱴᱟ ᱯᱟᱪᱮ ᱱᱤᱣ ᱜᱤᱱᱤ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱛᱟᱦᱮ ᱠᱟᱱᱟ ᱾ ᱒᱐᱐᱒ ᱥᱮᱨᱢᱟ ᱨᱮ, ᱯᱟᱯᱩᱣᱟ ᱱᱮᱛᱟᱨᱟᱜ ᱧᱩᱛᱩᱢ ᱫᱚᱦᱚ ᱦᱩᱭ ᱞᱮᱱᱟ ᱟᱨ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱟᱹᱱᱟᱹᱨᱤ ᱞᱮᱠᱟᱛᱮ ᱱᱚᱶᱟ ᱫᱚ ᱢᱤᱫ ᱵᱤᱥᱮᱥ ᱥᱟᱭᱚᱛᱛᱚᱥᱟᱥᱤᱛᱚ ᱴᱚᱴᱷᱟ ᱨᱮᱱᱟᱜ ᱢᱟᱹᱱ ᱮ ᱧᱟᱢ ᱞᱮᱫᱟ ᱾ ᱯᱩᱧᱪᱟᱠ ᱡᱟᱭᱟ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱩᱥᱩᱞ ᱵᱩᱨᱩ ᱟᱨ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱦᱚᱸ ᱩᱥᱩᱞ ᱵᱩᱨᱩ ᱠᱟᱱᱟ ᱾
ᱱᱟᱜᱟᱢ
ᱤᱱᱫᱳᱱᱮᱥᱤᱭᱟ ᱑᱙᱔᱕ ᱥᱮᱨᱢᱟ ᱨᱮ ᱯᱷᱩᱨᱜᱟᱹᱞ ᱮ ᱩᱪᱷᱟᱹᱱ ᱞᱮᱫᱟ ᱟᱨ ᱯᱟᱪᱮ ᱱᱤᱣ ᱜᱤᱱᱤ ᱥᱟᱶ ᱥᱟᱱᱟᱢ ᱰᱟᱪᱽ ᱤᱥᱴ ᱤᱱᱰᱤᱡ ᱟᱜ ᱴᱚᱴᱷᱟ ᱠᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱮᱱᱛᱮᱭ ᱫᱟᱹᱵᱤ ᱟᱠᱟᱫᱟ ᱾ ᱢᱮᱱᱠᱷᱟᱱ ᱑᱙᱖᱐ ᱥᱮᱨᱢᱟ ᱛᱟᱞᱟ ᱦᱟᱹᱵᱤᱫ ᱱᱚᱶᱟ ᱴᱚᱴᱷᱟ ᱱᱮᱫᱟᱨᱞᱮᱱᱰᱥ ᱟᱜ ᱪᱟᱪᱞᱟᱣ ᱨᱮ ᱛᱟᱦᱮᱱ ᱠᱟᱱᱟ, ᱡᱟᱦᱟ ᱠᱷᱟᱹᱛᱤᱨ ᱤᱱᱫᱳᱱᱮᱥᱤᱭᱟ ᱵᱟᱨᱮ ᱵᱟᱨᱮ ᱚᱸᱰᱮ ᱢᱤᱞᱤᱴᱟᱨᱤ ᱚᱯᱟᱨᱮᱥᱟᱱ ᱮ ᱪᱟᱞᱟᱣ ᱟᱠᱟᱫᱟ ᱾ ᱑᱙᱖᱒ ᱥᱮᱨᱢᱟ ᱨᱮᱱᱟᱜ ᱱᱤᱣ ᱤᱭᱚᱨᱠ ᱪᱩᱠᱛᱤ ᱦᱚᱛᱮᱛᱮ ᱢᱤᱫ ᱢᱚᱱᱚᱛ ᱦᱩᱭ ᱞᱮᱱᱟ ᱡᱮ ᱯᱟᱪᱮ ᱱᱤᱣ ᱜᱤᱱᱤ ᱨᱮᱱᱟᱜ ᱪᱟᱪᱞᱟᱣ ᱛᱷᱚᱨᱟ ᱚᱠᱛᱚ ᱞᱟᱹᱜᱤᱫ ᱱᱮᱫᱟᱨᱞᱮᱱᱰᱥ ᱠᱷᱚᱱ ᱤᱱᱫᱳᱱᱮᱥᱤᱭᱟ ᱮᱢ ᱦᱩᱭᱩᱜᱼᱟ ᱟᱨ ᱑᱙᱖᱙ ᱥᱮᱨᱢᱟ ᱢᱩᱫ ᱨᱮ ᱡᱟᱹᱛᱤ ᱜᱟᱫᱮᱞ ᱯᱟᱯᱩᱣᱟ ᱦᱚᱲ ᱠᱚᱣᱟᱜ ᱵᱷᱳᱴ ᱮᱢ ᱨᱮᱱᱟᱜ ᱵᱮᱵᱚᱥᱛᱟ ᱠᱚᱨᱟᱣ ᱦᱩᱭᱩᱜ ᱛᱟᱭᱟ, ᱩᱱᱠᱩ ᱵᱟᱨᱭᱟ ᱚᱯᱷᱥᱟᱱ ᱮᱢ ᱦᱩᱭᱩᱜᱼᱟ : ᱤᱱᱫᱳᱱᱮᱥᱤᱭᱟ ᱨᱮᱜᱮ ᱛᱟᱦᱮ ᱟᱨᱵᱵᱟᱝᱠᱷᱟᱱ ᱯᱷᱩᱨᱜᱟᱹᱞ ᱫᱤᱥᱚᱢ ᱵᱮᱱᱟᱣ ᱾ ᱱᱚᱶᱟ ᱵᱷᱳᱴ ᱫᱚ ᱯᱷᱩᱨᱜᱟᱹᱞ ᱵᱟᱪᱷᱟᱣ ᱟᱹᱨᱤ ᱞᱮᱠᱟᱛᱮ ᱞᱟᱹᱭ ᱦᱩᱭ ᱞᱮᱱᱟ ᱾ ᱱᱚᱶᱟ ᱦᱚᱲ ᱵᱷᱳᱴ ᱡᱮᱡᱟᱹᱛᱤᱭᱟᱹᱨᱤ ᱜᱟᱶᱛᱟ ᱠᱚᱠᱚ ᱢᱟᱱᱟᱣ ᱵᱟᱛᱟᱣ ᱞᱮᱫᱟ ᱟᱨ ᱱᱚᱶᱟ ᱴᱚᱴᱷᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱤᱨᱤᱭᱟᱱ ᱡᱟᱭᱟ ᱯᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱮᱱᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱒᱐᱐᱒ ᱥᱮᱨᱢᱟ ᱨᱮ ᱵᱚᱫᱚᱞ ᱠᱟᱛᱮᱡ ᱯᱟᱯᱩᱣᱟ ᱫᱚᱦᱚ ᱦᱩᱭ ᱟᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ ᱛᱷᱚᱠ: ᱤᱱᱫᱳᱱᱮᱥᱤᱭᱟ
ᱠᱨᱤᱥᱱᱟ ᱵᱳᱥ
ᱠᱨᱤᱥᱱᱟ ᱵᱳᱥ (᱒᱖ ᱰᱤᱥᱮᱢᱵᱚᱨ ᱑᱙᱓᱐ - ᱒᱒ ᱯᱷᱮᱵᱽᱣᱟᱨᱤ ᱒᱐᱒᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ, ᱥᱟᱶᱛᱟ ᱠᱟᱹᱢᱤᱭᱟᱹ, ᱥᱮᱪᱮᱫᱤᱭᱟᱹ ᱟᱨ ᱥᱚᱝᱥᱚᱫ ᱨᱮ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱡᱟᱫᱚᱵᱽᱯᱩᱨ ᱞᱳᱠᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱵᱷᱟᱨᱚᱛ ᱡᱟᱠᱟᱛ ᱛᱨᱤᱱᱚᱢᱩᱞ ᱠᱚᱝᱜᱽᱨᱮᱥ ᱨᱮᱱ ᱥᱚᱦᱮᱫ ᱞᱮᱠᱟᱛᱮ ᱞᱳᱠᱥᱚᱵᱷᱟ ᱨᱮᱭ ᱵᱟᱪᱷᱟᱣ ᱞᱮᱱᱟ ᱾ ᱩᱱᱤ ᱫᱚ ᱠᱳᱞᱠᱟᱛᱟ ᱥᱤᱴᱤ ᱠᱚᱞᱮᱡᱽ ᱨᱮ ᱔᱐ ᱥᱮᱨᱢᱟ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ ᱟᱨ ᱛᱟᱭᱚᱢ ᱘ ᱥᱮᱨᱢᱟ ᱯᱨᱤᱱᱥᱤᱯᱟᱞ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱩᱱᱤ ᱠᱳᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱤᱝᱞᱤᱥ ᱥᱟᱶᱦᱮᱫ ᱨᱮ ᱵᱤ.ᱮ ᱟᱨ ᱮᱢ.ᱮ ᱰᱤᱜᱽᱨᱤ ᱮ ᱧᱟᱢ ᱟᱠᱟᱫᱟ ᱾ ᱵᱷᱟᱴᱠᱷᱚᱸᱰ ᱥᱮᱨᱮᱧ ᱤᱱᱥᱴᱤᱴᱤᱭᱩᱰ, ᱞᱚᱠᱷᱱᱚᱣ, ᱩᱛᱛᱚᱨ ᱯᱨᱚᱫᱮᱥ ᱠᱷᱚᱱ ᱢᱟᱹᱱᱟᱱ ᱥᱮᱨᱮᱧ ᱵᱤᱥᱟᱨᱚᱫᱽ ᱰᱤᱜᱽᱨᱤ ᱨᱮ ᱧᱟᱢ ᱟᱠᱟᱫᱟ ᱾
ᱠᱟᱹᱢᱤ
ᱩᱱᱤ ᱥᱤᱴᱤ ᱠᱚᱞᱮᱡᱽ, ᱠᱳᱞᱠᱟᱛᱟ ᱨᱮ ᱔᱐ ᱥᱮᱨᱢᱟ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱩᱱᱤ ᱤᱝᱞᱤᱥ ᱵᱤᱵᱷᱟᱜᱽ ᱨᱮᱱ ᱢᱩᱬᱩᱛ ᱮ ᱛᱟᱦᱮᱸ ᱠᱟᱱᱟ ᱟᱨ ᱤᱨᱟᱹᱞ ᱥᱮᱨᱢᱟ ᱞᱟᱹᱜᱤᱫ ᱠᱚᱞᱮᱡᱽ ᱨᱮᱱ ᱯᱨᱤᱱᱥᱤᱯᱟᱞ ᱨᱮᱭᱟᱜ ᱦᱩᱫᱟᱹ ᱮ ᱥᱟᱢᱵᱽᱲᱟᱣ ᱟᱠᱟᱫᱟ ᱾
ᱩᱱᱤ ᱯᱩᱭᱞᱩ ᱫᱷᱟᱣ ᱡᱟᱫᱚᱵᱽᱯᱩᱨ ᱠᱷᱚᱱ ᱑᱙᱙᱖ - ᱑᱙᱙᱘ ᱥᱮᱨᱢᱟ ᱞᱟᱹᱜᱤᱫ ᱑᱑ ᱟᱱᱟᱜ ᱞᱳᱠᱥᱚᱵᱷᱟ ᱨᱮᱭ ᱵᱟᱪᱷᱟᱣ ᱞᱮᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱑᱒ ᱟᱱ (᱑᱙᱙᱘ - ᱑᱙᱙᱙) ᱟᱨ ᱑᱓ ᱟᱱ (᱑᱙᱙᱙ - ᱒᱐᱐᱔) ᱥᱚᱝᱥᱚᱫ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱛᱮᱥᱟᱨ ᱠᱟᱹᱢᱤ ᱚᱠᱛᱚ ᱨᱮ ᱩᱱᱤ ᱫᱚ ᱞᱮᱠᱟᱛᱮᱭ ᱵᱟᱦᱟᱞ ᱛᱟᱦᱮᱸ ᱠᱟᱱᱟ ᱾
ᱥᱩᱪᱤ ᱟᱨ ᱟᱨᱡᱟᱣ
ᱵᱳᱥ ᱟᱭᱢᱟ ᱞᱮᱠᱟᱱ ᱥᱟᱶᱛᱟ ᱵᱷᱟᱹᱞᱟᱹᱭ ᱠᱟᱹᱢᱤ ᱠᱚ ᱥᱟᱶ ᱡᱚᱯᱨᱟᱣ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱠᱳᱞᱠᱟᱛᱟ ᱤᱱᱥᱴᱤᱴᱤᱭᱩᱰ ᱚᱯᱷ ᱪᱟᱭᱤᱞᱰ ᱦᱮᱞᱛᱷ ᱴᱨᱟᱥᱴ ᱨᱮᱱ ᱯᱨᱮᱥᱤᱰᱮᱱᱴ ᱟᱨ ᱱᱮᱛᱟᱡᱤ ᱠᱷᱚᱸᱫᱽᱨᱚᱱ ᱵᱤᱣᱨᱳ ᱠᱟᱭᱩᱱᱥᱤᱞ ᱨᱮᱱ ᱪᱟᱭᱨᱮᱛ, ᱵᱤᱵᱮᱠ ᱪᱮᱛᱚᱱᱟ ᱨᱮᱱ ᱯᱨᱮᱥᱤᱰᱮᱱᱴ - ᱡᱟᱦᱟᱸ ᱫᱚ ᱦᱩᱭᱩᱜ ᱠᱟᱱᱟ ᱛᱟᱭᱚᱢ ᱟᱠᱟᱱ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱢᱤᱫ ᱵᱮᱼᱟᱨᱡᱟᱣ ᱥᱚᱝᱥᱛᱷᱟᱱ ᱟᱨ ᱯᱤ.ᱤ.ᱮᱱ ᱨᱮᱱ ᱢᱤᱫ ᱥᱚᱦᱮᱫ ᱠᱟᱱᱟᱭ ᱾ ᱠᱨᱤᱥᱱᱟ ᱵᱳᱥ ᱫᱚ ᱤᱝᱞᱤᱥ ᱟᱨ ᱵᱟᱝᱞᱟ ᱯᱟᱛᱷᱟᱢ ᱨᱮᱱ ᱠᱚᱞᱚᱢᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱡᱮᱞᱮᱠᱟ - ᱫᱮᱥ, ᱟᱱᱚᱱᱫᱚᱵᱟᱡᱟᱨ ᱯᱚᱛᱨᱤᱠᱟ, ᱡᱩᱜᱟᱱᱛᱚᱨ, ᱚᱢᱨᱤᱛᱚ ᱵᱟᱡᱟᱨ ᱯᱚᱛᱨᱤᱠᱟ, ᱫᱟ ᱥᱴᱮᱴᱢᱮᱱ, ᱴᱮᱞᱤᱜᱽᱨᱟᱯᱷ, ᱤᱞᱟᱥᱴᱨᱮᱰ ᱣᱤᱠᱞᱤ ᱚᱯᱷ ᱤᱱᱰᱤᱭᱟ ᱮᱢᱟᱱ ᱾ ᱩᱱᱤ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱩᱛᱷᱱᱟᱹᱣ ᱟᱨ ᱞᱤᱪᱟᱹᱲ ᱠᱚᱣᱟᱜ ᱵᱷᱟᱹᱞᱟᱹᱭ ᱞᱟᱹᱜᱤᱫ ᱦᱚᱸᱭ ᱠᱟᱹᱢᱤ ᱟᱠᱟᱫᱟ ᱾
ᱵᱚᱸᱜᱟ ᱛᱟᱞᱟ
ᱠᱨᱤᱥᱱᱟ ᱵᱳᱥ ᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱒᱒ ᱯᱷᱮᱵᱽᱣᱟᱨᱤ ᱠᱳᱞᱠᱟᱛᱟ ᱤ.ᱮᱢ. ᱵᱟᱭᱯᱟᱥ ᱨᱮᱭᱟᱜ ᱢᱤᱫ ᱵᱮᱼᱥᱚᱨᱠᱟᱨᱤ ᱦᱟᱥᱯᱟᱛᱟᱞ ᱨᱮ ᱘᱙ ᱥᱮᱨᱢᱟ ᱩᱢᱮᱨ ᱨᱮᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾
ᱯᱟᱣ ᱵᱷᱟᱡᱤ
ᱯᱟᱣ ᱵᱷᱟᱡᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱤᱫ ᱯᱷᱟᱥᱴᱯᱷᱩᱰ ᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫ ᱫᱟᱹᱨᱭᱟᱹ ᱩᱛᱩᱡᱚ ᱢᱮᱥᱟ ᱢᱤᱫ ᱩᱛᱩ ᱟᱨ ᱥᱩᱱᱩᱢ ᱨᱮ ᱥᱮᱠᱟᱣ ᱟᱠᱟᱫ ᱨᱩᱴᱤ ᱜᱩᱞᱭᱟᱹᱭ ᱛᱮ ᱛᱮᱭᱟᱨᱟᱠᱚ ᱾
ᱱᱟᱜᱟᱢ
᱑᱘᱕᱐ ᱥᱟᱞᱮ ᱨᱮ ᱢᱩᱢᱵᱟᱭ ᱨᱮᱱᱟᱜ ᱠᱤᱪᱨᱤᱡ ᱢᱤᱞ ᱨᱤᱱ ᱠᱟᱹᱢᱤᱭᱟᱹ ᱠᱚ ᱞᱟᱹᱜᱤᱫ ᱥᱮᱛᱟᱜ ᱵᱮᱲᱟ ᱱᱟᱥᱛᱟ ᱞᱮᱠᱟᱛᱮ ᱡᱚᱢ ᱞᱟᱹᱜᱤᱫ ᱢᱤᱫ ᱡᱚᱢᱟᱜ ᱠᱚ ᱛᱮᱭᱟᱨ ᱞᱮᱫᱼᱟ ᱾ ᱱᱤᱛᱚᱜ ᱱᱚᱶᱟ ᱫᱚ ᱥᱟᱶᱛᱮ ᱵᱤᱫᱮᱥ ᱨᱮᱱᱟᱜ ᱨᱥᱴᱩᱨᱟᱸᱴ ᱠᱚᱨᱮ ᱦᱚᱸ ᱧᱟᱢᱚᱜ ᱠᱟᱱ ᱜᱮᱭᱟ ᱾
ᱵᱮᱱᱟᱣ
ᱯᱟᱣ ᱵᱷᱟᱡᱤ ᱨᱮ ᱟᱹᱰᱤ ᱵᱷᱟᱹᱜᱤ ᱡᱤᱱᱤᱥ ᱠᱚ ᱢᱮᱥᱟ ᱠᱟᱛᱮ ᱠᱚ ᱵᱮᱱᱟᱣᱟ ᱾ ᱢᱮᱱᱠᱷᱟᱱ ᱢᱩᱬ ᱞᱮᱠᱟᱛᱮ ᱢᱚᱥᱞᱟ ᱢᱮᱥᱟ ᱩᱛᱩᱡᱚ ᱨᱮᱱᱟᱜ ᱢᱤᱫ ᱥᱤᱯᱤ ᱥᱟᱶ ᱫᱟᱹᱨᱭᱟᱹ ᱞᱮᱴᱚ (ᱜᱨᱮᱵᱤ) ᱛᱮ ᱛᱮᱭᱟᱨ ᱠᱚᱜᱼᱟ, ᱡᱟᱦᱟᱸ ᱨᱮ ᱞᱟᱹᱵᱤᱫ ᱵᱨᱮᱰ ᱯᱚᱴᱚᱢ ᱠᱟᱛᱮ ᱪᱟᱞᱯᱟᱝ (ᱛᱟᱣᱟ) ᱨᱮ ᱠᱚ ᱥᱮᱠᱟᱣᱟ ᱾
ᱯᱟᱣ ᱵᱷᱟᱡᱤ ᱨᱮᱱᱟᱜ ᱨᱩᱯᱠᱚᱺ
ᱯᱷᱮᱰᱟᱛ
ᱛᱷᱚᱠ:ᱤᱥᱤᱱ ᱵᱟᱥᱟᱝ
ᱱᱟᱜᱟ ᱯᱟᱹᱨᱥᱤᱠᱚ
ᱱᱟᱜᱟ ᱯᱟᱹᱨᱥᱤᱠᱚ ᱫᱚ ᱱᱟᱜᱟ ᱦᱚᱲ ᱠᱚᱠᱚ ᱨᱚᱲᱼᱮᱫ ᱠᱟᱱ ᱠᱩᱠᱤ-ᱪᱤᱱ-ᱱᱟᱜᱟ ᱯᱟᱹᱨᱥᱤᱠᱚ ᱨᱮᱭᱟᱜ ᱢᱤᱫ ᱚᱛᱱᱚᱜ ᱟᱨ ᱡᱟᱹᱛᱤ ᱞᱮᱠᱟᱛᱮ ᱦᱟᱹᱴᱤᱧ ᱟᱠᱟᱱ ᱯᱟᱹᱨᱥᱤ ᱜᱩᱴ ᱠᱟᱱᱟ᱾
ᱠᱚᱧᱮ ᱱᱟᱜᱟ ᱯᱟᱹᱨᱥᱤᱠᱚ ᱫᱚ ᱱᱟᱜᱟ ᱦᱚᱲ ᱦᱟᱛᱮᱛᱮ ᱨᱚᱲᱚᱜᱚᱜ ᱠᱟᱱ ᱨᱮᱦᱚᱸ, ᱱᱚᱣᱟ ᱜᱩᱴ ᱨᱮᱫᱚ ᱥᱮᱞᱮᱫ ᱵᱟᱹᱱᱩᱜᱼᱟ, ᱚᱱᱟ ᱫᱚ ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱥᱟᱞ ᱯᱟᱹᱨᱥᱤᱠᱚ ᱢᱩᱸᱫᱽ ᱨᱮ ᱥᱮᱞᱮᱫ ᱢᱮᱱᱟᱜᱼᱟ᱾ ᱮᱴᱟᱜ ᱥᱮᱫ ᱮᱛᱚᱢ ᱱᱟᱜᱟ ᱯᱟᱹᱨᱥᱤᱠᱚ ᱫᱚ ᱠᱩᱠᱤ-ᱪᱤᱱ ᱯᱟᱹᱨᱥᱤᱠᱚ ᱤᱫᱤ ᱠᱟᱛᱮ ᱢᱤᱫ ᱮᱴᱟᱜ ᱜᱷᱟᱨᱚᱸᱡᱽ ᱮ ᱵᱮᱨᱮᱫ ᱟᱠᱟᱫᱟ᱾
ᱛᱟᱞᱢᱟ ᱱᱟᱜᱟ (ᱟᱣ)
ᱛᱟᱢᱟ ᱱᱟᱜᱟ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱠᱳᱠᱤ ᱫᱚ ᱢᱤᱫ "ᱱᱟᱜᱟ" ᱯᱟᱹᱨᱥᱤ ᱠᱟᱱᱟ, ᱡᱟᱦᱟ ᱫᱚ ᱢᱤᱭᱟᱱᱢᱟᱨ ᱨᱮᱭᱟᱜ ᱞᱮᱥᱤ ᱥᱚᱦᱚᱨ ᱟᱸᱰᱮᱯᱟᱥᱮ ᱨᱮᱠᱚ ᱨᱚᱲᱼᱟ, ᱱᱚᱣᱟ ᱫᱚ ᱛᱟᱝᱠᱷᱩᱞᱤᱠ ᱯᱟᱹᱨᱥᱤᱠᱚ ᱥᱮ ᱟᱣ ᱯᱟᱹᱨᱥᱤᱠᱚ ᱨᱮ ᱞᱮᱠᱷᱟ ᱜᱟᱱᱚᱜᱼᱟ᱾
ᱛᱟᱝᱠᱷᱩᱞ-ᱢᱟᱨᱤᱝ
ᱛᱟᱝᱠᱷᱩᱞ-ᱢᱟᱨᱤᱝ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱯᱟᱪᱮ ᱱᱟᱜᱟ (ᱡᱮᱢᱮᱭᱤᱠ)
ᱯᱟᱪᱮ ᱱᱟᱜᱟ (ᱡᱮᱢᱮᱭᱤᱠ) ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱥᱩᱡᱟᱛᱟ ᱢᱚᱦᱟᱯᱟᱛᱨᱚ
ᱥᱩᱡᱟᱛᱟ ᱢᱚᱦᱟᱯᱟᱛᱨᱚ (ᱡᱟᱱᱟᱢ ᱒᱗ ᱡᱩᱱ ᱑᱙᱖᱘) ᱢᱤᱫ ᱥᱤᱧᱚᱛᱤᱭᱟ ᱥᱟᱥᱛᱨᱤᱭ ᱮᱱᱮᱡ ᱟᱱᱤᱡ ᱟᱨ ᱳᱰᱤᱥᱤ ᱮᱱᱮᱡ ᱟᱱᱤᱡ ᱥᱮᱭᱞᱤ ᱨᱤᱱᱤᱡ ᱢᱟᱪᱮᱫ ᱠᱟᱱᱟᱭ ᱾
ᱟᱡᱟᱜ ᱡᱤᱭᱚᱱ
ᱥᱩᱡᱟᱛᱟ ᱢᱚᱦᱟᱯᱟᱛᱨᱚ ᱦᱟᱜ ᱡᱟᱱᱟᱢ ᱫᱚ ᱑᱙᱖᱘ ᱨᱮ ᱵᱟᱞᱟᱥᱚᱨ ᱨᱮ ᱦᱩᱭ ᱞᱮᱱ ᱛᱟᱭᱟ ᱾ ᱩᱱᱤ ᱫᱚ ᱟᱡ ᱨᱮᱱ ᱜᱩᱨᱩ ᱥᱩᱫᱷᱟᱠᱚᱨ ᱥᱟᱦᱩ ᱥᱮᱫ ᱠᱷᱚᱱ ᱟᱡᱟᱜ ᱠᱚᱢ ᱩᱢᱮᱨ ᱨᱮ ᱳᱰᱤᱥᱤ ᱪᱮᱫᱚᱜ ᱮ ᱮᱦᱚᱵ ᱞᱮᱫ ᱟᱭ ᱾
ᱥᱩᱡᱟᱛᱟ ᱢᱚᱦᱟᱯᱟᱛᱨᱚ ᱑᱙᱘᱗ ᱨᱮ ᱵᱷᱩᱵᱟᱱᱮᱥᱣᱟᱨ, ᱨᱮᱱᱟᱜ ᱳᱰᱤᱥᱤ ᱨᱤᱥᱚᱨᱪ ᱥᱮᱸᱴᱚᱨ ᱨᱮ ᱟᱡᱟᱜᱮ ᱯᱨᱚᱥᱤᱠᱷᱚᱱ ᱫᱚ ᱞᱟᱦᱟ ᱥᱮᱫ ᱞᱟᱦᱟᱭ ᱞᱟᱹᱜᱤᱫ ᱛᱮᱭ ᱦᱮᱡ ᱟᱠᱟᱱᱟᱭ ᱾ ᱩᱱᱤ ᱫᱚ ᱩᱱᱤ ᱨᱮᱱ ᱜᱩᱨᱩ ᱠᱮᱞᱩᱪᱚᱨᱚᱬ ᱢᱚᱦᱟᱯᱟᱛᱨᱚ ᱨᱮᱱ ᱵᱤᱫᱟᱹᱨ ᱨᱚᱛᱤᱠᱚᱸᱛ ᱢᱚᱦᱟᱯᱟᱛᱨᱚ ᱥᱟᱶ ᱵᱟᱯᱞᱟ ᱮᱱᱟᱭ ᱾ ᱩᱱᱤ ᱨᱮᱱ ᱵᱤᱫᱟᱹᱨ ᱯᱨᱤᱛᱤᱥᱟ ᱢᱚᱦᱟᱯᱟᱛᱨᱚ ᱦᱚᱸ ᱢᱤᱫ ᱳᱰᱤᱥᱤ ᱮᱱᱮᱡ ᱟᱱᱤᱡ ᱠᱟᱱᱟᱭ ᱾